Не бъди идиот! Не се прецаквай сам! 
Дари Уингет 



Посвещава се на идиотите по целия свят. Без тях щях да бъда безработен. 

ПРЕДГОВОР 

Хората са идиоти и сами провалят живота си. В тази книга ще ти покажа какво правят хората, за да 
докажат гледната ми точка. Ще го направя съвсем просто - като следвам действията им, които 
разкриват елементарната истина: резултатите, които имаме, са следствие на това, което правим. Ще 
ти докажа, че макар да казваме, че искаме успех, щастие, здраве, финансова стабилност и прекрасни 
деца, обикновено не полагаме големи усилия, за да ги постигнем. Следователно действията ни 
противоречат на думите ни. Ние сами саботираме успеха си. И това е толкова ясно, че аз съм сигурен - 
след като прочетеш следващите глави, ще се съгласиш е мен без никакво колебание. 

Тази книга е следствие от един случаен коментар, който направих по време на радиоинтервю. 
Рекламирах книгата си „ Разорен си, защото искаш да бъдеш такъв “ и говорех за някои от глупавите 
неща, които хората правят е парите си, и как по този начин си прецакват живота. Един слушател се 
обади и ми каза: „Дари, струва ми се, че смяташ хората за идиоти.“ Отговорих му: „Искам да изясня 
това недоразумение веднага! Не смятам, че хората са идиоти. Знам, че хората са идиоти и сами се 
прецакват, и мога да го докажа.“ 

Коментарът ми шокира и слушателя, и водещия в студиото. Определено успях да привлека 
вниманието им. След това само е няколко примера им доказах защо знам, че хората са идиоти и никой 
друг не е виновен за прецакания им живот. Тези няколко примера, които ще прочетеш в следващите 
глави, ме подтикнаха да напиша тази книга. 

Знам, че хората оплескват живота си е глупави решения и глупави действия. Ти също го знаеш. 
Как може някой да не го знае? Реших този път да няма скрито-покрито — ако някой още се съмнява, 
сега ще види глупостта на хората в пълния й блясък. Писна ми от всички, които говорят за глупостта и 
идиотските постъпки с недомлъвки - предполагам, че на теб също ти е дошло до гуша. Намирам за 
забавно, че обществото ни е станало толкова „политически коректно“, че вече не можем да наричаме 
нещата е истинските им имена и ни се налага да оправдаваме е нелепи извинения факта, че хората 
просто са идиоти. Време е да сложим край на тази история, да разберем защо хората правят глупави 
неща и да покажем как могат да спрат да ги правят. 

В тази книга ще разгледам области като бизнеса, семейството, здравето, затлъстяването, успеха, 
парите и много други. Ще обясня какво трябва да предприемат хората, за да променят напълно живота 
си. Ще видиш как можеш да промениш резултатите си, като поемеш отговорност за думите и 
желанията си и като отвориш съзнанието си за нови идеи. 

Тази книга не само показва как и защо хората са идиоти, но също и как да спреш да бъдеш идиот. 
Макар според мнозина книгата ми да е доста шокираща и негативна, аз съм на мнение, че това е най- 

позитивно заредената ми книга от всички, които съм написал. В никоя от предишните няма толкова 
практическа информация какво точно трябва да се направи, за да се променят нещата. 

И така, какво ще намериш тук: малко бизнес; малко личностно развитие; малко финанси; малко за 
родителите; малко за връзките; малко здраве и уелнес. Няколко важни примера „как-точно-да-го- 
направим“. Известно количество забавление. Плюс огромна доза здрав разум и отношение. Специално 
за теб! 

МОИТЕ НЕЩА СРЕЩУ НЕЩАТА НА ДРУГИТЕ ХОРА 

Редовно работя е много други лектори и автори, които имат маниакални фенове, обсебени от 
образа и думите им. Виждал съм как тези лектори влизат в залата и тълпата изпада в див екстаз от 
присъствието на своя гуру. Хората направо скачат от столовете си, започват да крещят, да плачат и да 
се тресат като луди. Всемогъщ гуру, който ще ви изцели? О, я стига! 

Точно това става е Ръш Лимбо и неговите почитатели, т.нар. „папагали“. Впрочем какво 
великолепно име за този тип фенове! „Папагалите“ се съгласяват безропотно е всяка идея или мнение, 
изказано от хората, чиито поклонници са. Те са спрели да мислят със собствения си мозък и са 
оставили гуруто си да прави това вместо тях. Виждал съм го много пъти при християните фанатици. 
Джим Бейкър имаше своя версия на „папагалите“. Много хора обичаха Джим и жена му Тами Фей и 
подкрепяха техните служби. След това старият Джими завъртя връзчица със своя служителка и 
неговите фенове откриха, че идолът им не е съвършен и чист като сняг. 

Вярата им беше разклатена, защото прекадено дълго време не бяха обръщали внимание на самото 
послание, а само на неговия изразител - а той ги разочарова. Има много подобни примери за този 
феномен - като историята със сектата „Клонка Давидова“ в Уейко и Джим Джоунс и последователите 
му в Джоунстаун. Тези примери, разбира се, са твърде крайни. Сещам се за една мисъл, приписвана на 
Буда: „Учителят показва пътя, а ученикът започва да боготвори този, който му го е посочил.“ Фокусът 
би трябвало да е върху „пътя“, а не върху този, който го показва. Учителят е просто човек, а хората 
винаги могат да те разочароват. 

В тази книга ще ти покажа как можеш да станеш по-успял човек. Не твърдя, че това е 
единственият възможен начин - това е просто един от възможните варианти. Ще ти покажа тези 
начини, които са проработили при мен. Вярвам, че ще свършат работа и на теб. 

Не искам да пиеш от моята чаша. Много по-интересно ще ми е да си забъркаш свой собствен 
коктейл. Искам да мислиш за себе си. Ще ми хареса да поклащаш от време на време глава в съгласие е 
мен, но ще се радвам и ако понякога си на напълно противоположното мнение. Когато не си съгласен, 
това означава, че мисли ш . Мисленето винаги е хубаво нещо, а напоследък е доста рядко явление, така 
че, ако тази книга те накара да мислиш - е, значи е супер книга. 

„ Много хора по-скоро ще умрат, отколкото да помислят малко; всъщност, те това и правят." 

Бъртранд Ръсел 

ЗА НОВИТЕ МИ ЧИТАТЕЛИ, КОИТО НЕ ПОЗНАВАТ СТИЛА МИ 

Не обичам изненадите, а мисля, че и вие също. Затова позволете ми да кажа няколко думи за стила 
си на тези, които досега не са чели нищо от мен. Той е агресивен. (Знам това.) Той е дразнещ. (Да, 
наясно съм.) Една жена написа коментар за книгата ми „ Спри да хленчиш. Размърдай си задника. “ 
Каза, че не й е харесала, защото много се дразнела от думите ми. На мен ми се струва, че би трябвало 
още от самото заглавие да се е досетила, че книгата ще е дразнеща. Защо въобще я е чела? Все едно да 
започнеш да четеш речника и да се оплакваш, че е пълен е определения. Същото се отнася и за тази 
книга. Заглавието е достатъчно ясно предупреждение, но ако някой има някакви съмнения, ще добавя: 
не се шокирайте или изненадвайте от това, което ще кажа тук. Ето, предупредени сте. 

Напълно съм наясно, че доста хора не реагират добре на подобен конфронтиращ и дразнещ стил и 
предпочитат меките и успокояващи наставления. Добре, обаче аз не съм мек и гальовен тип. Не мога 
да бъда. Пробвах веднъж и това едва не ме съсипа. Така че, ако меките и успокояващи думи ви карат 
да се чувствате по-добре, едва ли ще ме харесате. 

Все пак не всичко, което казвам, е агресивно и провокиращо. Думите ми имат по-скоро учебна 
цел. Цялата книга има такава цел. Използвам подход тип „Събуди се - разтърси се!“ и „Тръгни в 
правилната посока!“. Да, провокирам ви, за да ви събудя. Да, дразня ви, за да ви разтърся. Такъв е 
стилът ми и смятам, че той е повлиял на мнозина. Както и да е, основното, което правя, е да показвам 

на хората правилната посока. Постигам го, като им разказвам истории, много от които са доста 
забавни. И най-вече, като им предлагам конкретни планове, които могат да следват. 

Тази книга започва в известна степен предизвикателно и дразнещо. Бих могъл да я нарека и 
„Признай, че си загубеняк!“. Но мисля, че и така заглавието е достатъчно ударно. Достатъчно, за да ви 
заболи. Достатъчно, за да ви събори на земята. Ако нещата приключваха е това, щях да съм истински 
гадняр. Но аз не съм. Да, съборих ви на земята, но съм тук, за да ви вдигна след това, да ви покажа 
правилната посока и да ви дам един начален ритник, за да започнете да правите това, което трябва. Ето 
тук е „учебната част“ и в това е смисълът на тази книга. 

Когато започнете да я четете, ще забележите, че бързо излагам идеите си. Не виждам никаква 
причина да усукваш и да говориш със заобикалки, когато трябва да кажеш на хората от какво имат 
нужда, за да се оправят и да бъдат по-успешни. Защо да ви казвам как да сглобите часовник, когато 
мога просто да ви кажа колко е часът? Нямам време да бъда тактичен. Няма да захаросвам нещата 
само за да предпазя крехкото ви его или да не нараня чувствата ви. Обикновено казвам следното: 
„Спри да правиш това, защото е ясно, че не върши работа, и започни да правиш това, защото то ще се 
получи.“ Така устройва ли ви? 

Чували сте и преди: „За различните хора е необходим различен подход.“ Същото важи и за 
съветите за самопомощ. Различен стил за различните нужди. Някои хора имат нужда от топъл, нежен, 
грижовен, изпълнен е любов стил, за да се променят. Очевидно не съм техният човек. Други имат 
нужда от бърз шут в задника, за да се стреснат и да започнат да се променят, защото им е писнало да 
живеят по начина, по който са живели досега. Ако ти си такъв човек, добре дошъл в моя свят! Ще се 
справим перфектно двамата, повярвай ми! 

Ако между нас не се получи, вината не е във вас, нито пък в мен. Просто стиловете ни явно не си 
пасват. Аз не ви виня, че не ме харесвате, не ме винете и вие, че съм такъв, какъвто съм. Преди да ме 
зарежете обаче, ще ви кажа още нещо: фактът, че сте се почувствали зле от думите ми, не е 
задължително лошо нещо. Една от любимите ми мисли е на Вернер Ерхард „Истината ще ви освободи, 
но първо ще се изпикае върху вас.“ Ако нещо в тази книга ви подразни или направо вбеси, сигурно е 
за добро. Това означава, че е вярно. Или, че поне е истината за вас точно в този момент. 

„ От истината боли. Така разбирате, че е истина. 

Наскоро получих писмо от моя читателка. Ето какво ми пише: 

„От самото начало на книгата ме бяхте предупредили, че сте доста прям. Мислех, че мога да го 
понеса. Не можах. Прочетох какво сте написали за това да си дебел, глупав и мързелив. Почувствах 
се засегната, а после побеснях. Ядосах ви се, защото бяхте казали неща, които знаех, че са истина. 
Аз наистина бях дебела, глупава и мързелива. Затова побеснях достатъчно, за да отслабна 29 
килограма и да се върна в училище. Завърших, намерих си по-добра работа с повече пари и освен това 
изглеждам фантастично. Животът ми сега е напълно различен. Благодаря Ви, че казахте думите, 
които не исках да чувам. “ 

Получавам много подобни писма. Хората четат книгите ми и ми се ядосват. Всъщност не вярвам, 
че те се ядосват на мен. Не вярвам, че моите думи ги вбесяват. Мисля, че се сърдят, защото ги 
лишавам от извиненията им и ги принуждавам да се изправят срещу истинския си враг: техните 
собствени постъпки. А когато го направят, започва промяната. Те са можели да се променят във всеки 
един момент преди това, но не са го направили. Защо? Защото живеем в свят, който ни поощрява да 
бъдем жертви и да се чувстваме доволни от посредствеността си. Свят, в който е нормално да бъдеш 
просто „добре“. Това не е моят свят. Наистина искам най-доброто за хората и вярвам, че повечето от 
нас могат да постигнат изумителни неща, ако захвърлят дистанционното и се хванат на работа. За да 
си свърша моята работа, първо трябва да накарам читателите си да се почувстват неудобно. 

Пригответе се за шеметно разтърсване на психиката. Бъдете готови да ми се разсърдите и после - 
да се разсърдите и на себе си. Но най-вече трябва да сте готови да се хванете здраво за работа, защото 
животът ви ще се промени. 

НЯКОИ ДОБРИ И НЯКОИ лоши новини 

Тази книга се чете бързо. Може да я прегледаш за няколко часа. Това са добрите новини. Ето ги и 
лошите: това е работна книга. Ако само я прочетеш, това няма да повлияе много на живота ти. Ако 
попълваш местата с упражненията обаче, определено ще има резултат. Там ще намериш отговор на 

въпроса защо животът ти не е такъв, какъвто ти се иска. Използвал съм доста обобщения, които са 
подходящи за повечето хора в повечето ситуации. Това е така, защото не те познавам лично. Но ти го 
знаеш, естествено. Работните страници е упражнения ще ти позволят да направиш процеса по-личен, 
за да можеш наистина да промениш живота си към по-добро. 

Забрави за времето. Няма защо да бързаш да стигнеш до края на книгата. Отдели няколко минути, 
за да попълниш списъците. Поне веднъж се отнеси сериозно към своето бъдеще и към своя успех. 

ХОРАТА СА ИДИОТИ И АЗ МОГА ДА ГО ДОКАЖА 

УВОД 

ЗАЩО Е НУЖНО ТОВА ЗАГЛАВИЕ? 

Когато прочетете заглавието на книгата и видите красивото ми усмихнато лице на корицата, 
вероятно ще реагирате по два начина: или ще си кажете „Да, пичът има право!“, или - „По дяволите, 
тоя за какъв се мисли?!“. И в двата случая ще реагирате на думите ми. Това е целта ми. 

Тези от първата група, които са съгласни е мен, сигурно ще си кажат още: „Ха, аз самият бих 
могъл да напи ш а такава книга!“ Според мен дълбоко в себе си всички сме наясно, че сами сме си 
виновни за живота си и че се държим идиотски. Всички знаем, че хората около нас са идиоти, кога се 
държат като такива и как са станали такива. А кога самите ние се държим идиотски, всеки си знае най- 
добре за себе си. 

Хората от втората група вероятно смятат, че съм груб и нагъл и че аз съм идиотът, защото казвам, 
че другите са идиоти и сами са си виновни за всичко. Знам, че това ще бъде първата реакция на много 
от тях, щом зърнат заглавието. То се набива доста на очи и мнозина няма да си направят труда дори да 
разлистят книгата, за да разберат за какво се отнася. 

Те няма да харесат заглавието, няма да си купят книгата и няма да я прочетат. Но може би ще се 
приберат вкъщи, ще седнат пред компютъра си, ще влязат в онлайн книжарниците и ще изсипят 
злостни критики срещу мен за това, че съм се осмелил да напиша книга, в която казвам, че хората са 
идиоти и сами прецакват живота си. 

Наясно съм е тези неща, защото са се случвали и преди. Затова поднасям почитанията си на тези 
от вас, които са стигнали дотук. Вие доказахте, че съзнанието ви е достатъчно отворено, за да си 
позволите да чуете една уникална гледна точка. Вие ми давате шанс да разясня позицията си. Смятам, 
че всеки заслужава шанс да обясни идеите си, дори само за да ви даде по този начин обоснована 
причина да не се съгласите е него. Давайки ми този шанс, имате възможност да научите истината. Ще 
имате мнение, основано на факти и аргументи. След това вече може да захвърлите книгата на боклука 
или пък да я похвалите на приятелите си. Това ще бъде ваше право, защото ще сте я прочели. 

САМОПОМОЩ ИЛИ САМОЗАЛЪГВАНЕ? 

Много книги никога не слизат от лавиците в книжарниците. Мисля, че е така, защото изглеждат и 
звучат скучно. Важно е да привлечеш вниманието на хората. За да го постигнеш, трябва да имаш 
кураж. Да бъдеш дързък в думите и действията си. Дързък в поведението си. Ако това, което правиш, 
прилича на това, което правят всички останали, то тогава хората ще смятат, че то наистина е същото. 
Звучи логично, нали? 

Аз се обличам умерено предизвикателно. (Той умерено ли каза?) Видя корицата, нали? Харесвам 
ярки цветове, каубойски ризи е пайети и традиционни каубойски ботуши. Бръсна си главата и имам 
странна малка брадичка а ла амиш. Нося обици и достатъчно бижута, е които мога да отворя 
бижутерски магазин във всеки един момент само е това, което е по мен. Не приличам на типичния 
вдъхващ доверие духовен наставник. И така трябва да бъде. Аз не давам типични съвети. Когато се 
появявам по националната телевизия в разни предавания, за да говоря за пари, и там има цял куп 
експерти, изтупани в еднакви костюми, очите на всички се приковават в мен. Дали привличам 
вниманието? Естествено! Един тип написа следната критика: „Как може да следвате финансовите 
съвети на някой, облечен като родео клоун?“ Много се смях! Повечето хора ме поздравяват за 
смелостта да се обличам по този начин. Получавам писма от мъже и жени, които ми пишат: „Иска ми 
се и аз да мога така!“ Говорил съм пред 500 компании от класациите на „Форчън“ и организаторите 
специално са ме молели да нося крещящите си ризи и дори да не свалям слънчевите си очила. 
Независимо дали ме харесват или не, хората разпознават стила ми и го помнят. Той е дързък. 

Забелязва се. Обличам се предизвикателно и правя предизвикателни изявления и в говоренето си, и в 
облеклото си. Тази предизвикателност личи и в заглавията на книгите ми. 

Не чуваш всеки ден официално да ти заявяват: „Хората са идиоти и сами са си виновни!“ Всички 
си го мислим, но се смята за нелюбезно да се казва на глас. Има множество книги със заглавия като 
„Десетте ключа към успеха“ и „Как да привлечете това, което искате“. Виждал си ги, както и аз. 
Безопасни малки книжки с безопасни малки заглавия, които се опитват да те убедят, че може да 
постигнеш всичко, стига само да повярваш в него! Мисля, че хората вече са уморени от този изтъркан 
подход и са станали по-претенциозни — трудно ще ги подмамиш да купят тези стари мотивационни 
дрънканици, повтаряни по един и същи начин до втръсване толкова дълго време. Според мен, когато 
повечето хора видят подобно заглавие, си мислят: „О, пак същите глупости от поредния самозван 
гуру.“ В повечето случаи са прави. Затова книгите просто си остават на лавиците и събират прах. Дори 
книгата да съдържа някаква информация, която може да промени нечий живот, това просто няма 
значение, защото хората няма да я прочетат - тя изглежда и звучи скучно! Какво значение има дали 
книгата е добра, или колко е важна е информацията в нея, ако никой не отвори страниците й, не си я 
купи и не я прочете? От всичките си книги научих тази простичка истина - заглавието привлича 
вниманието. Да, знам, и от маркетингова гледна точка това е самовлюбено и егоистично, но е добра 
идея за привличане на хорското внимание. След като го получиш, може да почнеш да ги учиш на 
нещо. Но, честно казано, случайно взетата от книжарницата или библиотеката книга едва ли ще научи 
някого на нещо, независимо колко ценна информация съдържа в себе си. Фактът, че четеш тази книга, 
доказва поне едно - ти вече не се самозалъгваш. 

„Не бъди идиот! Не се прецаквай сам!“ е поредното ми предизвикателно заглавие. Обичам да 
дразня хората. Когато ги раздразниш, те работят по-усърдно. Искат да докажат нещо - дори това да е 
просто, че другият греши. С тази книга искам да те предизвикам, за да работиш повече и наистина да 
имаш всичко, което казваш, че искаш да имаш. 

ПО СРЕДАТА ИЛИ НА РЪБА 

Във всяка област на живота и във всеки бизнес хората на крайностите са тези, които правят 
историята. Никой от умерените - от т.нар. „златна среда“ - не е оказал сериозно влияние върху 
обществото. Тези, които ходят по ръба, остават в паметта на съвременниците си и на поколенията след 
себе си. Елвис и „Бийтълс“, Пабло Пикасо и Дали... Съединените щати не биха съществували, ако не 
бяха една шепа ренегати. Бенджамин Франклин, Томас Джеферсън и Джордж Вашингтон са били 
определено екстремни типове. Исус също. Както и Ганди. Добри или лоши, прави или грешащи, това 
не е важно. Хората, които променят историята, не правят безопасни неща, не поемат по сигурния и 
утъпкан път, не повтарят думите на другите, нито се стараят да угодят на всички. 

Не твърдя, че съм Елвис, Пикасо, Еанди или Исус. Аз съм просто 
човек, който е успял да се мръдне от центъра и ти предлага уникален, по- 
краен подход за личностно развитие. Той може да придвижи теб и твоите 
резултати от средата към ръба. 

Повечето хора живеят в тази „златна среда“: съществуването им е посредствено, мислите им са 
посредствени, нещата, които правят, са посредствени и резултатите им са посредствени. Дори 
провалите им са посредствени. Къщите им са обикновени... и посредствени. Целият им живот минава в 
тази среда, напълно посредствено. За съжаление, мнозина от тях дори не забелязват, че имат 
проблеми, защото всички, които познават, са на същото дередже като тях. Също толкова 
посредствени. Искам да избягаш от тази среда. 

КАКВА Е ЦЕЛТА НА ТАЗИ КНИГА? 

Целта ми е да те извлека от тази удобна посредственост и да те избутам до ръба. Там живеят 
малцина от нас. Ръбът е мястото, където хората се осмеляват да се противопоставят на възпитанието 
си, на образованието си и на останалите условности, за да станат диви и щастливи, успешни и 
преуспели, независимо от самите тях. Ръбът е мястото, където ще трябва да поживееш известно време, 
след като спреш да лъжеш себе си и всички останали, когато приемеш истината такава, каквато е. След 
това, разбира се, може да решиш да отидеш и на някое по-добро местенце. Именно на ръба е купонът, 
там са и парите, и възможността да откриеш истинското си „аз“. Най-хубавото на живота на ръба е, че 
там въобще не е пренаселено. 

Написах тази книга, за да привлека вниманието на хората и да им напомня, че те живеят живота си 
в пълно противоречие е начина, по който твърдят, че искат да го живеят. За да им докажа, че лъжат 
самите себе си, когато казват (само казват!), че искат успех, щастие и просперитет. За да ги накарам да 
проумеят, че техните резултати са следствие от техните дела. За да им покажа, че сами саботират 
успеха си, но все пак има начин да променят живота си напълно. И аз знам точно как. 

КАКВО ДА ОЧАКВАШ ОТ ТАЗИ КНИГА 

Може да очакваш решения на проблемите си. Това ти предлагам: прости, действени решения за 
всякакви житейски ситуации. Ако не ти давах такива решения, тази книга щеше да бъде поредната 
безсмислена тирада за болестите на нашето общество. И каква полза щеше да има? Целта ми е да 
предотвратявам проблемите и да предлагам простички решения за тях, когато са се появили. 

Включил съм списък с точни предписания какво трябва да направиш, за да промениш живота си в 
почти всяко отношение. Дал съм миниплан за постигане на успех във всяка област. Казвам 
„миниплан“, защото няма как да съставя пълен и изчерпателен списък на всяко нещо, от което някога 
ще имаш нужда, за да успееш в абсолютно всяка сфера от живота си. Нито мога да осигуря списък, 
който да пасне на всеки човек и всяка ситуация. Затова ще се огранича с този миниплан - едно кратко 
списъче, което можеш да използваш за начален старт към правилната посока, за да промениш живота 
си. Списъците ми покриват няколко обичайни ситуации, с които се сблъскват повечето хора. Тези 
списъци за действия са основната сила и цел на тази малка книжка и са истинската ми формула за 
успех. 

Нищо ново 

Един от най-често отправяните упреци към моите книги е, че в тях има голяма доза опростяване на 
нещата. Хората казват неща като: „Ама тук няма нищо ново!“ Отговорът ми е: „Благодаря ви!“ Няма 
нищо ново в сферата на успеха, щастието и просперитета. Книгите, които ти обещават напълно нов 
подход към успеха, те лъжат. Бъди внимателен е човек, който ти казва: „Имам нещо абсолютно ново, 
специално за теб.“ Обърни му гръб и бъди сигурен, че си се отървал от поредния идиот. Няма такова 
нещо като „напълно нов подход“ в нашата област. В медицината има сензационни открития. В науката 
има революционни пробиви. Но при личностното усъвършенстване нещата стоят по-различно. Никой 
не е открил нов ключ към успеха. Това няма да се случи. Хората, които твърдят обратното, 
злоупотребяват е твоята слабост, защото ти си мислиш, че старите неща не са ти свършили работа, 
така че може би нещо ново ще проработи. След това умниците завиват в нова опаковка добрите стари 
неща, наричат ги „нови“ и те подкокоросват да си ги купиш. Спомняш ли си новата Кока-кола? Това 
беше чудесен маркетингов заговор, за да се осигури повече място за марката на щандовете в 
магазините. За известно време работеше, защото хората винаги се втурват като луди да купуват всичко 
„най-ново и подобрено“. Накрая обаче балонът се спука, защото клиентите осъзнаха, че не може да се 
подобри оригиналната формула. Същото е и с личностното развитие и бизнес съветите. Хората винаги 
се втурват да купуват това, което е пакетирано като „ново и подобрено“, но когато опаковката падне, 
истината лъсва и всички се връщат към оригиналната формула. 

Моите идеи са оригиналната формула. Искам да знаеш, че това, което споделям е теб, са напълно 
познати и стари неща. Стари нещица, които почти всеки успял човек е правил и прави. Неща, които 
вършат работа. Доказани. Неща, които не са се променили от векове и едва ли някога ще се променят. 
На които може да разчиташ. Това, което има успех днес, е абсолютно същото, което е постигнало 
успех и през изминалите столетия. Моля те, не очаквай някаква нова информация от мен, защото не 
разполагам с такава. Моите дрънканици са същите добри стари истории, които философите разказват 
за успеха в продължение на векове. Но ще получиш тяхната „Ларизирана“ версия. 

Един човек ми написа доста неприятно писмо, в което ми казваше, че в книгите си не предлагам 
нито едно нещо, което да не отговаря чисто и просто на здравия човешки разум. Той е абсолютно прав. 
И това е така, защото открих, че здравият разум, който се предполага всеки човек да има -също както 
т.нар. „обща култура“ и елементарните познания за света около нас, - е всичко друго, но не и присъщ 
на хората (също както културата и познанията). Ако прочетеш идеи теми и си кажеш: „Ама това е 
напълно естествено, здравият разум го изисква!“ - аз със сигурност няма да те опровергая. 

Казвали са ми, че всички хора вече знаят това, за което ще говоря по-нататък в книгата. Иска ми се 
да беше вярно. Но не е. Съгласен съм, че би трябвало да го знаят, но случаят не е такъв. А дори и да 
греша и наистина всички да го знаят, те не правят нищо е него. Стигаме до момента, в който 

опровергавам старата поговорка „Знанието е сила“. Съжалявам, не е. Знанието не е сила. 
Реализирането му е сила. Това, което знаеш, променя в много малка степен - а понякога и никак - твоя 
живот. Това, което правиш е притежаваното познание, е причината за всички промени в света. 

Знанието НЕ е сила. Реализирането на знанието е сила, 

Ето моите основни принципи: 

У Твоят живот си е твоя лична работа. И твой личен провал. 

У Поеми отговорността за него. 

У Научи какво трябва да направиш, за да го поправиш. 

У Действай въз основа на това, което си научил. 

У Наслади се на резултатите. 

Май това е всичко необходимо, за да бъдеш щастлив, успял и проспериращ. Доста простичко, 
нали? Няма да ти се извинявам, че имам толкова малко принципи. Не вярвам, че успехът е някаква 
особено сложна работа. Използвал съм тези принципи безброй пъти по най-различни начини. Говорел 
съм за това как те действат в различни ситуации. Виждал съм ги разработени на практика в различни 
варианти. Правя всичко това, защото искам, когато стигнеш до края на книгата, да нямаш никакви 
съмнения относно моята позиция и относно това, което е необходимо самият ти да направиш, за да 
имаш повече успех. Искам да чуеш толкова много пъти тези идеи по толкова различни начини, че най- 
накрая да нямаш друг избор, освен да ги осмислиш. 

Повторението е ключът към възприемането на идеите. 

ПОСЛЕДНИ ДУМИ, ПРЕДИ ДА ЗАПОЧНЕШ 

Това не е книга за философията на успеха. Това е книга за практическото приложение на успеха. 
Това е призив за действие. Целта ми е да я прочетеш, след това да я оставиш настрани, да вдигнеш 
задника си и да направиш нещо! 

ФАКТОРЪТ „ИДИОТ" 

Глава Първа 

КАЗА, ЧЕ МОЖЕШ ДА ГО ДОКАЖЕШ - ХАЙДЕ ДЕ, НАПРАВИ ГО! 

Още в началото ти обещах - мога да докажа, че ние, хората, сме идиоти и сами се прецакваме. 
Заповядай: 

Карай кола десет минути по която и да е улица в света и наблюдавай как карат останалите 
шофьори. Сигурен съм, че дори за по-малко време у теб няма да остане никакво съмнение, че по 
пътищата е пълно е идиоти. 

Влез в който и да е търговски център, помотай се малко, виж как хората харчат парите си и какво 
купуват и със сигурност ще стигнеш до извода, че са идиоти. 

Седни в някое заведение за бързо хранене (моля те, само седни, спести си излишните калории и не 
яж нищо) и наблюдавай колко дебели са хората, които ядат там. Ще се убедиш, че трябва да са идиоти, 
за да го правят. А те продължават. Така че... 

Дори само тези три неща са достатъчни, за да докажат гледната ми точка. Но щеше ли да бъде 
забавно, ако спрем дотук? О, има още толкова примери пред нас, че както обичам да казвам: „Ще 
стане доста грозно!“ 

ОЩЕ ДОКАЗАТЕЛСТВА 

Здраве 

У Чувал си твърдението „Животът е кратък“. Въпреки това хората всекидневно правят избори, 
които съкращават допълнително живота им: пушат цигари, ядат повече, отколкото трябва, и не 
спортуват. Това не е ли идиотщина? Въпросът беше риторичен. 

У В Съединените щати всяка година повече от 300 000 души умират заради нездравословно 
хранене и крайно заседнал начин на живот. 

У Повече от 60 % от възрастните американци не спортуват редовно, а 25 % изобщо не развиват 
никаква физическа дейност. По-малко от 20 % от гимназистите извършват някаква физическа 
активност повече от 20 минути на ден. 

К Американците харчат годишно 33 милиарда долара за продукти и услуги за отслабване. Няма 
ли да бъде по-евтино просто да ядат по-малко и да се разхождат повече? Хората се оплакват, че нямат 
пари - веднага виждам как обществото ни може да спести 33 милиарда на година. 

К Хората казват, че искат да живеят здравословно, но въпреки това един милиард и триста 
милиона души запалват цигарите си всеки ден. Всяка цигара, която изпушваш, съкращава живота ти с 
30 минути. 

К Всеки ден хората избират да ядат неща, които са вредни за тях. Средната доза калории, която 
дневно поема един американец, е повече от 3300. Препоръчителното количество за мъже е 2500, а за 
жени - 1900. В повечето случаи хората са дебели и тлъсти просто защото ядат като идиоти. Току-що 
прочетох едно изследване, в което се твърди, че ако продължаваме да „се уголемяваме“ със същото 
темпо, след двайсет години 86 % от американците ще са затлъстели. 

Конското ми. Лекарите също са идиоти в тази област, макар че са прекарали години в 
университети, учейки какво точно означава да бъдеш здрав. Хората ходят на преглед при дебели 
лекари, които пафкат цигари, докато мъдруват какво да направят, за да си здрав. Има ли някаква 
логика в това? Трябва да си идиот, за да ходиш при лекар, който е избрал да разрушава собственото си 
здраве. „Дебел лекар“ за мен е равносилно на „лош лекар“. Лекарите пушачи би трябвало да бъдат 
лишавани от медицинските си разрешителни. Да се дава диплома на лекари, които нарушават такъв 
основен здравен принцип, е все едно осъдени сексуални маниаци да се пускат да работят в детски 
градини. Избягвай дебели лекари, лекари пушачи, лекари, които мислят, че лекарствата и операциите 
са първият отговор на всички проблеми, и такива, които те карат да чакаш повече от 30 минути. 

Искам моят лекар да изглежда като Кларк Кент и да бъде Супермен под престилката си, а ако е 
жена - да е поне като Жената чудо. Искам да е компетентен и здрав. Нелепо е, но ако искаш да видиш 
тълпа дебелаци, просто отиди в някоя болница или клиника и хвърли един поглед на служителите. 
Наистина е любопитно, че именно медицинската професия привлича толкова много дебели хора. 
Човек си мисли, че ако някоя група хора въобще би трябвало да знае какво е нужно, за да си здрав, 
това ще бъде точно групата на здравните работници. Освен ако и те не са идиоти! 

Отглеждане на деца 

К Хората казват, че искат добри деца. Разбира се, че ще казват така - кой не иска да отглежда 
добри деца! Реалността обаче е, че общуването между родителите и децата в повечето случаи се 
свежда до безсмислени разговори в рамките на три-три и половина минути седмично. Три-три и 
половина минути! 210 секунди на седмица. 30 секунди дневно. Естествено, че искаме добри деца, ама 
не чак толкова, че да разговаряме с тях. Това би трябвало да те побърка, да те разболее или и двете. 

К Хората казват, че искат добри училища за децата си. Много малко родители обаче участват в 
училищните настоятелства, а мнозина дори не посещават и родителските срещи. 

К 25 % от тийнейджърките са имали венерически заболявания. Родители, къде сте?! Може би 
няколко дребни родителски съвета и препоръки биха могли да научат децата как да избегнат такива 
неща? Може би дори часовете по здравно обучение в училище биха могли да предотвратят тези 
заболявания, но бихте ли оставили училището да учи децата ви на секс? О, не, много е рано да се 
говори за такива неща на ученици! 

К Броят на затлъстелите деца расте главоломно всеки ден. 30 % от децата между шест и 
деветнайсет години са или с наднормено тегло, или на границата на затлъстяването. И само 
родителите са виновни за това. Те плащат за тази храна и я слагат на масата, а май по-скоро трябва да 
кажем - пред телевизора! Родителите водят децата си в заведенията за бързо хранене. Те бутат 
пържените картофки пред лицата на хлапетата и са доволни, че са ги нахранили. 

Конското ми. Твоите деца са твой проблем. Ти им даваш пример. Ако те са дебели, вината е твоя. 
Ако са мързеливи, причината си ти. Ако не искат да учат, познай - някъде нещо си сбъркал. Ти имаш 
контрол върху тях. Те ти принадлежат и са твоя отговорност. Ти си възрастният, а те са децата. Ти си 
лидерът, ти си мениджърът, ти си шефът. Не забравяй тази логическа верига. Ти трябва да им 
предлагаш пример, който да следват. Ето ти една идея за следващия път, когато се запиташ защо 
децата ти са такива, каквито са: погледни в огледалото. Децата ти са отражение на това, което си им 
показвал, че е нормално да се прави. Те са малка версия на теб самия. 

Финанси 

Хората подписват договори с банките за кредити и се съгласяват да плащат сметките си на 
определена дата. Макар най-важните неща винаги да са написани е малки букви, правилата и 
условията са там, черно на бяло - всичко, което трябва да направиш, е да ги прочетеш. А после хората 
не плащат навреме, нито внасят минималната месечна дължима сума (вероятно защото са похарчили 
парите си в търговския център или за да се натъпчат навън). Защо тогава са изненадани, когато 
задълженията им нарастват и банките започват да изискват все по-високи вноски по кредитите им? 
Наказанията за неплащането навреме на дължимата минимална сума са пределно ясни. Банките и 
кредитните компании просто спазват думата си. Може би тези хора трябва да направят същото, а не да 
наричат въпросните институции „обирджии“. 

Между другото, не е нужно да имаш повече от три кредитни карти едновременно. Не се 
поддавай на маркетинговите трикове, е които те подмамват да се сдобиеш е поредната кредитна карта 
заради мижави-те 10 %, които ще спестиш при някоя покупка. Просто ще имаш още една карта е 
висока лихва, която ще изстисква парите ти и ще затормозява кредитното ти досие. Забрави тъпите 
покупки и разбери, че нямаш нужда от още една кредитна карта. Освен това, дори когато купуваш 
нещо е 40 % отстъпка, ти не спестяваш 40 %. Ти харчиш 60 %. Не бъди идиот. Ако не си възнамерявал 
да купуваш това нещо на пълната му цена, наистина не спестяваш нищо. 

Друг пример: една обикновена сватба днес в Америка струва почти 30 000 долара. И все пак 
тези двойки, които харчат толкова много за сватбата си (или позволяват някой да плати за тях), рядко 
имат достатъчно пари, за да направят плащане в брой за свой дом. Това умно ли е? Струва ми се, че 
бъдещето ти ще бъде по-осигурено, ако инвестираш в къщата си„ отколкото в двайсет и пет минутна 
церемония. Дали съм противник на сватбите? Не, сватбите са супер. Но не жертвай бъдещето си 
заради един хубав ден. 

В последните години хората си купуват къщи с т.нар. револвиращ кредит, по който се плащат 
само лихви, без главница. Те едва плащат лихвите и определено не могат да си позволят да покриват и 
лихвата, и главницата. Отгатни защо се спират на револвиращия кредит. От банките им казват, че в 
някакъв момент в бъдещето заплатите им сигурно ще бъдат повишени и те ще могат да платят и двете 
наведнъж. Хората подписват договора и казват, че са разбрали условията. После идва денят, в който не 
могат да направят плащането си. Кой е виновен? Кредиторът? Отново на банката или кредитната 
компания е лепнат етикетът „грабител“. Единственият подходящ етикет в този случай е „глупак“. И 
всички знаем за кого се отнася. Хайде де, прочети си договора. 

Обикновеният петдесетгодишен американец има спестени по-малко от 2500 долара. Да 
предположим, че си започнал да работиш на около двайсет и пет години. (Повечето хора тръгват на 
работа много по-рано, но така сметката ни ще бъде по-проста.) Значи, започнал си да работиш на 
двайсет и пет години и сега си на петдесет. За 25 години си спестил само 2500 долара? Сто долара на 
година е най-доброто, което си могъл да направиш? Успял си да заделяш настрани само 8,33 долара на 
месец? Запазил си само 2 долара седмично за черни дни? Скъпи господин Средностатистически 
петдесетгодишен американецо, скъпа госпожо Средностатистическа петдесетгодишна американко, вие 
сте идиоти! 

Икономиката ни се разпада. Хората казват, че не могат да си позволят да купуват бензин или 
мляко. Ипотеките на къщите се просрочват. И въпреки това казината в Лае Вегас, Рино, Атлантик 
Сити и други подобни градове, където хазартът е разрешен, са толкова претъпкани, че не можеш да си 
намериш места. 95 % от хората, които залагат, не могат да си позволят да загубят и 10 цента, но е 
желание плащат, за да пътуват на майната си и да рискуват домовете си на комар. Идиоти! 

Хората купуват уреди и електроника и дори доплащат, за да удължават гаранционните срокове. 
Нима не знаете, че вещите вече не се развалят така, както преди! А дори това да се случи, ще откриете, 
че е по-евтино да замените стария продукт с нов. Новият със сигурност ще ви върши повече работа от 
стария, а вероятно ще струва и по-малко, отколкото онзи е удължената гаранция. 

Хората дават пари за благотворителност на доброволците, които обикалят от врата на врата. 
Благонадеждните организации не изпращат деца да спират хората по улиците и да им искат пари под 
предлог, че купуват списания, абонаменти, бисквити или какво-то и да е там. Това са номера за 
лапнишараните! 

Хората купуват бутилка ароматна минерална вода за 3300 долара. Нека да сведем това до 
съществената част и да прозрем глупостта: бутилирана вода, точка. Доказано е, че на повечето места 

(е, има различни страни и региони, но това са други случаи) обикновената чешмяна вода е също 
толкова чиста, колко-то бутилираната. Всъщност напоследък има голямо нарастване на броя на децата 
е лоши зъби, защото в бутилираната вода липсва флуорид. Освен това бутилките замърсяват 
изключително много околната среда. Ако пиеш бутилирана вода заради удобството, след това си 
напълни бутилката от чешмата. 

Хората, които си купуват боклуци от ТВ шопинг програмите, са идиоти 

Вечната самобръсначка - „Последната самобръсначка, която ще си купите“. Виждал ли си тази 
реклама? Купуваш тази самобръсначка и тя ще работи до края на живота ти. Въпреки това ти 
предлагат да си купиш и втора на половин цена „само сега“. Въпрос: Защо ти е нужна втора, ако до 
края на живота си ще имаш нужда само от една? Ако наистина мислиш, че тази самобръсначка ще 
издържи до последния ти ден на тази земя, ти си или идиот, или знаеш, че ще умреш следващата 
седмица. 

К „Ще се отървете от ненужното тегло, без да променяте начина си на хранене и без никакви 
упражнения.“ Продуктите, които се рекламират чрез подобни твърдения, правят милионни печалби. 
Ако вярваш, че някакво хапче, крем или напитка ще ти помогнат да се отървеш от досадните 
килограми, без да спазваш диета или без упражнения, ти си идиот! 

„Ще ви порасне нова коса.“ Шегуваш се, нали? А какво ще кажеш за това: оцветяващ спрей за 
плешивите ви места. О, да, супер идея. Никой няма да забележи, че си наклепал главата си. 

„Ще изглеждате е десет години по-млади, ако използвате този супер-невероятен-изключителен 
крем против стареене.“ Дами, трябва да сте много наивни, за да се вържете на този номер. Няма такъв 
крем, който да ви подмлади е десет години. 

Някои от най-ужасните боклуци, продавани по телевизията, са просто едно голямо нищо за 
19,95 долара. Можеш ли да ми дадеш логично оправдание за съществуването на „Джобния рибар“ 
например? 

Конското ми. Повечето хора не могат да си позволят да правят това, което искат и което е важно 
за тях, защото харчат пари за безсмислени боклуци. Нещата, които обикновено се смятат за 
необходимост, в повечето случаи са всъщност лукс. Когато казвам на хората да живеят според 
възможностите си, те ми отговарят: „Но, Лари, не може ли да се забавляваме?“ Разбира се, че може. 
Опитайте се да плащате навреме всичките си сметки и задължения, да имате спестени пари в банката, 
да инвестирате и заделяте за колеж на децата си и пенсионирането си, и нека след това да си 
поговорим отново за забавленията. 

Бизнес 

Хората основават собствени компании и започват някакъв бизнес, без да са прочели дори една 
книга за управлението на компания или за това как да се задържиш на пазара. Някои основни познания 
за бизнеса няма да са ти излишни, когато се впускаш в подобно начинание, не мислиш ли? 
Продажбите падат? Чел ли си някога наръчник за продажби? Обслужването ти куца? Има само около 
десет хиляди книги за това как да предлагаш по-добро обслужване в сферата на услугите. Чел ли си 
някоя от тях? 

Изумен съм колко много хора са неграмотни и нямат елементарни познания по отношение на 
граматиката и правописа. Редовно получавам писма от хора, които явно пишат е краката си. Стига бе, 
просто не може да се пише е толкова много грешки! Няма откъде да ги измислиш! Нямаш ли програма 
за проверка на правописа в компютъра си? Когато напишеш някоя дума и компютърът ти я подчертае 
е червено, това е намек, че трябва да промениш нещо! 

Хората не връщат своевременно телефонните обаждания и не отговарят на имейлите. Имам 
приятели, които са много заети хора - богати хора, - хора е повече ангажименти, отколкото можеш да 
си представиш, и е малко свободно време. Те са коректни е тези, които са ги търсили, и на свой ред 
връщат отговор. Не познавам по-зает човек от мен, а аз също го правя. И все пак има хора, които нямат 
нищо, абсолютно нищо за вършене през целия си скапан живот, но просто не могат да намерят време 
да наберат един телефонен номер. Те са идиоти. Освен това са грубияни. Груби идиоти. 

К Гласова поща. Тя се използва основно, за да се избегне нежелано обаждане. Това, което ме 
притеснява в нея, е моментът, в който хората имат толкова много съобщения, че тя вече не приема 
повече. Поне знаеш, че това се е случило, защото човекът, когото търсиш, никога не ти се обажда. 

Хората казват, че искат осигуровки, повишение, да бъдат уважавани в службата или по-висока 
заплата. Въпреки това стават късно, закъсняват и полагат минимални усилия. Е, не точно това е 
начинът да получиш увеличение на заплатата или премия. 

Конското ми. Бизнесът съществува по една-единствена причина - да носи печалба. Най- 
доходоносните компании обслужват своите клиенти най-добре. Те осигуряват печалбата си като 
наемат работници, които изкарват на компанията повече пари, отколкото тя харчи за тях. Ако бизнесът 
ти не върви добре, то е, защото не правиш както трябва някое от тези неща. 

Принципно идиотско поведение 

Хората отиват до гишетата на банките, без да са подготвени. Изчакват да дойде редът им и едва 
когато застанат пред прозорчето, започват да попълват необходимите бланки, задържайки цялата 
опашка от чакащи. Може би тези тъпанари току-що са се сетили защо са дошли в банката? Не знаят 
ли, че трябва да си попълват бланките предварително? А когато операцията ти е готова, какво трябва 
да направиш? Да... мръднеш напред! Не започвай да ровиш в чантата си и да търсиш нещо. Движи се! 
Хората зад теб имат свой живот и искат да си го живеят. 

Хората паркират на места за инвалиди. Наскоро направих забележка на един тип, който беше 
паркирал на такова място. Той ми каза: „Остави ме на мира, денят ми беше тежък.“ А аз му отговорих: 
„Щеше да бъде още по-тежък, ако наистина беше инвалид. Но сигурно да си дебел, глупав и мързелив 
също те причислява към тази група.“ Той се шашна толкова, че просто се прибра в колата си и 
потегли. 

Хората пият и после карат, правят катастрофи и след това съдят бара и бармана, който е 
продължил да им сервира, макар да е видял, че са пияни. Хората изливат горещото си кафе в скута си и 
съдят тези, които са направили кафето горещо. Ако обаче кафето не е горещо, ще се оплачат заради 
това. Спри да съдиш хората, защото си непохватен или защото не знаеш кога да спреш да пиеш! 

Всички казват, че искат да имат прекрасни взаимоотношения е партньора си, но скорошно 
проучване сочи, че 65 % от хората прекарват повече време е компютъра си, отколкото е любимия си. 
Защо? Нима компютърът им е по-добра компания? Или им дава по-добър секс? Леле! Направо си го 
представих. Повечето хора не се стараят въобще да изглеждат добре или да миришат добре, или да 
водят приятен разговор е партньора си. Те се пъхат в леглото е лош дъх, миришат като порове и са 
искрено изненадани, кога-то той отказва да прави секс е тях. 

Хората, които не работят и разполагат изцяло е времето си, имат мръсни къщи, разпадащи се 
коли и буренясали дворове. Защо? Може би, защото са заети от сутрин до вечер на отговорната си 
служба?! 

Обикновеният американец чете като тринайсетгодишен ученик. Нормално е човек да си 
помисли, че най-голямата, най-силната и най-блестящата страна в света би трябвало да произведе 
малко по-умни хора, нали? Истината е, че не сме най-блестящата страна. Не сме на първо място по 
нищо, освен по консумация. Американските ученици са значително под средното ниво в областта на 
математиката и другите науки. 40 % от гимназистите не успяват да овладеят материала, който трябва 
да знаят, за да преминат в горния клас. Не че някакво има значение - нали въпреки това ги пускат! 
Имаме абитуриенти, които не могат да прочетат дипломите си за завършване. 

Всеизвестен факт е, че човешката раса унищожава околната среда. Преструваме се, че не можем 
да направим нищо за този проблем и това ни прави идиоти. Спокойно, няма да ти дръпна поредната 
екопропаганда. Но не можем ли да положим поне минимално усилие за спасяване на планетата си? 
Например да рециклираме! 

Хората стават свидетели на престъпления и вежливо се извръщат настрани, докато пребиват, 
ограбват или изнасилват някого на улицата. Скоро гледах по телевизията репортаж как разхождащите 
се в един парк минават спокойно край група младежи, които потрошават кола. Сцената беше 
инсценировка, за да се провери дали минувачите ще се намесят. За четири часа сума хора минаха 
покрай колата и само един се обади на полицията и се противопостави на младежите. Когато по-късно 
питаха минувачите защо не са направили нищо, най-честият отговор беше: „Това не е моята кола.“ 
Гадост. 

Всяка година хората харчат милиони за гадатели и медиуми. Хайде, моля ви - гадатели! Никой 
не може да ти предскаже бъдещето. Освен самият ти. Поеми контрола върху собствената си съдба и 
спри да пилееш пари по тези мошеници. 

•О Хората искат съвети. Направо молят за тях. И изглежда, че са готови да направят всичко, за да 
ги получат. Дори плащат за съвети. И след това не пожелават да ги изпълнят. Идиоти. Твоят лекар ще 
ти каже какво точно е необходимо да направиш, за да бъдеш здрав. Ще го направиш ли? Вероятно не. 
Очевидно знаеш по-добре какво ти е нужно от някакъв си прост доктор, който е ходил осем години в 
университет. Ще постъпиш както смяташ, че е правилно, независимо дали си наясно за какво става 
дума, или пък нямаш и идея. Хората отиват при разни богати типове за съвет какво трябва да направят, 
за да станат и те богати. И богатите типове им казват. Правят ли го? Не. Постоянно ме питат какво е 
нужно на човек, за да постигне успех. Казвам им и дори работя на практика с някои от тях и им 
обяснявам стъпка по стъпка как да постъпват. Следват ли съветите ми? Малцина въобще правят нещо. 
Мисля си да напиша книга със заглавие „Защо да се тормозя? Все тая е, няма да направя нищо!“. 

С Хората казват, че искат по-добро правителство и все пак едва 60 % от тези, които имат право на 
глас, се регистрират за гласуване. А на практика само половината от регистриралите се отиват да 
гласуват! Наистина ли хората искат по-добро правителство? Сигурно, само че не достатъчно силно, за 
да си вдигнат задниците и да отидат до урните. Наскоро написах нещо по повод на гласуването в моя 
сайт. Стори ми се странно, че според повечето хора, които реагираха на статията ми, няма никакво 
значение дали ще гласуваш, защото не живеем в истинска демокрация и това ще бъде загуба на време. 
Мисля, че целта на тези коментари беше просто да ме вбесят. Гласувай! Това е право, което трябва да 
бъде упражнено. Аз ходя да гласувам, за да променя нещо. Гласувам, защото се интересувам от живота 
си. И поради една допълнителна причина: искам да имам правото да мрънкам. Ако не гласуваш, 
нямаш право да се оплакваш. Никога не губи точно това право — чудесно е да тормозиш другите! 

•О Хората казват, че искат държавните чиновници да са честни, управлението да е открито и 
прозрачно. В същото време 20 % от всички данъкоплатци в Щатите мамят в данъчните си декларации. 

Няколко нещица, доказващи,че ние, хората, сме идиоти 

Дънките по 300 долара. 

Лотарията. Шансът ти да спечелиш е едно на около 176 милиона. 

Мигачите. От много дълго време мигачите са задължителен атрибут към колите. Защо тогава ги 
използваме само когато ни се прииска? 

Верижните писма. В днешно време вече пристигат най-вече по електронната поща. „Ако 
прекъснеш веригата, ще те сполети лош късмет.“ Единственият лош късмет в случая е, че познаваш 
някого, който е толкова глупав да ти изпрати подобно писмо. 

„ Може да забогатееш веднага. “ Да бе, точно така. Никой наистина богат човек няма да се 
съгласи с това! Богатството идва доста бавно, освен ако не спечелиш от лотарията; а вече споменах 
каква е статистиката. Я се хващай на работа! 

Ако чувам радиото на твоята кола, докато си седя в моята кола, ти си идиот. 

Неръждаемите „Гинсу“ ножове и всичко подобно. 

Администрацията по сигурността на транспорта (Т8А). За всеки, който пътува доста, особено 
със самолет, не е нужно да обяснявам нищо повече. 

След като дъвчеш двоен хамбургер с бекон с 3000 калории и пържени картофки с чили, няма 
особен смисъл да си поръчваш диетична кола, нали? 

Неоспоримият довод 

Седем процента от нашето общество вярват, че Елвис все още е жив. Да, хората наистина са 
идиоти. 

НАЙ-ГОЛЯМОТО ДОКАЗАТЕЛСТВО, ЧЕ НИЕ, ХОРАТА, СМЕ ИДИОТИ. 

Дори да не прочетеш нищо друго, прочети това! 

Хората са единствените същества на Земята, които съзнателно са избрали да бъдат по-малко от 
това, за което имат потенциала да бъдат. Никой друг вид в природата не избира да бъде по-малко, 
отколкото може да бъде. Само хората. Те избират да умират по-рано, отколкото биха могли да живеят, 
водейки нездравословен начин на живот. Избират да печелят по-малко, отколкото биха могли. Избират 
да унищожават средата, в която живеят. Избират да седят на задниците си и да не се развиват 
физически, колкото биха могли. Никое друго същество не е избрало да изостава и да не достигне 
пълния си потенциал. Виждали ли сте дърво да порасне два метра и да си каже „Е, стига ми толкова“ и 
да спре да расте? Не, дърветата растат на височина толкова, колкото могат. Разлистват се колкото се 


и/у уу/.5р1га1аЬа.пеЬ 12 



може повече. Пускат корени толкова дълбоко, колкото е възможно. Раждат максимално най-много 
плодове. Продължават да растат и да раждат, докато са живи. 

Всички растения растат толкова, колкото могат. Това се отнася за всяко друго същество на 
планетата. Плъхове, коне, свине и кучета... Рибите, червеите и амебите правят същото. Всички 
животински видове растат, развиват се и раждат максимално най-много. Всички, освен хората. Хората 
са единственият вид във Вселената избрал да бъде по-малко, отколкото би могъл да бъде. Те стигат до 
един момент в своя живот и спират. Избират да спрат да учат, да растат и да се развиват. Спират да 
печелят повече пари, да произвеждат повече и да допринасят за обществото. Хората спират, защото 
това е техният избор, а не защото трябва или имат нужда да го направят. Просто го избират. 

Дори само това трябва да ти докаже, че хората са идиоти. Само тази теория би трябвало да те 
накара да спреш и да си помисли ш : „По дяволите, този тип има право.“ И дори и веднага да метнеш 
книгата настрани, само осмислянето на тази теза ще е достатъчно, за да ти се изплатят парите за нея. 

Може да оспорваш всичко останало, което ще прочетеш в тази книга, но е това ще трябва да се 
съгласиш. Хората съзнателно избират да бъдат по-малко, отколкото могат да бъдат. Точка. Аз го 
правя. Ти го правиш. Всеки ден избирам да правя по-малко, отколкото мога. Ти избираш всеки ден да 
правиш по-малко, да бъдеш по-малко и да имаш по-малко, отколкото би могъл. Осъзнаването дори 
само на тази мисъл би трябвало да ти е достатъчно, за да промениш коренно живота си. 

Приеми го лично 

Обзалагам се, че след като прочетеш моя кратък списък е причини защо хората са идиоти, би 
могъл на минутата да добавиш още десет, че и повече. Знам, че системата работи така. Аз започвам да 
изброявам, а другите ми казват: „Лари, забравил си да споменеш за тези хора, които...“ Истината е, че 
всички познаваме такива хора, които провалят живота си и същевременно тормозят и нас! 

А ти? Да не би да си света вода ненапита? Запитай се казвал ли си някога някое от следните неща: 

Искам повече пари. 

Искам по-добри отношения е партньора си. 

Искам добри, отговорни деца. 

Искам повишение. 

Искам да съм здрав. 

Искам да живея дълго. 

Искам да съм щастлив. 

Искам да се оттегля от работа. 

Искам по-добро правителство. 

Искам да съм по-умен. 

Искам, искам, искам... 

Постоянно чувам подобни твърдения от всякакви хора. Честно да ти кажа, вече ми писна. Хората 
казват, че искат тези неща, а това просто не е истина. Това си е една голяма гнусна лъжа. 

Пълни глупости 

Ти всъщност не искаш нищо от нещата, които казваш, че искаш. Това са просто думи. Ти искаш 
това, което имаш. И точно затова го имаш. Ако искаше нещо различно, щеше да имаш нещо различно. 
Или поне щеше да направиш някакви стъпчици към промяна, за да получиш нещо различно от това, 
което имаш в момента. Живял си в една голяма лъжа и е крайно време да видиш истината. Истината е, 
че животът ти е такъв, какъвто си го поискал. 

Дори само ако стигнеш до тази простичка идея и я разбереш, това вече е голям успех. Животът ти 
е такъв, какъвто е, заради действията, които си предприел. Твоите действия са причина за резултатите 
ти. Нищо друго. Не думите ти и със сигурност - не твоите желания. Действията ти. Няма как да 
оспориш това. Ти не си създал е мисли пътя си към успеха, независимо какво твърди твоят ню ейдж 
гуру. Можеш да мислиш и да проектираш успеха си колкото си искаш, но животът ти няма да се 
промени. В крайна сметка винаги се стига до делата ти. 

Ти си предприел някакви действия, които са довели до този живот, който не искаш. Предлагам ти 
да промениш това и да почнеш да работиш за живота, който искаш. Спри да говориш за това, което 
искаш. Писна ми да слушам. На приятелите и семейството ти със сигурност също вече им е писнало. 
На целия свят му писна. И на теб самия би трябвало вече да ти е писнало. Трябва да ти се повръща 

всеки път, когато го казваш отново и отново. И би трябвало да си отвратен от резултатите, които си 
получил с тези дрънканици. 

Никога повече не говори за това, което искаш. Това е загуба на думи и енергия. Просто ми покажи 
какво имаш и аз ще ти покажа какво наистина искаш. Ти искаш това, което твоите действия са ти дали. 

Стига де! Не е честно! 

Няма стига! Съвсем честно си е. Не съм казал нищо, което да не е истина и ти много добре го 
знаеш. Само защото наричам нещата с истинските им имена, не означава, че веднага трябва да 
започнеш да се защитаваш. Може би това е един от онези пъти, за които те предупредих, когато от 
истината боли. 

Освен това моите атаки - да, атакувам те - не са лични. Аз никога не критикувам хората. 
Критикувам тяхното поведение. 

Но трябва да разбереш и нещо друго: въпреки че принципно критиката ми е срещу поведението на 
хората, поведението на даден човек е белег за това какъв е той самият като личност. Ако упорито 
действаш безотговорно, то ти си безотговорен. Няма да те нападам, но ще критикувам твоята 
безотговорност. Да постъпиш безотговорно веднъж, е разбираемо, особено ако след това действаш 
отговорно и поискаш прошка. Дори най-отговорните хора се забъркват в разни каши понякога. 
Постоянното безотговорното поведение обаче е дело на безотговорна личност. 

„Мама винаги казваше, че глупаво е това, което прави глупакът" 

Форест Гъмп 

Не чак пълни глупости 

Добре де, може би малко прекалих, като казах, че да искаш по-добър живот, е пълна глупост. Аз 
наистина вярвам, че хората искат повече успех, отколкото имат в живота си на конкретния етап. Това 
не са просто думи, които казваме, за да се почувстваме по-добре. Вярвам, че дълбоко в себе си хората 
искрено, страстно, отчаяно искат повече успех, щастие и просперитет. Те искат да могат повече, да 
бъдат повече и да имат повече. Проблемът е, че са подмамени да мислят, че животът им е такъв, 
какъвто е, заради съдбата, кармата или още по-лошо - животът и постиженията им са следствие от 
грешките на някой друг. 

Хората включват телевизорите си и новините и репортажите ги „изкушават“ да се възприемат като 
жертви. Очевидно кредитните компании и банките, ипотечните компании, петролните компании, 
хранителните магазини и търговците са причината да сме безпарични и неуспели. Хората слушат 
радио и чуват как адвокати и консултанти по фалити обещават да ги спасят, защото финансовото им 
положение въобще не е такова, каквото е, по тяхна вина. Хората имат приятели, които им казват, че 
светът е гадно място и е напълно нормално да имат проблеми. Толкова е утешително да чуеш 
отнякъде, че животът ти е жалък не по твоя вина... и именно в това е уловката. Ние правим почти 
всичко - дори и невъзможното, - за да отблъснем по-надалече мисълта, че може би в самите нас е 
причината за това животът ни да е такъв, какъвто е. Вкопчили сме се в идеята, че може би някой друг е 
виновен за това, че сме нещастни, неуспели и безпарични. Моля, нека друг е виновен! МОЛЯ! 

Истината е, че хората искрено искат успеха, за който говорят. Искат повече пари, повече здраве, 
по-добри деца и т.н. Глупавият им начин на мислене обаче ги е убедил, че е достатъчно само да 
говориш за това и то ще се случи. Не, няма да стане, ако просто кажеш, че искаш тези неща. Кога-то 
говориш какво искаш, това само увеличава желанието ти. Не създава реалност. Действията ти 
превръщат желанието в реалност. 

Лари Уингет: един изключителен идиот 

Мда, и аз съм идиот. Много пъти съм казвал, че могат направо да ме използват за рекламно лице 
на глупостта. Направил съм всяка грешка, за която може да се сетиш. Прецаках бизнеса си, фалирах, 
почти съсипах брака си, бях ужасен баща, пропилях ценно време, вършех простотии, говорех 
глупости, харчех прекадено много, печелех прекадено малко и т.н. и т.н. Постоянно правя неща, които 
противоречат на това, което казвам, че искам. Мързелив съм. Оправдавам себе си и другите. Списъкът 
няма край. Допълвам го всеки ден. Животът ми е пълна каша! 

Веднъж един човек написа следното за мен: „Защо слушате този тип? Той признава, че е направил 
всички възможни грешки и че не знае всичко необходимо, за да успееш. Казва, че единственото, което 
знае, е това, което е научил от прочитането на хиляди чужди книги за успеха и от собствените си 
глупави грешки.“ Според него това беше критика, но аз го смятам за комплимент. Аз съм просто един 

обикновен човек, който взема глупави решения, прави глупости и се опитва да се поучи от тях. 
Споделям това, което съм научил от опита си да поправя грешките си и от над четири хиляди изчетени 
книги, така че на другите хора да не им се налага да минават през същото. Говоря и пиша въз основа и 
на личните си преживявания, и на проучванията, които съм направил. Аз съм точният човек, когото 
трябва да слушаш, защото съм бил там, където са били повечето хора - и съм го преодолял. 

Ключът към израстването е да осъзнаеш границите на собствената си глупост. Всеки е глупав. 
Всички понякога сме идиоти. Не познавам човек, който да не е постъпвал глупаво. Номерът е не само 
да признаеш, че сам си си виновен и си идиот, но също така и да проумееш кога се държиш като такъв, 
за да можеш да се отървеш от тъпите си навици, преди да са прецакали нещата твърде много. 

В това отношение животът е като голфа. Малцина голф играчи - дори и най-добрите - успяват 
винаги да уцелят дупките. Малко са и тези, които имат висок процент на удари в близост до дупките. 
Според мен едно от най-странните неща в голфа е, че има толкова малко първоначално добри удари. 
Но голфът всъщност не е игра на началните удари. Хватката в голфа е да правиш добри коригиращи 
удари, след като си направил лоши. Най-добрите голфъри знаят как да правят това. 

Е, аз не успях да се науча да коригирам грешните си удари в голфа, но се научих да поправям 
грешките си в живота. Сигурно е резултат от дългогодишната ми практика - в грешките, имам 
предвид. 

Когато не получа резултатите, които искам, се опитвам да разбера какво се е случило. И всеки път 
установявам, че просто съм направил някаква глупост, че съм постъпвал по начин, неотговарящ на 
думите и желанията ми. Няма изключение - винаги вината е била моя. Наясно съм как стоят нещата е 
мен. Мразя това, но поне знам какъв е проблемът. Когато осъзнаваш причината за грешките си, е по- 
лесно да ги поправиш. Това е номерът. Трябва да ги поправиш и то бързо, за да не ти се налага да 
търпиш последиците от своята глупост прекадено дълго време. 

Сигурно си мисли ш : „Лари, как да направя това?“ Е, тази книга ще ти покаже как. 

Но, Лари, животът е труден! 

Добре, нека да приключим е този довод и да минем нататък, за да постигнем някакъв напредък. 
Животът е труден. Да, знам колко труден може да бъде, защото моят живот също е такъв. 

За да разбереш колко труден и гаден е животът, е достатъчно да включиш телевизора си или да 
отвориш някой вестник. Всички медии ще ти покажат трудностите на живота. Освен това ще те 
предупредят и колко по-трудно ще става тепърва. Знам го, защото съм от хората, които гледат 
телевизия и четат вестници и списания. Чета и хилядите писма на хора, които ми разказват за своите 
лични, професионални и финансови проблеми. И винаги стигам до един и същ извод - животът 
наистина е много труден за всички. Също като теб и аз ставам рано сутрин и се сблъсквам е моята 
порция проблеми. Те не са същите като твоите, но са също толкова истински за мен, колкото твоите за 
теб. 

Всички се сблъскваме е трудности. Никой не е имунизиран срещу проблемите на живота. Не бъди 
обаче толкова самонадеян да си мислиш, че животът прецаква само теб, а за останалите е песен. 

Само защото си богат, това не означава, че животът ти е лек. Просто е проблемен по различен 
начин от този на бедните. Повечето нули в сметката ти няма да премахнат неприятностите от живота 
ти. Те просто ще бъдат е повече нули. 

Само защото си здрав, това не означава, че животът ти е лек. Просто е проблемен по различен 
начин от този на болните. 

Само защото имаш работа, това не означава, че животът ти е лек. Просто е проблемен по различен 
начин от този на безработните. 

Само защото връзката ти в момента е добре, това не означава, че тя не е проблемна, че не е била и 
че в някакъв момент няма пак да бъде. 

Само защото децата ти днес са отговорни и възпитани, това не означава, че утре няма да забъркат 
някаква каша. 

Всички сме изправени пред предизвикателствата на сложното съвременно общество. Всички 
трябва да се грижим за възрастни родители, да оправяме кашите на децата... Всички се сблъскваме е 
провалени връзки, смърт, болести, безпаричие, вина, притеснения, стрес... 

Съгласен съм. Аз съм заедно е теб на редичката пред гишето е проблемите. Но просто спри за миг 
и помисли за следното: 

Ако животът е труден (а аз съм съгласен, че е), защо да го правим още по-труден, отколкото 
е? Защо съзнателно да правим неща, които усложняват живота ни допълнително? Защо да се 
прецакваме? 

ГЛАВА ВТОРА 

ЗАЩО НИЕ, ХОРАТА, СМЕ ИДИОТИ, 

или 10-те причини, поради които се прецакваме сами 

Купил си тази книга, защото искаш да имаш повече успех в живота. Всеки го иска. Аз го искам. 
Хората обаче не разбират, че успехът не означава да имаш повече от всичко. Знам, че това може да ти 
прозвучи шокиращо или да те разочарова. Но така стоят нещата. 

Ти вече имаш това, което ти е необходимо, за да успееш. Успехът идва, когато се откажеш от 
нещо, което вече имаш. Проблемът е, че животът ти е затрупан с множество боклуци, които ти пречат 
да реализираш възможностите си и да постигнеш успех. Трябва да се отървеш от тях. 

Успехът е процес на елиминация. Трябва да се откажеш от поведението, което не ти носи успех, за 
да освободиш пространство за качественото и продуктивното си поведение. За да го направиш, трябва 
да идентифицираш нещата, които те възпрепятстват. 

Преди казвах, че има само три причини хората да нямат успех: 

Хората са глупави. 

Хората са мързеливи. 

На хората не им пука. 

С времето промених донякъде мнението си по този въпрос. Имах няколко допълнителни годинки, 
в които се сблъсквах с човешката глупост и анализирах защо хората не постигат целите си, защо са 
разорени, нещастни, неуспели и много други НЕ-неща. Освен това общувах доста с хора, провалили се 
във всякакви области, и се наслушах на всевъзможни мрънкания и оправдания. След сериозно 
обмисляне на тяхното положение и техния провал, разширих основния си списък от три точки на 
десет. 

10 причини, поради които хората се прецакват сами: 

Хората са невежи. 

Хората са глупави. 

Хората са мързеливи. 

На хората не им пука. 

Хората нямат въображение. 

Хората имат ниски очаквания. 

Хората не осъзнават последствията от своите действия. 

Хората имат лоши навици. 

Хората имат лоши ролеви модели. 

Хората нямат планове. 

ХОРАТА СА НЕВЕЖИ 

Невежеството е единствената от десетте причини, поради които хората се прецакват сами, която е 
донякъде простима. Това е единственото нещо, за което не си напълно отговорен. По моята дефиниция 
невежеството означава, че не знаеш как да направиш нещо, да бъдеш нещо или да имаш нещо. Ти си 
невеж. Може би си необразован или просто не знаеш кои са най-добрите варианти. Да кажеш на 
някого, че е невежа в повечето случаи се приема за обида. Според моята дефиниция обаче това не е 
задължително. Всички се раждаме невежи. Не сме виновни за това. Нямаме никаква информация. Ние 
сме като бяла дъска, очакваща някакви първоначални данни, за да започнем да вземаме информирани 
решения. 

В началото решенията са много лесни. Спи ми се. Гладен съм. Имам колики. След като получим 
информация как да задоволяваме основните си нужди - като бебета, — минаваме на ново ниво. От 
спането и глада се преместваме към ходенето и говоренето. След това порастваме още малко и 
невежеството ни също се прехвърля в други области. Имало е време, когато не сме знаели как да 
събираме и изваждаме. Не сме знаели наизуст азбуката. После сме я научили и животът ни се е 
променил. За известно време обаче всички сме били невежи за тези неща. С течение на времето 

нещата, които не сме знаели, са се променяли. Не сме знаели някакви конкретни исторически факти, 
не сме били запознати с бизнес хватките, не сме можели да ползваме компютър... С получаването на 
повече информация нашата дъска се е изпълвала и невежеството ни е намалявало; започнали сме да 
вземаме по-сериозни и важни решения, защото сме имали повече познания. 

Имаше време, когато не знаех каква полза има от пътуванията. Време, когато не бях запознат с 
начина, по който се използват различните вилици. Време, когато не можех да играя голф. Време, 
когато не знаех нищо за различните вина. Време, когато си мислех, че сосиера е нещо свързано със 
секс. Имаше толкова много неща, които не знаех. Бях доста невеж. Всеки път, когато научавах нещо 
ново, животът ми се променяше. Все още има безброй неща, за които си нямам и идея. Области, в 
които съм пълен невежа. Но работя по въпроса. Всеки ден се опитвам да намаля поне малко 
невежеството си. 

Има неща, за които със сигурност ще си остана невежа за цял живот. И това вероятно няма 
никакво значение. Например не мисля, че ще ми потрябва да знам всяка подробност за живота във 
Византийската империя. За някои хора това познание ще бъде от съществено значение, но за мен - не, 
благодаря. Да бъдеш невежа относно неща, които нямат нищо общо с твоя успех, не е толкова важно, 
но да бъдеш невежа по въпроси, които са тясно свързани с работата, с интересите ти, с живота ти, е 
недопустимо. Не може да си позволиш да си невежа за пари, бизнес, отглеждане на деца, за здравето 
или работата си. 

Няма проблем да си невежа за кратко 

Можеш да си позволиш да бъдеш невежа за кратко. Можеш известно време да останеш без 
правилната информация и да се оправдаеш, като кажеш: „Ами, не знам.“ (Между другото, да кажеш, 
че не знаеш нещо, когато наистина не знаеш, е по-добре, отколкото да претендираш, че знаеш, когато 
нямаш и идея за какво става дума.) Можеш да оправдаеш някои от своите провали с репликата „Нямах 
представа за това“. 

С една дума, известно време можеш да караш някак си по този начин, без да знаеш разни неща. Но 
само за кратко. Всъщност има хора, които прекарват целия си живот, без да знаят достатъчно за 
каквото и да било. Виждаш ги всеки ден. Може би са ти роднини, или съседи, или спят в съседната 
стая. Те се тътрят през живота, без дори да подозират защо непрекъснато им се случват лоши неща и 
защо всичко е толкова трудно и гадно. 

Ако все още не си се убедил в това, което ти казвам, просто включи телевизора. Виж как Джей 
Лено интервюира хора по улиците и ги пита кой е вицепрезидентът на САЩ или в кой град се намира 
Белият дом и повечето не знаят. Някои от тези хора са толкова глупави, че Джей ги превърна в 
истински знаменитости и ги използва често в шоуто си, забавлявайки се с тяхното невежество. Аз 
също мисля, че тези идиоти са забавни понякога, но в повечето случаи ги мразя и се срамувам заради 
тъпотата им. 

Събуди се! 

Идва момент, в който всеки човек трябва да спре да се оправдава е невежеството си и да измисли 
как да си стъпи на краката. Хайде де! Огледай се внимателно наоколо, виж какво правят другите хора 
и си дай сметка какво действа и какво не. 

Спомняш ли си онази стара шега: Един човек отива при лекар и му казва: „Когато правя така, ме 
боли.“ А лекарят отговаря: „Ами тогава не го прави.“ В някакъв момент трябва да осъзнаеш, че 
собственото ти поведение те наранява и е време да спреш. За съжаление малцина са тези, които 
наистина спират. Повечето продължават да живеят с последствията от своята глупост. 

Някои хора трудно ще предприемат нужните стъпки, за да научат как да променят живота си. На 
тях трябва да им се покаже по-добрият начин. Трябва да им бъде казано какво точно да направят. 
Мнозина от нас не са добри в само-инициативата. Тези хора имат нужда някой друг да погледне 
живота им, да им каже, че това, което правят, е супер тъпо и да им връчи списък с нещата, които 
трябва да променят. За този тип хора книгата ми ще бъде прекрасен подарък, защото смятам да 
направя точно това. 

Има ли неща, които наистина искаш да знаеш или които имаш нужда да знаеш, а не знаеш? Има 
ли информация, която ще ти помогне да бъдеш по-успешен, по-здрав, по-богат и по-щастлив, или по- 
добър родител? Отговорът на всички тези въпроси е твърдо „да“. И така, кои са тези неща? 

Предупреждавам те, че моментът настъпи. Бъди готов да ги запишеш. Да, сега. Не си казвай „Ще 
изчакам малко“ или „Ще се върна после на тази част“. Няма да го направиш. Знам го много добре, 
както го знаеш и ти. Не го пропускай. Просто го направи. Докажи си, че си готов за промяна и пусни 
химикалката в действие. 

Попълни ли списъка докрай? Ако не си, може да броиш това като поредния път, в който си казал, 
че искаш да направиш нещо, за да постигнеш целите си, но не си направил нищо по въпроса. Доказа 
още веднъж, че си обикновен наблюдател на чуждия успех. Нямаш никакво сериозно намерение да 
направиш нещо конкретно за собственото си развитие. Добре си говорим е теб, но всичко си остава 
така, на думи. Засрами се. 

Ако си попълнил списъка, значи имаме напредък. Току-що се записа в нашия университет на 
успеха! 

ХОРАТА СА ГЛУПАВИ 

Когато водя семинарите си и стигна до момента е изброяването на причините за провал, често 
питам присъстващите: „И така, колко от вас наистина са глупави?“ Веднъж един младеж от първите 
редици в залата вдигна ръка в отговор на моя донякъде риторичен въпрос. Спрях и казах: „Добре, 
предполагам това доказва, че наистина сте в тази групичка.“ Разбира се, цялата публика се разсмя. Аз 
продължих и поздравих младежа за това, че си призна така чистосърдечно, защото не познавам някого, 
който да не прави глупости от време на време. 

Между другото, знам, че думата „глупав“ е обидна за повечето хора. Но как да наричам някого, 
който знае точно какво да направи, за да има по-добър живот, и все пак не го прави? Мисля, че „ 
глупав “ е перфектната дума в този случай. 

Всеки знае какво е нужно да се направи, за да се постигнат отлични резултати в повечето области. 
Как може да не знаеш? 

Нека ти покажа: 

Искаш да отслабнеш? Повече упражнения, по-малко храна. Просто е. Доказано е. Всеки лекар го 
знае. Аз го знам. Ти го знаеш. Не ти трябват книги, семинари, гуру, треньор или телевизионно шоу, за 
да го разбереш. Знаеш го сам и то от доста време. 

Искаш да имаш повече пари? Харчи по-малко, печели повече. Някой да оспори това? Знаеш го, 
нали? 

Искаш по-добри деца? Прекарвай повече време е тях и им показвай какво е правилно и какво не. 
Изненада! 

Искаш по-добри отношения е партньора си? Говорете, прекарвайте повече време заедно. Цени 
чувствата на другия, неговите идеи и интереси. Хайде де! 

Не е толкова трудно. Знаеш, че е така. 

Искаш да си по-умен? Чети книги. Запиши се на курс. Ходи на публични лекции. 

Нима това е всичко, което трябва да направиш, за да свалиш излишните килограми, да спечелиш 
повече пари, да имаш по-добри деца и по-добри връзки и да бъдеш по-умен? Разбира се, че не. Нужно 
е повече, понякога много повече, но все пак е някакво начало. И дори да направиш само тези няколко 
стъпки, веднага ще забележиш промяна в резултатите си. 

Аз твърдя, че всеки човек знае много добре какво трябва да направи във всяка конкретна ситуация, 
за да вървят нещата по-добре. Е, може би не знаеш абсолютно всичко, което трябва да направиш, но 
все знаеш нещичко. Но дори когато хората знаят това нещичко, те пак рядко го правят. Ето това е 
истински глупавата част. Това е, което направо ме влудява. Знаеш какво трябва да направиш и не го 
правиш? Що за човек си? 

Добре, време е за втория списък. За нещата, които знаеш, че би могъл да направиш, за да 
подобриш положението си, но не правиш. Имаш това познание, но си глупавичък и не го използваш. 
Този път ще минем без поучителната част за попълването на списъка. Знаеш си урока. Хващай 
химикалката и действай. 

,,Някои учени твърдят , че тъй като водородът 

е в толкова голямо изобилие във вселената, той е нейният основен градивен елемент. 

Не съм съгласен. Според мен глупостта е в много по-големи количества от водорода, така че 
именно тя е основната съставка на Вселената. 

Франк Запа 

Надявам се, че вече ти доказах, че си знаеш всичко, което ти е нужно, за да преуспееш. Ти знаеш 
какво е нужно да правиш по-добре в повечето, ако не във всички сфери на живота си. Знам, че знаеш 
достатъчно и ти знаеш, че знаеш. Тогава защо не започнеш да вършиш нещата по-добре? Имаш ли 
отговор на този въпрос? Какво, да не оглуша? Нека ти подскажа. Както повечето отговори, и този е 
доста простичък: ти си мързеливец. 

Прекадено си мързелив, за да правиш нещата, които знаеш, че трябва да направиш, за да имаш по- 
добър живот. И какво правиш по въпроса? Как може да се гледаш в огледалото и знаейки, че знаеш как 
да подобриш живота си, пак да предпочиташ да гледаш телевизия, вместо да преуспееш? 

Може да прочетеш някоя книга за това как да постигнеш повече успех, но повторението на 
сериала „Зайнфелд“, който си гледал вече три пъти, ти се струва по-добра идея. Будалкаш ли ме? 

Децата ти имат нужда от помощ за теста по граматика, но точно тази вечер играе твоят бейзболен 
отбор и не можеш да пропуснеш мача. Какъв мързелив, жалък родител си! Нямаш време за 
собственото си дете, но имаш достатъчно време да зяпаш по телевизията как някаква бавачка се грижи 
за децата на някой друг идиот. 

Тежиш е 15 килограма повече, отколкото би искал, и знаеш, че разходките ще ти помогнат да 
отслабнеш и да живееш по-дълго, но те мързи и не ги правиш. Оправданието ти е, че нямаш време за 
подобни неща. Имаш достатъчно време обаче, за да гледаш как други хора топят килограми в 
телевизионни програми като „И звездите искат да отслабнат“ или „Големият отслабващ“. 

Мразиш работата си или може би дори нямаш работа, но все не намираш време да поработиш 
върху автобиографията си или да потърсиш подходящи обяви, за да подобриш положението си. 
Обзалагам се обаче, че не пропускаш епизод на „Асистентът“ на Доналд Тръмп. Знаеш ли думичката 
„ирония“? Май не. 

Имаш време да правиш нещата, които те карат да се чувстваш добре. Имаш време да правиш 
нещата, които са лесни за правене. Имаш изобилие от време за всички тези простотии, които са 
напълно безсмислени. Нямаш време обаче за важните неща! 

Кои са важните неща? 

Странно как някои неща ни се струват важни в моментите, когато ги правим. После, когато 
погледнем назад, осъзнаваме, че изобщо не са били важни. Знаеш за какво говоря. То е като да 
откриеш, че си добър в нещо, което въобще не е нужно да бъде вършено. 

Какво може да е по-важно за теб от това да живееш е пълния си потенциал? Да живееш толкова 
добре, колкото е възможно? Да бъдеш максимално здрав? Да се забавляваш със семейството и 
приятелите си? Да бъдеш добър родител? Добър съпруг/съпруга? Не си прави труда да ми отговаряш, 
защото ако ти хрумне нещо друго, това само ще докаже още повече какъв идиот си. Няма друг отговор 
на този въпрос. Нищо не е по-важно. Точка. 

Просто виждам писмата, които ще получа след това, което казах току-що. „Ти никога ли не си бил 
зает, Лари? Лесно ти е да твърдиш, че всички останали сме мързеливи. Ти си богато копеле, което 
пише книги. Аз работя на две места. Не можеш да кажеш, че съм мързелив! Откъде да намеря време за 
всички тези неща, за които говориш?“ 

Така. Зает си. Схванах. Обаче не ме интересува колко си зает, защото това е без значение. Това ли 
искаш да пише на надгробния ти камък - „Той беше прекадено зает“? Аз нямам нищо против на моя да 
пише „Използван докрай“. Искаш ли предсмъртната ти мисъл да бъде „Бях прекадено зает, за да 
отделя време за важните неща“? Или искаш да умреш, знаейки, че си направил най-доброто във всяка 
област на живота си и единственото ти съжаление да бъде, че нямаш достатъчно време да направиш 
още повече? 

Познавам хора, които са изключително заети и все пак намират време, за да правят различни неща, 
е които да подобрят живота си. Има самотни майки, които работят на две места, грижат се за децата си 
и после ходят на вечерно училище, за да имат възможност да осигурят по-добри възможности за 
семейството си. Как го правят? Идея нямам. Това са изумителни човешки същества. Но не са по- 
изумителни от теб. Не забравяй, щом някой може да го направи, значи и ти можеш. Хората, които са 
намерили начин да правят всички тези неща, са успели, защото са спрели да си търсят извинения. Не 
си позволяват да се предадат. Те също нямат време, но все пак по-добрият живот е достатъчно важен 
за тях, за да направят каквото е необходимо, независимо дали им е комфортно, или не. 

Така че, аз много добре разбирам, че ти си зает. Просто не позволявай това да те отдалечи от по- 
добрия живот, който можеш да имаш. 

Ако някой може да го направи, значи и друг може. 

Получавам писма от хора, които са точно като тези самотни майки, за които ти разказах, които 
споделят какво са направили, за да успеят. Пращат ми ги всякакви хора, от всички сфери на живота, от 
всякакви раси и етнически произход, хора е физически проблеми, е финансови проблеми, със семейни 
проблеми, е невероятно страшни лични истории и т.н. Разказват ми какво са преодолели, за да 
постигнат изумителни неща. Тези писма ме окуражават да продължавам да сритвам задниците на 
другите и да им казвам да се стегнат и да работят по-усърдно. Тези хора са имали всички възможни 
оправдания, за да не успеят, но са се справили, отказали са се от извиненията и са поели контрола 
върху собствения си живот. Те също са били заети, но някак си са намерили време за важните неща. 

И пак: щом някой може, значи и други могат. И ти можеш. Но не преди да признаеш, че си 
мързелив. И аз съм мързелив, признавам си. Мога повече. Ти можеш повече. Всичко, което те питам, е: 
какво още можеш да направиш, за да бъде животът ти по-добър? 

Има области в живота ти, в които знаеш, че си мързелувал. Направи си списък. 

Ако прегледаш внимателно първите три неща от списъка ми е причини, поради които сами се 
прецакваме - че сме невежи, глупави и мързеливи, - ще осъзнаеш, че има някои неща, които не си 
знаел, че трябва да знаеш. Ще разбереш и че има неща, които знаеш, но не използваш това знание за 
нищо. Ако знаеш какво трябва да направиш, но не го правиш, това означава, че си мързелив. Защо си 
мързелив? Знаеш, че причината не е в липсата на време - вече говорихме за това. Един обикновен 
милионер разполага със същото количество часове в денонощието, е каквото и един обикновен 
бездомник. Каква ли е причината? Какво ще кажеш за следното: на теб просто не ти пука! Да, не ти 
пука достатъчно, за да се промениш. Това не е важно за теб. 

Знам, че това ще ядоса доста хора. Когато в предишните си книги изложих теорията си за 
„невежеството, глупостта и непукизма“, една жена написа следния коментар: 

„Неговата теория „ако наистина ви пука, ще направите най-доброто за вашия партньор нещо 
не ми се връзва. Той се аргументира така: фактът, че сте били цял ден на работа, след което сте се 
прибрали, приготвили сте вечеря, измили сте чиниите, помогнали сте на децата с домашните, 
изкъпали сте ги и евентуално сте отметнали малко пране и гладене, не може да е извинение за това 
„да не се погрижите и за себе си, за да изглеждате добре Ехо! И аз предпочитам да си слагам грим и 
да си правя косата, „за да покажа на съпруга си, че държа на него“, вместо да се занимавам с 
къщата и домакинството, но тогава май ще вляза в категорията на мързеливите, нали? 

Тя е права за мен. Аз наистина мисля, че ако ти пука за твоя брак и за съпруга ти, тогава понякога 
ще зарежеш прането, ще сложиш децата да си легнат малко по-рано, ще си направиш косата, ще си 
сложиш грим и ще покажеш на мъжа си, че той значи нещо за теб. Вярвам, че ако повече съпруги 
правеха това от време на време, щеше да има повече щастливи съпрузи е повече щастливи съпруги и 
по-добри бракове. Вярвам, че абсолютно същото нещо се отнася и за мъжете. Не ме интересува колко 
сте уморени или колко много сте работили, или какво трябва да се свърши у дома, момчета. Понякога 
трябва да си дойдете у дома, да си вземете душ, да си сложите малко одеколон, да облечете хубави 
дрехи, да наемете детегледачка и да изведете жена си на някое хубаво място на вечеря. Вярвам, че 
трябва да ти пука достатъчно, така че да преглътнеш всичко и да направиш каквото е нужно, за да 
имаш по-добър брак или по-добър живот, или за да бъдеш по-добър родител, защото това е важно за 
теб. Има ли други важни неща? Разбира се, че има. Понякога, не всяка нощ, но все пак понякога ще 
трябва да правиш и повече. 

Всъщност последният въпрос на дамата заслужава внимание и именно него смятам да обсъдя. 
„Май ще вляза в категорията на мързеливите?“ Може би, но по-скоро не. Тази жена очевидно върши 
много работа. Признавам го, не е мързелива. Тя прави това, което е важно за нея. Аз просто искам тя 
да определи ясно какво наистина е важно - да излезе извън подробностите и да погледне по-голямата 
картина. Ти правиш това, което правиш, защото е важно за теб да го направиш. Не защото е удобно 
или лесно, или дори забавно, а защото е важно. 

Става дума за приоритети и баланс. Понякога домакинската работа е на първо място. Понякога 
домашните задачи на децата са най-важни. Понякога е бельото. Понякога обаче правиш това, което е 
нужно, независимо дали ти харесва, дали искаш да го направиш, или дали имаш време за това, защото 

правилното е да поставиш партньора и връзката си на първо място. Всичко, което е наистина важно, 
изисква твоето внимание - понякога цялото ти внимание. В случая на тази жена не децата, прането или 
вечерята са по-важни от съпруга й; тя просто трябва да реши кое е по-важно в конкретния момент и да 
разпредели правилно времето си, за да е сигурна, че всичко, което заслужава внимание, го получава в 
нужната степен. 

Как да определиш за какво си струва да те е грижа 

В целия живот става дума само за това - да разбереш какво наистина е важно за теб. В книгата си 
„Разорен си, защото искаш да бъдеш такъв: как да спреш да губиш и да започнеш да преуспяваш 
писах, че начинът, по който харчиш парите си, показва какво е важно за теб. Ако да изглеждаш добре е 
от особено значение за теб, то парите ти ще бъдат похарчени в търговския център. Ако сигурното 
финансово бъдеще е важно за теб, то парите ти ще бъдат спестени и инвестирани. Виждаш колко е 
просто, нали? Нека продължим малко по-нататък. Ако харчиш всичките си пари по магазините, то 
тогава на теб не ти пука за спестяването на парите ти. С други думи, не те интересува дали бъдещето 
ти ще бъде финансово осигурено, защото харчиш парите си по начин, който доказва това твърдение. 

Нека разширим тази теория извън парите. Ако пушиш, то тогава на теб не ти пука дали ще живееш 
дълъг и здравословен живот. Как е възможно? Знаеш, че цигарите ще повлияят на качеството на 
живота ти и ще го съкратят значително. Да, ама на теб не ти пука за това. Пука ти за цигарите. 
Интересуват те повече тези моменти на лъжливо задоволство, отколкото здравето ти или семейството 
ти. 

Ако не четеш, не учиш и не се опитваш да разбереш как да успееш повече, то на теб всъщност не 
ти пука за успеха ти. 

Ако ядеш като прасе и в края на краищата изглеждаш като прасе заради това, то тогава на теб не 
ти пука за здравето ти и за това да изглеждаш добре. Освен това ти е все едно и за семейството ти, в 
противен случай не би избрал съзнателно да умреш по-рано, отколкото би могъл да живееш. 

Ето! Виждаш ли каква е логиката? Май не си свикнал някой да ти говори така, нали? Някои от вас 
със сигурност са започнали да негодуват как може да съм толкова несправедлив, говорейки подобни 
неща? Не е ли справедливо да кажа, че когато влагаш времето, енергията и парите си в някаква област 
от живота си, тази област е от значение за теб? На мен това ми звучи като напълно справедливо 
твърдение. А ако не влагаш време, енергия и пари в дадена област от живота си, то е защото не ти пука 
за нея. 

Нека да позадълбаем малко 

След като обикновените родители прекарват само три минути и половина седмично в 
незначителен разговор с децата си, това означава, че на тях не им пука за децата им. 

Ако пушиш, знаейки, че ще умреш по-рано, отколкото, ако не пушеше, значи не ти пука за живота 
ти. 

Ако избираш да гледаш телевизия, вместо да четеш книга, която може да ти помогне да си 
намериш по-добра работа, тогава е ясно, че не се интересуваш от това да осигуриш бъдещето на 
семейството си. 

Ако не полагаш усилия да вършиш работата си по най-добрия възможен начин, е очевидно, че не 
ти пука за тази работа. 

Ако не плащаш сметките си навреме, то на теб ти е все едно, че не държиш на думата си и че ти 
липсва почтеност. 

Ако не гласуваш на следващите избори, значи не те е грижа за управлението на страната. 

Ако не отделяш време да казваш на съпруга си, че го обичаш или да показваш на съпругата си 
колко държиш на нея, или да полагаш усилия те да разберат, че са важни за теб, то тогава трябва да е 
вярно, че просто не ти пука за тях. 

Ако си като типичния петдесет и пет годишен американец е по-малко от 2500 спестени долара, 
това означава, че не ти пука как ще се пенсионираш или дали ще пратиш децата си в колеж. 

„Не всичко е черно и бяло, Лари.“ 

О, напротив, такова е. Престани е тези глупости, че животът не е само черно и бяло. Нещата са или 
правилни, или погрешни, или добри, или лоши, или бели, или черни. Спри да се опитваш да 
оправдаеш като логично поведението си, поставяйки го в сивата зона. Когато се сблъскат с отговор, 
който не искат да дават, хората винаги казват: „Това е някъде по средата, в сивата зона.“ Няма такава 

зона. Започни да мислиш повече в крайности за начина, по който трябва да вкараш живота си в ред, и 
ще откриеш, че така е много по-лесно. По-лесно е и да се вземат решения, когато използваш 
абсолютни категории. Твоите извинения повече няма да издържат, а това ще те тласне по-бързо към 
успеха. 

Момент, казваш ми, че на теб ти пука? 

Глупости. Не ти пука, защото не влагаш време, енергия и пари в никое от тези неща. 

Ако не влагаш време, енергия и пари в нещо, значи не ти пука за него. 

Твоето време, енергия и пари ВИНАГИ отиват в това, което е важно за теб. 

„Но това да съм здрав, да съм финансово осигурен за бъдещето, да живея дълъг живот... 
всичко това е важно за мен!“ 

Добре де, важно е за теб. Печелиш. Надви ме и спирам да споря с теб. Вярвам ти. Тези неща са 
важни за теб. Семейството ти, здравето ти и всичко останало са важни за теб. Само дето не са 
достатъчно важни, за да вложиш времето, енергията и парите си в тях. Така че ще променя въпроса. 
Достатъчно важни ли са за теб? 

Кога нещата ще станат достатъчно важни, 

за да промениш поведението си? 

Когато е твърде късно. Или почти твърде късно. 

Странно как яденето на здравословна храна или правенето на упражнения не са важни въобще, 
преди да получиш сърдечен удар. След това стават главният ти приоритет. Защо трябва да получиш 
инфаркт, за да станат важни за теб? Нямаше ли да бъде по-евтино и по-малко болезнено, ако не се 
беше стигало до сърдечния удар? 

Пушенето не е нищо особено, преди да получиш рак на белите дробове. Сега си покрит с лепенки 
за отказване от никотина, ходиш на хипнотизатор, за да се пребориш със зависимостта и дъвчеш 
антиникотинови дъвки. Не можа ли да направиш всичко това, преди да се разболееш от рак? 

Трябваше ли да загубиш къщата си, за да разбереш, че харчиш прекадено много по магазините? 

Да правиш секс със съпруга си, не беше чак толкова важно, докато не разбра, че той има друга 
връзка, нали? Спокойно, в този случай лесно може да му го върнеш. 

Защо трябваше да загубиш семейството си, за да осъзнаеш, че е трябвало да прекарваш повече 
време у дома си и по-малко в офиса? 

Задължително е да разбереш какво е важно за теб, преди да се е случила трагедията. Така ще 
започнеш да влагаш времето, енергията и парите си в нещата, които са истински значими. 

Новите обувки не са важни, особено ако имаш дългове и си закъснял с вноската за колата. 

Играта на голф, която смяташ, че трябва да изиграеш с приятелчетата си, не е толкова важна, 
колкото времето, което може да прекараш с децата и жена си. 

Трябва ли да се отказваш напълно от обувките и голфа? Не. Но трябва да има баланс. Да си 
поставяш приоритети. Да разбереш какво е наистина важно и после да му отделиш нужното внимание. 

Проблемът е, че хората не са наясно именно с това - кое е важното за тях. Да, казват, че знаят, но 
действията им противоречат на думите им. И така, за какво наистина ти пука? Изброй важните за теб 
неща. 

Тук би трябвало да напишеш неща като имената на децата и на съпруга/съпругата си. Здравето ти 
също трябва да присъства. Както и плановете ти за живота след пенсионирането, спестяванията за 
колеж на децата, инвестициите и другите финансови въпроси. Би било чудесно, ако присъстват и 
идеите ти как да помогнеш на други хора - с времето си или само с пари. Смисълът е да изброиш 
истински значими неща. 

Добре, след като попълниш този списък, идва ред и на следващия. В него трябва да изредиш 
нещата, за които всъщност те е грижа точно в този момент въз основа на очевидните факти. Забрави 
какво си казал, че е важно за теб; нека да открием каква е истината. Трябва само да видя как 
разпределяш времето си, енергията и парите си в минутата, в която попълваш списъка. Нужни са ми 
само пет минути да разгледам дома ти, за да ти кажа какви са основните ти интереси. Дай ми трийсет 
секунди да надзърна в гардероба ти или десет минути - в кредитните и банковите ти извлечения. 
Покажи ми седмичния си график със срещите. Отдели ми десет минути и ми разкажи как си прекарал 
свободното си време тази седмица. Само това ми трябва и ще ти кажа за какво ти пука всъщност. 

След като няма начин да се помотая из дома ти и да разгледам банковите ти сметки, нито да си 
поговоря лично е теб, ще трябва да го направиш сам. Жертвай няколко минути и се опитай да 
анализираш живота си, като разгледаш нещата, които правиш, за да разбереш за какво те е грижа 
всъщност. Поразходи се из дома си е бележник в ръка, опи ш и какво имаш по рафтовете и в гардероба 
си. Погледни банковата си сметка и кредитните си извлечения, за да видиш за какво харчиш парите си. 
Огледай гаража си. 

Ако прекараме заедно един ден, ще открия какво е важно за теб от начина, по който запълваш 
времето си. Ще видя колко усърдно работиш, колко телевизия гледаш и колко време отделяш на 
семейството си. Очевидно е обаче, че няма как да стане. Така че направи го сам. Анализирай как 
прекарваш времето си и си направи извода на какво държиш. 

Ще ти помогна, като ти дам... още един списък за попълване. Той ще се основава само на фактите. 
Преди да го попълниш, огледай внимателно живота си. Колко часа прекарваш е децата си? Колко 
време прекарвате само двамата със съпруга/съпругата си? Имаш ли повече БУБ-та, отколкото книги? 
С какво е пълен хладилникът ти - е газирани напитки или е натурални сокове, със замразена пица или 
със зеленчуци? Гардеробът ти е пълен, а банковата ти сметка - празна? Отговорите на тези въпроси ще 
ти покажат какво всъщност е важно за теб и за какво те е грижа. 

Да не си посмял да мамиш е този списък! Не се опитвай да се изкараш по-добър, отколкото си. 
Бъди честен. Не му е сега времето да подменяш резултатите. Сега е моментът най-накрая да изясниш 
истината за самия себе си, да разбереш какво не е наред е живота ти и как да го оправиш. 

Беше ли честен? Прегледай още веднъж списъка. Пропусна ли нещо? След като продължиш да 
четеш книгата, ще откриеш още неща, които ще трябва да добавиш. Когато това стане, не се колебай, 
върни се и ги впиши. 

ХОРАТА НЯМАТ ВЪОБРАЖЕНИЕ 

Една от причините хората да не постигат успех е, че не могат да си представят начина, по който 
успехът трябва да присъства в живота им. Те могат да видят как другите хора успяват, но не могат да 
създадат картината на бъдещето си, в която това иде се случи и на тях. 

Те са зациклили на едно място, виждат живота си такъв, какъвто е, вместо такъв, какъвто би могъл 
да бъде. Трябва да излезеш извън създадената в главата ти картина на начина, по който винаги се е 
движил животът ти, и да започнеш да си го представяш такъв, какъвто би искал да бъде. 

Визията в моя живот 

Въз основа на моя произход и на начина, по който израснах, лесно можех да свикна е идеята за 
един много по-различен живот от този, който имам сега. Можех да живея е мисълта, че светът е гадно 
и трудно за оцеляване място, че бъдещето ми ще бъде изпълнено единствено със сметки и че ще 
трябва да се боря във всяка една минута. Щях да работя упорито и със сигурност щях да имам и добри 
моменти, но въпреки всичко животът щеше да бъде труден. Родителите ми бяха живели така и много 
лесно това можеше да стане реалност и за мен, ако виждах живота си по този начин. 

Или пък можех да започна да работя за някоя голяма компания, да имам малка хубава къща на 
малка хубава улица в някакъв малък хубав град в Оклахома, където израснах. Ако си представях 
живота си така, пак щях да съм постигнал много повече, отколкото мнозина в моето семейство. 

Аз обаче не виждах живота си по този начин. Винаги съм имал големи планове. Когато бях на 
тринайсет години, реших, че никога няма да фалирам. Виждах се като богаташ някъде там, в 
бъдещето. Не знаех как ще стане, но така си се представях. 

Макар че съм дошъл от нищото и съм израснал в стара дървена барака от Първата световна война, 
която баща ми беше преустроил в къща, винаги съм се виждал в мечтите си как живея в голяма къща, в 
която всеки, който влезе, казва „Леле!“. Представях си как имам гардероби, пълни е прекрасни дрехи, 
шкафове, преливащи от часовници и бижута. Представях си, че живея като милионер. 

Когато започнах да се занимавам професионално е лекторския бизнес, в представите си виждах 
как постигам невероятен успех. Фантазирах си как говоря на важни корпоративни събития и на големи 
обществени мероприятия пред огромна публика. Бях толкова нагъл, че си представях как говоря по 
телевизията. 

Когато започнах да пиша книги, се виждах как заставам начело на класациите за бестселъри на 
,,Ню Йорк Таймс “ и „Уолстрийт Джърнал “ 

Винаги съм можел да си представям живо всичко, което се появяваше в ума ми. Тези картини 
оставаха в съзнанието ми дори когато нямах никаква идея как би могло някое от тези неща да се случи 
или кога ще се случи. 

И знаеш ли какво? Всичко се случи. Даже много повече. Сега живея живота, който някога си бях 
представял, че ще живея. 

Как стана ли? Пазех картината на мечтите си в ума си и работех упорито, за да я превърна в 
реалност. Отказах да приема нещо по-малко и да направя компромис. Без тази въображаема картина 
нямаше да живея този живот в действителност. 

Ти не си прикован към настоящия си живот 

Ето я добрата новина: можеш да промениш картината на своя живот. Можеш да поработиш и да 
заличиш визията, която имаш в момента в ума си, и да създадеш нова. Нужно ти е само малко 
въображение и после доста упорита работа, за да превърнеш това, което си сътворил в съзнанието си, в 
реалност. 

Мнозина вярват, че това, което имат, просто е „тяхната съдба“. Те си мислят: „Това са картите, 
които са ми раздадени, и трябва да играя с тях.“ Не, не трябва. Хубавото на живота е, че винаги можеш 
да откажеш да изиграеш ръката, която имаш, и да поискаш нови карти. А най-хубавото е, че ти си 
този, който раздава. Може просто да си дадеш цяло ново тесте. 

Естествено, че и аз съм чувал тези смехотворни истории за съдбата: „Така ми било писано.“ 
Хората казват подобни неща, когато си търсят извинение за начина, по който минава животът им. 
Твърдя, че това са пълни простотии. Хайде да си кажем нещата малко по-точно: „Случва се това, 
защото аз го допускам.“ Или: „Нещата са такива, каквито са, защото така искам да стават.“ А може би: 
„Положението е такова, защото това е всичко, което очаквам.“ А защо не: „Така е, защото съм 
прекадено тъп и мързелив, за да променя нещо.“ Никога не съм попадал в бездната на това настроение 
- „Така ми било писано“. В живота ми водеща винаги е била следната мисъл: „Става така, защото аз го 
искам!“ Спомняш ли си онази идиотска песен „Рие 8ега 8ега“, толкова популярна в детството ми, в 
която се пееше: „Каквото е писано да става, ще стане, не можеш да видиш бъдещето си, дие зега зега.“ 
Ти можеш да видиш бъдещето си. Можеш и да го създадеш. Само трябва да го поискаш. 

Как изглежда животът ти в твоята визия? Не си сигурен? Нека ти помогна: ти го живееш. Огледай 
се около себе си и ще видиш, че изживяваш живота си по начина, по който си го представяш. Къщата 
ти е къщата от твоята визия. Връзката ти е връзката от представата ти. Парите в портфейла ти са тези, 
за които си фантазираш. Връщаме се там, откъдето започнах: твоят живот е такъв, какъвто искаш да 
бъде - в противен случай щеше да бъде различен. Животът ти освен това е точно такъв, какъвто си го 
представяш. Иначе щеше да бъде различен. 

Не харесваш начина, по който изглежда животът ти? Прояви повече въображение. Създай си нова 
визия. 

ХОРАТА ИМАТ НИСКИ ОЧАКВАНИЯ 

Повечето от нас са стигнали до онзи момент, в който вече нямаме големи очаквания от другите. 
Толкова сме уморени от ло ш ите преживявания, че не очакваме нищо друго от хората, освен да се 
държат глупаво. Моят случай е точно такъв, признавам си. Винаги започвам отношенията си с 
презумпцията, че хората са идиоти. Е, после се надявам да ме опровергаят. Тъжното е, че това се 
случва много рядко. Повечето сме имали толкова лош опит в различни ежедневни ситуации, че сме 
претръпнали и просто по навик очакваме да получим лошо отношение. Добре свършената работа се 
стоварва върху нас като пълна изненада. Очакваме хората да закъсняват, да бъдат груби, да си вършат 
половинчато работата. Защо? Защото повечето хора закъсняват, груби са и си вършат половинчато 
работата. Не очакваме много от служителите и колегите си и те ни доказват всеки път, че имаме право. 
Очакваме тийнейджърите да са грубияни, апатични и отегчени. И те са точно такива. Когато не 
очакваме много от хората, те не ни и дават много. Но когато увеличиш очакванията си към тях, те се 
стремят да ги оправдаят и да ти дадат повече. 

Хората ще ти дадат или повече, или по-малко от очакваното. 

Решението е да очакваш повече от хората около теб. „Но, Лари, така няма ли да се разочароваме 
много?“ Да, възможно е. Поне при мен е така. Основната част от обществото не може да отговори на 
очакванията ми, независимо какво казвам или правя. Ще откриеш, че и при теб е така. Но понякога 

хората ще те изненадват. В тези редки случаи, когато това ми се случва, трябва да ти кажа, че 
чувството е направо „Уау“! 

Понякога ще откриваш, че отделни хора или компании отговарят или дори надминават 
очакванията ти. Когато това се случва на мен, вярата ми в човечеството се възстановява. Освен това 
установих, че е по-добре да имам големи очаквания от хората и да се разочаровам понякога, когато те 
не ги оправдаят, отколкото никога да не очаквам нищо и тези мои очаквания да са винаги оправдани. 

По-добре е да очакваш много от хората и да се разочароваш, когато това не се случи, 
отколкото никога да не очакваш нищо и винаги да получаваш точно това нищо. 

Наскоро реших да направя нова пътека пред къщата си. Роуз Мари и аз искахме да покрием пътя 
от портала до входната врата е градински плочи от Салтильо. Говорих е една компания и оттам ме 
увериха, че имат страхотен човек, който ще свърши добре работата. Обадих му се, за да си уговорим 
среща. Той се съгласи и за мое учудване наистина дойде навреме. Направи нужните изчисления и ми 
каза, че по-късно същия ден ще ми изпрати офертата си. Два дни по-късно още не бях я получил. 
Обадих му се и човекът ме засипа е извинения. Казах му, че очаквам хората да спазват уговорките си, 
когато са обещали да направят нещо. Той ми се извини още веднъж и обеща да ми прати офертата на 
следващия ден. Повече не се обади. 

Намерих друг - Уили от „Класик Хоум Импрувмент“. Уили също дойде навреме. Разказах му за 
неуспешния си опит и му обясних, че очаквам хората да изпълняват това, което са обещали да 
направят, във времето и по начина, който са обещали. Той каза, че е напълно съгласен е мен и никога 
няма да имам подобни проблеми е него. Помислих си: „Да, бе!“ Разбрахме се да изпрати оферта на 
следващия ден. Така и стана - на следващия ден офертата пристигна. Уили даже се обади да провери 
дали съм я получил. Попита ме имам ли някакви въпроси. Даде ми срок за започване на проекта и 
крайна дата. Попитах го дали ще ги спази. Той ми отговори: „Когато давам дума, държа на това. 
Никога не обещавам нещо, ако не смятам да го направя.“ Наех го. Това беше едно от най-добрите 
решения, които съм вземал. Уили ми направи алеята точно така, както исках, навреме и точно за 
сумата, която беше казал. Нямаше никакви изненади. Нямаше от какво да се оплача, което си беше 
донякъде жалко, защото, когато става дума за оплаквания, съм истински специалист. Тъй като Уили се 
справи толкова добре, сега довършва една допълнителна стая, строи нова ограда около къщата, 
покрива патиото в спалнята ми, проектира специално помещение за колекцията ми от вина и кой знае 
какво още ще му възложа. Този човек отговори на очакванията ми, после ги надмина. Затова аз 
продължавам да работя е него. 

Трябва да очакваш повече и от себе си 

Наистина е лесно да очакваш много от другите. Просто теглиш една черта в пясъка и решаваш, че 
няма да правиш компромис. След това споделяш изискванията си е хората, е които имаш бизнес 
отношения, и заставаш зад думата си. Не е трудно. 

Удивително е обаче колко се усложняват нещата, когато решиш да обърнеш ситуацията и да 
повишиш очакванията към себе си. Това е моментът, който показва колко си сериозен относно 
собственото си усъвършенстване. Когато решиш да поставиш чертата в пясъка пред себе си и да не 
правиш компромис със собствената си работа, тогава ще знаеш, че си готов да спреш е лиготиите и да 
подобриш живота си. Може да усетиш как си казваш: „По дяволите, аз ли направих чертата толкова 
дълбока?“ 

Когато имам високи очаквания към себе си, винаги чувствам повече гордост от постигнатото. 
Имам по-високо самочувствие. Често си поставям изисквания, които според някои хора могат да се 
нарекат нереалистични - но също така съм открил, че в тези случаи работата ми се отплаща много 
повече. 

Членовете на семейството ми постигат страшно много, защото съм им поставял високи цели. 
Винаги съм очаквал най-доброто от синовете си. Не съм от онези бащи фанатици, които крещят и 
натякват постоянно на децата си да работят по-упорито. Знаеш за кои бащи говоря. Отиди на мач на 
Малката лига или на някой футболен мач и виж тези бивши „някои си“ или нереализирани татковци, 
очакващи децата им да изпълнят техните мечти. Освен че забравят чувството си за хумор, те засрамват 
синовете си, като подскачат по страничната линия, крещят на играчите и треньорите и изглеждат като 
пълни задници. Аз определено не съм такъв. Оставих момчетата сами да изберат какво искат да 

правят, да следват собствените си интереси, но после очаквах от тях да дадат най-доброто от себе си 
според своите възможности и таланти. Ако не са били най-добрите, това не означава, че не са дали 
най-доброто, на което са били способни. Винаги съм очаквал от тях само това: да поставят високи 
стандарти пред себе си въз основа на най-големите усилия, които могат да положат, и след това да 
работят упорито, за да постигнат най-доброто за своите възможности. 

Моите момчета винаги са били свидетели на това как се старая да бъда най-добрият в своята игра. 
Виждали са, че очаквам много от себе си и съм работил с желание толкова упорито, колкото е било 
нужно, за да го постигна. И станаха същите като мен. 

Патрик Уингет 

По-малкият ми син, Патрик, е моден дизайнер. Той и неговият приятел Брад Дей, който може да 
продаде абсолютно всичко на всекиго, създадоха собствена модна линия, докато Патрик още беше в 
Модния университет по дизайн и търговия в Лос Анджелис. Бориха се отчаяно, както се налага на 
всички нови компании. Имаха много идеи, но малко пари, е които да ги финансират. Въпреки всичко 
успяха. Как? С много работа и е желание да направят всичко, което е необходимо, за да постигнат 
успех. И двамата живееха на практика от нищо. Работеха по двайсет часа на денонощие и повечето 
пъти спяха на пода на скапания си офис, който беше едновременно и производственият им цех. Когато 
изкарваха някакви пари, Патрик ги харчеше за обучението си. Когато трябваше да избира между 
хранителния магазин и книгите за мода, които щяха да го вдъхновяват да създаде по-добри дрехи, 
винаги избираше книгите. Може да пропуснеш едно ядене, но не и шанса за повече образование и 
вдъхновение. Накрая малката компания на Патрик и Брад се разрасна и стигна до този момент, в който 
или в нея трябваше да се влее нов капитал, или да я изоставят. Тъй като никой не пожела да им даде 
това количество пари, от което се нуждаеха, момчетата трябваше да закрият компанията. Имаха голям 
банков заем за плащане, дължаха доста пари и на мен, но ми обещаха, че всичко ще бъде наред. 

След известно време един клиент, който винаги беше харесвал техния дизайн, нае Патрик и Брад 
да изработят нова модна линия за него. Те отново правеха това, което можеха най-добре, и спечелиха 
купища пари. Все още работят дълги часове и са готови да направят всичко, което е нужно, за да 
постигнат успех. За три месеца изплатиха банковия си заем. Внасяха редовно вноските си и в „Банката 
на Лари“ и скоро бяха на нула към мен. 

И двамата са ми казвали много пъти, че повече никога няма да фалират, защото очакват да станат 
богати и са готови на всякакви жертви, за да останат такива. Как успяха да стигнат толкова далече, 
след като бяха разорени? Защото очакваха именно това от себе си. 

Тайлър Уингет 

Големият ми син, Тайлър, е полицай. Той е настина добър полицай. Даже е по-добър, отколкото 
трябва да бъде. Можеше просто да ходи на работа по навик, да регулира трафика и да си взема 
заплатата, както мнозина от неговите колеги. Има много полицаи, които се пенсионират, правейки 
само това. Няма нищо лошо, ако това е твоят избор, но Тайлър не иска да бъде от този вид полицаи. 
Той е адреналинов „наркоман“. Има нужда от вълнения. Когато се записа в армията и трябваше да 
избира е какво да се занимава, хората от наборната служба му говореха за работа на бюро и места, 
където би могъл да се научи на търговия и други дейности, полезни за бъдещия му цивилен живот. 
Тайлър отговори: „Искам да нося пушка и да взривявам разни неща.“ Така започна да скача е парашут, 
стреляше е оръжия 50 калибър, стана оръжеен специалист и снайперист. Като ченге искаше да се 
занимава е истински престъпления. Харесваше битките и искаше да залавя лошите момчета. Няма как 
да бъдеш от този тип полицаи и да оцелееш дълго време, ако не се стремиш да бъдеш най-добрият във 
всяка сфера от работата си. Следователно той никога не би могъл да бъде от онези полицаи, които 
правят нещата просто по навик и по инерция. Тайлър очакваше прекадено много от себе си, за да си 
позволи да минава метър. Посещаваше всяко учение по стрелба, организирано от полицейското 
управление. Ходеше на всички тренировъчни програми, предлагани от различни институции, и то за 
своя сметка. Тренираше във фитнеса всеки ден, за да бъде в най-добрата си форма. Ходеше на бокс, 
кикбокс, бразилско жиужицу и всякакви други бойни спортове, защото уменията му някой ден можеха 
да спасят неговия или нечий друг живот. Освен това на него му харесва да удря и да бъде удрян. (Това 
въобще не го разбирам, но той е такъв, какъвто е!) Тайлър не само прави всички тези неща, но работи 
много във всяка област от своята професия, за да бъде най-добър във всичко, е което се заеме. Той не 
трябва да го прави, аз не го очаквам от него, жена му не го очаква от него, в службата му не го очакват, 

но той го очаква от себе си. Именно затова го уважавам най-много: заради способността му да очаква 
най-доброто от себе си и да го постига. 

Гордей се със себе си 

Гордея се изключително много е момчетата си. Гордея се и че съм такъв тип родител, който е 
открил как да възпита в тях добри качества. Но най-важното е, че те са горди със самите себе си. 

Ние тримата сме избрали да живеем живота си, поставяйки си най-високи цели. Защо? Защото 
можем. И ще повторя: не става дума да бъдеш най-добрият, а да правиш най-доброто, на което си 
способен ти самият. 

Какво очакваш от себе си? Знаеш какво ще ти кажа: че получаваш точно това, което очакваш от 
себе си. Тази гледна точка започва да те дразни, нали? Ти живееш този живот, който очакваш да 
живееш. Ако очакваше повече, щеше да получаваш повече. 

Знаеш и следващата стъпка. Направи си списък е нещата, които очакваш от себе си. 

Докато попълваше списъка, мислеше ли си дали очакваш най-доброто от себе си? Ако не си го 
правил, върни се и провери дали си попълнил нещата, които отговарят на твоите най-високи 
стандарти. 

ХОРАТА НЕ ОСЪЗНАВАТ ПОСЛЕДСТВИЯТА ОТ СВОИТЕ ДЕЙСТВИЯ 

Най-честият въпрос, който ми задават по време на интервюта в телевизии, радиопрограми и 
вестници, е следният: „Защо хората правят глупавите неща, които правят?“ Независимо дали става 
въпрос за бизнес, пари, отношения, родителство или друга област от живота. 

Отговорът е ужасно прост: Хората правят това, което правят, защото вярват, че няма да има 
разлика, ако постъпват по друг начин. 

Хората са такива, каквито са, защото вярват, че няма да има разлика, ако бъдат други. 

Спомняш ли си старата шега: „Защо кучето се ближе само? - Защото може.“ Защо хората правят 
това, което правят? Защото могат. 

В повечето случаи хората ще минават метър е всичко, което могат, ако няма последствия от това. 
Последствията контролират поведението. Лошото поведение без последствия ще се повтаря отново и 
отново. 

Последствията контролират поведението 

Това беше едно от нещата, за които писах в книгата си ,,Не се скатавай! Работи!“ Коментирах 
как един шеф може да се справи със служителите си. За да постъпват добре всеки следващ път, просто 
служителите трябва да бъдат възнаградени за доброто им поведение. Когато е възнаградено достойно, 
доброто поведение ще бъде повторено. Тази концепция важи и в обратния случай. Когато лошото 
поведение бъде пренебрегнато, то ще се повтори. Пренебрегването на поведението е наградата. 

Ако детето ти рита топка в гостната, счупи лампа и ти не направиш нищо, шансовете то да 
продължи да рита топка там, където не трябва, са големи. Ако някоя компания извършва лоши услуги 
и все пак хората продължават да им дават парите си, значи няма никакви последици за тяхната работа 
и лошите услуги ще продължат. 

Ако някоя служителка закъснява всеки ден е 15 минути и никой не й казва нищо, шансовете тя да 
продължи да го прави са доста сериозни. И защо да спира? Ако няма последствия, поведението ще 
продължи, докато постепенно се превърне в навик. А поведение, стигнало до тази фаза, вече е много 
трудно да бъде преодоляно. По-добре е да го „уловиш“ още първия път, вместо да чакаш, докато 
навикът се установи. (След малко ще поговорим по-подробно за „разчупването“ на навиците.) 

Ако ти кажа, че щом се допреш до нагорещения котлон, ще се изгориш, а после ти го докоснеш и 
се изгориш, вероятността повече да не го правиш е голяма. Ако все пак го направиш и се изгориш 
втори път, значи си идиот и сам си си виновен! Болката от изгореното обаче е последствието от твоето 
действие, така че сигурно няма да бъдеш непредпазлив. Ще си научил урока си. Аз твърдо вярвам в 
ефекта от принудителните последствия и че хората трябва да бъдат оставяни да изпитат болка от 
ло ш ите си решения. Само тогава урокът може да бъде научен. 

Глупостта трябва да носи болка! 

В телевизионното си шоу „Големият прахосник“ по А&Е, където обучавам хора е финансови 
проблеми, винаги ми харесва, когато успея да накарам участниците да осъзнаят положението си и да 
се разплачат. Обичам тези сълзи! Може би, защото съм гадняр? Не. Просто когато човек изпита 
болката от своята глупост, е много по-вероятно да промени поведението си. Това е причината, поради 

която съм против държавните финансови дотации. Първо, всеки път, когато държавата е замесена в 
нещо, то винаги продължава по-дълго, отколкото е обещано, винаги е по-сложно, отколкото би 
трябвало да бъде, и струва повече, отколкото се е очаквало. Но най-вече съм против тези дотации, 
защото хората, които получават тези пари, няма да изпитат болката от собствените си грешки. Когато 
хората си купуват къща, която не могат да си позволят, а после се окаже, че не могат да изплатят заема 
си, тогава банката ще обяви ипотеката им за просрочена. Такива са правилата. Това е написано черно 
на бяло в договора им, когато са купували къщата, така че не би трябвало да има никаква изненада. 
Ако правителството им помогне и на практика грешките им бъдат опростени, тогава тези хора няма да 
са изпитали болката от своето поведение, което означава, че за тях няма да има последствия. И няма да 
има урок, който да научат. Половината от хората, които обявяват фалит, фалират поне още веднъж. 
Първият път не ги е научил на нищо. След като не е имало урок, който да научат, поведението, което 
им е докарало проблемите първия път, е било повторено. 

Наказателната скамейка на живота 

Причината, поради която съществуват ограниченията, договорите, законите, правилата, нормите, 
дори оградите, е да бъдат установени етични, морални и физически граници за обществото е цел то да 
функционира по спокоен и разумен начин. Когато пресечеш линията и нарушиш правилата, трябва да 
има последствия. В противен случай ще настане хаос. 

Игрите имат правила. Ако ги нарушиш, си носиш последствията. Можеш ли да си представиш 
нещо толкова просто като играта на дама, но без правила? Дори хокеят - игра, при която може да 
влезеш в юмручен бой е противника си, да му разбиеш зъбите и пак да продължиш да играеш - има 
правила и последствия. Играчите, които нарушат правилата, в крайна сметка сядат на наказателната 
скамейка - малкото пространство, отделено само за наказаните по време на мача хокеисти. Животът 
също си има наказателна скамейка. Разбира се, тя не се нарича така, защото, за съжаление, ние не 
възприемаме последствията от действията си като наказание. 

В живота наказателната скамейка се нарича болест, безработица, бедност, нещастие и самота. 
Вероятно никога не си мислил за тях като за наказания, но те са точно това. Всяка от тези ситуации е 
последствие. Те са последствия от твоите решения, идеи, убеждения, мисли, думи и действия. 

Повечето хора не изглеждат способни да направят връзката между поведението и резултатите, 
които имат. Вместо това ги наричат лош късмет или хвърлят вината върху обществото. Всички ние 
понасяме последствията от своя избор. И макар да са болезнени, те са нашите уроци. Научи уроците си 
и всичко, което пожелаеш, ще работи в твоя полза. Ако ги пренебрегнеш, ще бъдеш обречен да 
повтарящ един и същи урок, докато го научиш. Ще седиш на наказателната скамейка завинаги. 

Преди години взех някои глупави решения в бизнеса си (тогава се занимавах е телекомуникации). 
В резултат компанията ми фалира. Тъй като бях неин президент и моят подпис стоеше на всички 
документи (включително и на банковия заем), аз също банкрутирах. Това беше ужасно за мен. Беше 
унизително, срамно и финансово опустошително. Същевременно беше и най-доброто нещо, което 
някога ми се беше случвало. Това преживяване, причинено от моите решения и действия, ми даде 
безценни уроци за живота, бизнеса и парите. Тези уроци са причината, поради която сега четеш тази 
книга. Можех да се озлобя, да започна да хленча и да оплаквам нещастието си. Можех да остана 
разорен и да печатам етикети върху храни. Можех да кажа: „Никога повече няма да се занимавам със 
собствен бизнес!“ И след това да започна да работя за някого, без да поемам никаква отговорност. Не 
направих нито едно от тези неща. Поех си въздух и започнах отначало. Не се фукам. Няма нищо 
специално в това, което направих. Хората преодоляват много по-големи пречки и успяват много 
повече от мен. Разказах ти историята си, за да ти докажа, че животът ни предлага различни уроци. 
Уроците ни се дават във формата на последствия. Аз получих своите. Не беше приятно. Даже (за 
щастие) беше толкова неприятно, че отказах да преживявам същото повторно. Затова направих всичко 
възможно да си науча урока и да не повтарям грешките си. Резултатът за мен беше успешен. 

„Ако хората, които вземат решенията, са същите хора, които понасят и последиците от тях, 
може би решенията им щяха да са по-добри " 

Джон Абрамс 

„В природата няма нито награди, нито наказания -има последствия. " 

Робърт Дж. Ингерсол 

ХОРАТА ИМАТ ЛОШИ НАВИЦИ 

Докъде бяхме стигнали? А, да: хората правят глупави неща. След това, тъй като не разпознават 
последствията от въпросните глупости, продължават да ги вършат. Глупостите започват да изглеждат 
приемливи, хората ги повтарят отново и отново, докато се превърнат в навик. Това е простичък 
процес, който се повтаря всекидневно по милиони различни начини. Първия път, когато си обувал 
чорапите, може би си започнал е левия крак. Втория път пак си направил същото. След няколко 
седмици обуването първо на левия чорап вече ти е станало навик. Сега, ако се опиташ да започнеш е 
обуването на чорапа на десния си крак, това ще ти се стори странно. Такъв е начинът, по който работят 
навиците. Не осъзнаваме, че са навици, докато вече не са се оформили и не са се вкоренили дълбоко в 
поведението ни. Тогава вече е много късно. Вече си ги имаме, независимо дали сме ги искали, или не. 
Обуването на чорапите не е проблем. Няма голямо значение е кой крак ще започнеш. Други неща 
обаче не са така незначителни. Някои наистина са важни. Повечето ти навици оказват сериозно 
влияние върху живота ти и върху живота на околните - много по-сериозно, отколкото обуването на 
чорапите. 

Лошите навици 

Повечето хора си мислят, че знаят кои са техните лоши навици. Говорил съм е хора за вредните им 
привички и мнозина ми отговаряха неща като: „Аз нямам такива - не пия и не пуша.“ Според някои 
това са единствените лоши навици, които се броят. Към тях се причисляват прекаденото пиене, 
прекаденото ядене, понякога и харченето на прекадено много пари и други подобни, които 
общественото мнение е признало, че имат негативен ефект. Някои от най-вредните навици обаче са 
много по-коварни от тези. Те невинаги са видими, нито имат незабавни негативни последици, но е 
течение на времето могат да убият шансовете ви за успех. 

Аз например имам няколко приятели, които имат навика винаги да закъсняват. Много добре знаят 
кога ни е срещата, но никога не успяват да стигнат навреме. Закъсняването е израз на неуважение към 
хората, е които си се уговорил. Ако го правиш често е клиентите си, най-вероятно ще ги загубиш. Този 
навик лесно може да бъде преодолян. Започни незабавно. Дай си сметка, че си заложил думата си, а ти 
си човек, който държи на нея. Да закъснееш, е прост пример е изумително сериозни негативни 
последици. Има много други лоши навици, които са дори още по-скрити, отколкото повечето хора 
могат да предположат. 

Неправилното говорене е лош навик, който може да попречи на успеха ти. Същото важи и за 
обличането ти като мърляч. Или пък за превзетите маниери, е които някои млади момичета се пробват 
да изглеждат много „класни“ и различни от тълпата. Всъщност така рискуваш да не те вземат на 
сериозно. Кой би искал да наеме адвокат, който говори така: „Да, представяш ли си, Боже мой, мило? 
Знаеш, де. Ама ти сериозно ли? И той какво?“ Никой, разбира се! Ще искаш човекът, на когото 
поверяваш делата си, да звучи авторитетно и да може да общува нормално. А какво ще кажеш за този 
начин на говорене: „Знаеш какво имам предвид, нали, човече?“ Не, не знам. Или пък: „Ето точно за 
това говоря!“ Да, знам - и ние говорихме точно за това. 

Единственият начин за премахване на лош навик 

Независимо какви навици имаш, добри или лоши, винаги е трудно да се справиш е тях. Според 
проучванията са нужни 21 дни, за да се създаде или премахне един навик. Това означава, че ако искаш 
да се отървеш от някоя от вредните си привички, трябва да спреш да правиш това, което правиш, в 
продължение на три седмици. Такъв е номерът. Ключът към унищожаването на един лош навик е да 
замениш това, което правиш, е нещо друго. Не можеш просто да спреш да правиш нещо - трябва да го 
замениш е нова дейност. Ако ходиш всяка събота сутрин в търговския център и харчиш пари, които 
нямаш, трябва да замениш ходенето по магазините е нещо ново. Опитай е библиотеката, парка или 
някое друго място, което няма да те изкушава да харчиш пари. Твоят нов навик ще е да ходиш на това 
ново място всяка събота сутрин. Постарай се и бъди упорит. Но избери място, което наистина ще има 
положителен ефект за теб, вместо обратното. 

Не разчитай само на своята воля. Волята е силно надценявана. Да кажем, че имаш навика да се 
натъпчеш на вечеря, да се пльоснеш пред телевизора за три или четири часа, до-като ти се приспи, 
после да се преместиш в спалнята, където се строполяваш и спиш като пън до звъна на будилника, 
след което тръгваш на работа. Между другото, току-що описах типичната вечер на около 80 % от 

възрастното население на страната. Ако заради този навик си дебел, глупав и мързелив (вследствие на 
повтарянето му ден след ден), може би ще ти се прииска да го премахнеш. Добре, как да го направиш? 
Просто да спреш? Как да спреш? Отговори ми, де! Точно така - не може просто да спреш да правиш 
нещо. Трябва да замениш лошия навик е нов навик. Какво би могъл да правиш, вместо след вечеря 
веднага да се паркираш пред телевизора? Трябва сам да знаеш, иначе няма начин да се отървеш от 
навика си. Волята ти ще се окаже доста немощна, ако нямаш план за подходяща заместваща дейност. 
Ако решиш да четеш книги, вместо да гледаш телевизия, предлагам ти да си подредиш на видно място 
книгите, които винаги си искал да прочетеш. Иначе ще ти бъде трудно да се съсредоточиш и понеже 
хората сме мързеливи по природа, едва ли ще ти се занимава да търсиш всеки път нещо за четене и 
скоро ще се озовеш отново пред телевизора. Ако решиш да играеш повече време е децата си, 
предлагам ти да направиш същото и е видовете игри и занимания. Трябва да имаш винаги под ръка 
нова игра, е която да замениш старата; иначе много лесно ще попаднеш отново в клопката на старото 
поведение. 

Какви са навиците ти? Отдели минутка и помисли какви са нещата, които правиш всеки ден - 
нещата, които оформят живота ти. Разбира се, едва ли ще ти отнеме повече от пет секунди, за да 
стигнеш до очевидните „лоши“ навици. Ще ти е нужно малко повече време, за да откриеш скритите 
навици, които унищожават бъдещето ти. Това изисква малко мислене. Хващай се за 
работа.Единственият начин да се отървеш от тези лоши навици е да ги замениш е нещо ново. Да знаеш 
предварително какво ще бъде това ново нещо. Запиши някои дейности, е които би могъл да запълниш 
празнината, оставена от лошите навици, е които ще се бориш. 

„Когато посееш действие, ще пожънеш навик. Когато посееш навик, ще пожънеш характер. 
Когато посееш характер, ще пожънеш съдба." 

Неизвестен 

ХОРАТА ИМАТ ЛОШИ РОЛЕВИ МОДЕЛИ 

Обичам всичко, свързано е кожи и пера. Израснах във ферма е всякакви животни и птици. Освен 
това гледах и много документални филми за природата и живия свят. Научих много за живота от 
животните. Едно от нещата, които научих, е, че гъските, както и много други птици, копират. 
Копирането е това, което се случва, когато малкото гьсенце се роди. То запечатва в съзнанието си 
образа на първото животно, което види, и го разпознава като свой родител. Затова хората не бива да 
хващат в ръка осиротели гъсенца, защото те ще запомнят техния образ. Има много предавания на тази 
тема. Имаше и филм, „Полет към дома“, в който се разказваше как няколко гъски припознаха хората 
като свои родители и не можеха да летят, защото нямаха правилния модел на поведение, чрез който да 
се научат как да го направят. В крайна сметка хората трябваше да научат гъските да летят. Хората 
копират по подобен начин. Ние запомняме и подражаваме на това, което сме видели като малки, 
впечатлителни бебета. Това оформя нашите убеждения какви сме всъщност и на какво сме способни. 
Научаваш езика, който говориш, защото го чуваш всеки ден. Усвояваш маниерите си на хранене, като 
наблюдаваш как семейството ти се храни. 

Разбираш дори какво трябва да ядеш, виждайки какво яде твоят ролеви модел. Ще развиеш 
вкусовете си въз основа на това, което родителите и близките ти харесват или не харесват. Нещата са 
много по-сериозни. Ако си израснал в дом, където семейството ти не работи и очаква помощ от 
държавата, вместо само да си изкарва прехраната, тогава вероятно и ти няма да работиш много. 
Сигурно ще прекарваш времето си в проверяване на пощата за чековете със социални помощи. Такава 
е ситуацията е петото подред поколение, което живее за сметка на държавата и чуждите данъци. 

Ако си израснал в семейство, в което хората имат работна етика и чувство за достойнство и си 
плащат сметките навреме, имаш добри шансове и ти да станеш такъв човек. 

Баща ми не харесваше бейзбол. Нито веднъж по време на детството ми не сме гледали бейзболен 
мач по телевизията. Затова на мен и сега въобще не ми пука за тази игра. Баща ми харесваше бокса. 
Когато бях малко момче, след „Вечерното шоу“ на Фил Силвърс започваха „Петъчните нощни борби“ 
на „Жилет“. Правехме си пуканки и се събирахме да гледаме. Така станах феи на бокса. Почти 
инстинктивно, когато има боксов мач по телевизията, аз също си правя пуканки и сядам да гледам. 
Така съм запечатал нещата в съзнанието си. 

Дебелите малки деца почти винаги имат дебели майки и бащи. 

Децата, които обичат да четат, са от семейства, в които четенето е важно. 

Насилниците принципно са израснали в домове, където поне единият от родителите е бил 
насилник. 

Децата, които обичат спорта, идват от семейства, в които спортът е част от живота им. 

Всички копираме 

Ние се учим, гледайки другите хора: родители, по-големи братя и сестри, лели и чичовци, учители, 
герои от филмите. Всички се учим да действаме по определен начин, като наблюдаваме как другите 
хора действат по определен начин. Родителите ти са те научили какво е приемливо и какво не въз 
основа на техните действия. Те са станали пример за теб и ти си го последвал. Следваш го, докато 
твоят личен опит, познания и сфера на интереси не се разширят и не научиш нови начини на действие. 
Като родител ти даваш пример на децата си. Какъв точно е той? Бих могъл много да говоря за това, но 
мисля, че ще го оставя за някоя друга книга. Ще я нарека „Спрете да отглеждате глупави деца“. 

Какво искам да ти кажа? Лошите ролеви модели са една от причините хората да правят глупости. 
Това е оправдано извинение. Но само за известно време. Както всичко друго, все някога трябва да 
направиш преоценка на живота си и да осъзнаеш, че е време да надраснеш ролевите си модели. Време 
е да преминеш към нов етап на съществуване, основан на това, което е правилното поведение според 
теб самия. 

Да плащаш за лош ролеви модел 

Някои хора дори плащат за лоши ролеви модели, които би трябвало да им помогнат да постигат 
повече успех. Да вземем например т.нар. „консултанти по личностно усъвършенстване“ или 
„житейски треньори“ - дейност, която в по-голямата си част би могла да бъде наречена и „слепец, 
водещ слепеца“. 

Всичко, което трябва да направиш, е да влезеш в интернет и да похарчиш 99 долара за онлайн 
курс. Може да получиш и сертификат за консултант по личностно усъвършенстване. Разбира се, би 
могъл и да похарчиш около 15000 долара и да отделиш около две години от живота си, за да станеш 
такъв консултант. Все още няма национални стандарти или акредитивен процес за консултанти по 
личностно усъвършенстване, така че почти всеки може да отвори подобно училище и да издава 
сертификати. Нужни са повече пари и повече време, за да станеш спортен съдия, отколкото 
специалист по живота на хората. А и за съдия вероятно се плаща по-добре. Вероятно дори тези хора 
помагат повече. Освен това, когато станеш спортен съдия, получаваш свирка! Трябва да ти призная, че 
имам повече доверие на човека със свирката, отколкото на мнозина от тези консултанти. 

Наскоро получих писмо от жена, която ми сподели, че мечтата й е да стане житейски треньор. Тя 
обясняваше, че силно желае да помага на другите хора, освен това всички й казвали, че е добър 
слушател. И така, тя събрала тези две неща и решила, че да стане житейски треньор е перфектният 
избор, защото тези две качества според нея били основното в работата на този вид консултанти. Тя ме 
молеше да й помогна да осъществи мечтата си. Казваше, че би могла да бъде „най-добрият треньор на 
всички времена“, ако не била разорена, ако не се страхувала толкова много от провал, ако имала 
някаква подкрепа и добра връзка. Не се ли смееш вече на това място? Аз се смях, докато четях 
писмото. Казах й, че не мога да й помогна. Казах й, че тя няма нищо, което да предложи, освен 
желанието да помага на другите. Тя имаше способността да изслушва хората как хленчат за жалкия си 
живот, точно както молеше мен да направя същото за нея. Тя имаше нужда от житейски треньор много 
повече, отколкото се нуждаеше да стане такъв. Освен това исках да й кажа, че й трябва и основен курс 
по правопис повече от всичко друго, но бях добронамерен към нея и пропуснах тази част. 

„Но, Лари, понякога всеки има нужда от подадена за помощ ръка!“ 

Най-добрата ръка за помощ, която някога ще получиш, се намира в края на собствената ти 
китка. 

Искам да кажа: не плащай на някого, за да оправи кашата, която сам си забъркал. Особено когато 
този човек вероятно е по-объркан и от теб самия. 

Не плащай на някой друг да разчиства кашата, която сам си забъркал. 

Не казвам, че всички подобни консултации и тренинги са лошо нещо. Не съм против човек да се 
учи от различните ситуации в живота си. Компанията ми дори предлага обучение въз основа на 
материалите ми за хора, които имат конкретни цели и се нуждаят от помощ и насърчаване, за да ги 
постигнат. Обучението чрез специфичен процес или ситуация не е същото като при хората, които 
разчитат на житейските треньори да им помогнат с ежедневните им проблеми. Затова моят коментар 

тук не е критика към този вид тренинг или към всички консултанти по личностно усъвършенстване. 
Просто казвам, че трябва да си сигурен, че наистина се нуждаеш от „трениране“, преди да платиш за 
него. Предлагам ти и добре да провериш квалификацията на човека, на когото ще разчиташ за толкова 
важно нещо. Ако той или тя не е по-успял в живота от теб самия, този човек очевидно ти губи времето 
и няма на какво да те научи.Убеден съм, че има страхотни хора в тази професия, които действително 
помагат на другите. Но също така това е и професия, която изобилства от шарлатани, така че бъди 
внимателен. Ще ти напомня и една стара приказка: „Който не може друго, учи другите.“ Тези хора 
често стават и мотивационни лектори. Случва се и друго: много мотивационни лектори, които нямат 
умението да говорят добре пред публика на живо, стават житейски треньори, за да оцелеят финансово. 
Точно типът човек, който ти е нужен, за да ти помага, нали? Разорен, провалил се тип, чийто най- 
добър съвет е да имаш позитивно отношение към живота. Ако трябва да бъда честен, знам, че тези 
твърдения са обобщения - също като стария израз „Децата на обущаря ходят боси“. Сигурен съм, че 
има деца на обущари, които си имат прекрасни обувки. Целта на обобщенията е да служат като 
предупреждение: убеди се, че хората, на които плащаш да те учат, има на какво да те научат. Убеди се, 
че те са пример за начина на живот, който искаш да живееш. Убеди се, че са правили това, за което им 
плащаш да те учат. 

Някога имах бизнес, който затъваше в големи проблеми. Наех няколко бизнес консултанти да 
дойдат и да ме посъветват. След като им платих доста пари и изслушах как ми казват неща, които вече 
си знаех, открих, че те бяха в по-лошо положение от мен. Изглеждаха добре. Звучаха добре. Бяха 
добри продавачи. Но животът им беше пълна каша. Собственият им бизнес едва се държеше и бяха 
почти разорени. Вследствие на тази среща станах скептичен към всички консултанти, треньори, 
наставници, автори и лектори. Искам препоръки. Искам доказателства. Искам списъци е резултатите 
им. 

Когато наемам финансов съветник, искам той да прави повече пари от мен (или поне колкото мен) 
и да е вложил свои пари в това начинание, в което иска да инвестира моите. 

Когато наемам лекар, искам той да бъде пример, който да следвам. 

Искам застрахователният ми агент да има повече застраховки, отколкото той иска да ми направи. 

Искам зъболекарят ми да има по-добри зъби от моите. 

Искам човекът, към когото се обръщам за бизнес съвет, да бъде по-добър в ръководенето на 
бизнеса от мен. 

Преди да се довериш на някого да ти помогне, увери се, че той е по-добър в това от теб. Задавай 
правилните въпроси. Открий истината. 

Не и аз 

Някои от вас може би си мислят, че това, което върша, ме прави житейски треньор. Моля ви, не ме 
наричайте така. Както казва Киркегор: „Да ме сложите в някаква категория, означава да ме 
омаловажите.“ Всичко, което правя - повтарям! - всичко, което правя, е да ви напомням, че можете да 
промените живота си. Имате силата да го направите. Нямате нужда от никого другиго. Трябва да 
признаете грешките си и да си напомняте, че когато станете готови, може да промените това, което 
трябва да се промени. Аз само ви предоставям средствата, чрез които да го направите. Мислете за мен 
като за железарски магазин. Аз няма да построя къщата ви, но ще ви продам нужните инструменти. От 
вас обаче зависи да ги занесете у дома си и да ги използвате. 

ХОРАТА НЯМАТ ПЛАНОВЕ 

Докато пиша това, гледам репортаж за Ед Макмахън и за начина, по който той посреща 
загубването на къщата си заради просрочена ипотека. Бедният стар Еди. Той е на 85 години и има 
финансови проблеми, защото е нямал възможност да работи през последните 18 месеца поради 
влошеното си здраве. Изглежда си е счупил врата и това му е попречило. Хей, Еди, защо трябва още да 
работиш? Та ти си на 85 години! Работил си толкова дълго, изкарвал си пари толкова години и къщата 
ти още не е изплатена? Хайде де! В репортажа Еди казваше, че явно е трябвало да има по-добър план 
за живота си. Стига бе! 

Историята е тъжна. Не защото Еди е загубил къщата си.“ Това е последствие от неговата глупава 
грешка. Тъжна е, защото е доказателство, че независимо колко пари изкарваш и колко си прочут, 
трябва да имаш план. Предполагам, че Еди е имал такъв, но не изглежда да е бил много добър, нали? 
Чудя се кой ли му го е продал? 

Всеки работи по план. Ти работиш или по своя план, или по нечий чужд. Проблемът за повечето 
хора е, че това не са много добри планове. Откъде го знам ли? Просто виждам резултатите. Ако нямаш 
добри резултати, значи не работиш по добър план. 

Какъв е твоят план? 

Ти живееш по него точно в този момент. Как работи за теб твоят план? Имаш ли живота, който 
искаш? Успял ли си толкова, колкото искаш? Защо не си? Резултатите, които имаш, са дело на твоя 
план. 

Макар че хората прекарват цяла седмица, планирайки почивния си ден, те рядко отделят дори 
минути, за да планират останалата част от живота си. Когато става дума за почивния ден, решават 
точно къде искат да отидат, е кого, колко време ще им отнеме и колко ще им струва. Прав ли съм? 

Защо не правиш същото нещо и е живота си? Какво ще работиш, какви забавления ще имаш, е 
кого ще бъдеш и колко ще ти струва това? Звучи ли ти логично? Добре, тогава какъв е планът ти? 
Нямаш ли? Сигурно имаш, но вероятно не е много добър. 

Плановете на повечето хора са неясни и непълни. Те казват глупави неща като „Искам просто да 
съм щастлив“. Да бъдеш щастлив не е глупаво. Но какво ще направиш, за да го постигнеш? Аз също 
искам просто да съм щастлив. Но знам, че за мен това означава да бъда здрав, да имам достатъчно 
пари да правя това, което искам, както и да правя нещо, което да ме изпълва е професионално 
задоволство и да ми позволява да се забавлявам със семейството и приятелите си. Какъв е твоят план 
да бъдеш щастлив? Ако само го кажеш, това няма да помогне то да се случи. Оформянето на план 
обаче със сигурност увеличава шансовете ти! 

Имам си списък. Дълъг списък. Това е списък за живота ми във всякакви области. Има си срокове 
за някои неща, други са без времеви ограничения. Има неща, които са свързани със здравето ми, е 
кариерата ми, със свободното ми време, със семейството ми и е някои тъмни тайни, които засягат само 
мен. Имам си конкретни планове за някои от споменатите в листа проблеми. Знам точно какво трябва 
да направя, за да се случат. Знам, че трябва да прочета още книжки, за да повиша познанията си, за да 
направя някои от нещата възможни. За други трябва да спестя пари. За трети трябва да отделя просто 
време. 

За момента не искам да се заравяш в подробности за това как да направиш плана си възможен. Ще 
го обсъдим по-късно. Сега искам просто да го напишеш. Как искаш да изглежда животът ти? Какво 
искаш да правиш? Къде искаш да отидеш? С кого искаш да прекарваш времето си? Колко пари ще са 
ти нужни? Разбра ли? Хващай се за работа. 

Социален живот: 

Кариера: 

Духовен живот: 

Семейство: 

Отказване 

Малко по-рано стана дума за това, че успехът не е във вземането, а в отказването от разни неща. 
След като вече имаш план за това, което желаеш, имаш нужда от план за това, от което искаш да се 
откажеш. 

От какво ще се откажеш, за да станеш по-здрав? От цигарите? От заведенията за бързо хранене? 

От какво ще се откажеш, за да имаш повече пари? От пазаруването? От безсмислените покупки? 

От какво ще се откажеш, за да прекарваш повече време е децата си? От голфа? От работата до 
късно? 

Виждаш ли как работи процесът? Погледни отново плановете си и напиши новия си списък - за 
отказването. 

ГЛАВА ТРЕТА 

КАК ДА СПРА ДА БЪДА ИДИОТ? 

Така, вече се запозна с десетте причини, поради които хората сами прецакват живота си. Знам, че 
поне една от тях се отнася за теб и твоето положение. Знам го, защото много от тях се отнасят за мен. 
Никой не е защитен от самопрецакващо поведение. Вече би трябвало да си стигнал до някои изводи за 
това какво би могло да промени живота ти. Пътуването ти вече е започнало и вероятно искаш да знаеш 
какво можеш да направиш, за да живееш живота, за който винаги си мечтал. Добре. Ето къде сме: 

ПРИЗНАВАНЕ ОБРАЗОВАНИЕ ПРИЛАГАНЕ 

За да спреш да бъдеш идиот, са нужни само три неща: признаване на проблема, образование и 
прилагане на наученото. 

ПРИЗНАВАНЕ 

Първата стъпка е да признаеш, че си забъркал кашата. Ако не признаеш, че имаш проблем, нямаш 
никакъв шанс да го оправиш. Това е първият етап на всяка 12-стъпкова програма: да признаеш, че си 
такъв, какъвто си. Така че, ако си идиот - а ние всички сме, - просто спри и го признай. Направи си 
свои лични сбирки на Анонимните идиоти и кажи: „Здравей, името ми е Лари и съм идиот.“ (Само не 
бъди чак такъв идиот и кажи своето име, не моето.) Няма нищо срамно в това да си признаеш, че си 
правил глупости в живота си. Срамно е обаче да си идиот и всички да го знаят, а ти да се правиш на 
утрепан и да го отричаш. Ето това е срамно. 

Спомняш ли си, когато Стар Джоунс беше съводеща на шоуто на Барбара Уолтърс „Дъ Вю“ (Тйе 
\Ле\у) и по едно време си взе няколко седмици отпуск? (Да, гледам „Дъ Вю“. Това е личното ми време 
за изследване на човешкото падение и за повдигане на самочувствието ми.) След това се върна и се 
оказа, че изненадващо е свалила около сто килограма. Беше очевидно, че си е правила стомашен 
байпас. Всички телевизионни програми говореха за това, всички хора го знаеха. Но Стар отричаше - 
това доказа, че е идиотка. Можеше да потвърди и на никого нямаше да му пука. Всъщност има ли 
някой на тази планета, който да не може да спи, защото Стар Джоунс си е зашила стомаха? Нейният 
отказ да си признае доказа, че е пълна идиотка. Иначе можеше и да скрие този факт. 

„Мисията е изпълнена.“ Това пишеше на знамето, което се вееше на палубата на военноморския 
кораб, пред който стоеше Джордж Буш и след нападението на САЩ срещу Ирак обявяваше, че сме 
постигнали целта си. Това сигурно е едно от най-идиотските изявления, правени пред американското 
общество. Не знам да има друг човек на този свят, освен самия Джордж Буш, който да не смята, че 
това твърдение беше грешка. Той призна ли си? Не. Целият свят го разбра, но той не си призна и не 
каза, че може би, просто може би, е било грешка да твърди подобно нещо. Джордж е лесна мишена, 
но тази реплика, заедно с другите му гафове, доказа, че е идиот. Не ме засипвайте сега с възмутени 
писма, приятели. Не става дума дали си републиканец, демократ или независим. Става въпрос за това, 
че си казал нещо глупаво и че трябва да си признаеш това, особено когато целият свят вече го знае. 

„Не съм правил секс с тази жена.“ О, Бил, стига! Правил си. Няма да спорим до коя база точно си 
стигнал, но трябваше да кажеш истината. Не сексът ти докара проблемите. Лъжата го направи. 
Харесвам този човек, но в онзи момент знаех, че Бил Клинтън е идиот. 

Парис Хилтън влезе в затвора за нарушаване на изпитателния си срок. Там тя откри Господ, а 
Библията стана „нейната книга“. Поне така твърдеше. Няколко дни по-късно Парис гостува на Лари 
Кинг. Когато Лари я помоли да цитира любимия си стих от Светото писание, тя не можа да каже дори 
едно изречение. Предполагам, че е забравила. След това бедната Парис забрави още много неща и най- 
вече - уроците от Библията. Виждал съм нейни снимки, както сигурно и вие. 

Джими Суагарт - блестящ пример! 

Обичам Джими! Бедният човек е пълен идиот и въпреки това искрено уважавам преподобния 
Суагарт. Защо ли? Джими си повика проститутка и беше хванат. Глупост в библейски размери. Или 
както казваме ние в Оклахома: „Той се изпика в собственото си чили.“ Отрече ли пасторът? Не, по 
дяволите! Той излезе пред вярното си паство по националната телевизия и призна грешката си. Плака 
и моли за прошка. Каза: „Аз съгреших!“ Сълзите се стичаха по лицето му. Видяхме истинска болка и 
скърцане със зъби от мъка. 

Никога не съм мислил, че Джими Суагарт може да ме научи на нещо. Но в този момент Джими 
даде на мен и на целия останал свят голям урок: Когато си се държал като идиот, не се оправдавай. 
Просто си признай и помоли за прошка. 

Аз дори създадох специално упражнение, посветено на Джими и неговото телевизионно 
опрощение. Нарекох го „Момента на Джими Суагарт“. В предаването „Тудей“ (Тос1ау) казах на Мат 
Лауер, че хората с финансови проблеми трябва да отидат до огледалото, да се погледнат в очите и да 
имат своя „Момент на Джими Суагарт“. 

Всички сме правили неща, от които би трябвало да се чувстваме зле. Всички сме казвали и 
вършили неща, които са се отразявали и на другите, както и на нас самите. Осъзнаването и 

признаването на собствената глупост е първата стъпка към промяната. Трябва да имаш своя „Момент 
на Джими Суагарт“. Ще се почувстваш по-добре. Погледни се в очите и си признай глупостта. Пусни 
няколко сълзи да потекат по лицето ти. След като го направиш, седни и опиши своите незабравимо 
глупави моменти. 

Направи ли го? Имаше ли своя момент? След като си го посрещнал смело в очите, време е да го 
забравиш. Обзалагам се, че си направил всичко както трябва - признал си грешките си и си поискал 
извинение. Казах ти да отидеш пред огледалото и да пролееш една-две сълзи. Казах ти да напишеш 
гафовете си. Сега ти казвам да ги забравиш. Чуй ме: не се задълбавай в простотиите си прекадено 
дълго. Става доста досадно някой постоянно да се мотае около теб, да те залива е извинения и да ти 
напомня какъв идиот е бил. Знаем го вече! Така че поправи стореното и продължавай напред. Тази 
идея е резултат от нещо, което синът ми Тайлър ми каза, когато на деветнайсет години ме информира, 
че е открил ключа към успеха. Каза ми, че е прозрял следното: 

„Оплескал си нещата? Чудо голямо! Просто го признай, поправи го и продължи нататък 

Тайлър Уингет 

Добър съвет, синко. Направи го веднага. Продължи нататък. Но накъде? Какво следва? 

Признаването на положението е първата стъпка. Образованието и прилагането на наученото са 
следващите. 

„Господ ви е дал два края на тялото - един за седене и един за мислене. Успехът ви зависи от 
това кой от тях ще използвате. 

Главите - печелите, задниците - губите." 

Тим Хансел 

ОБРАЗОВАНИЕ 

Хората ще постъпват по-добре, ако просто знаят повече неща. Как да стане това? Нужно ти е 
образование. Ето проблема, който откривам в повечето тренинги и учения: ние учим хората какво е 
правилно поведение, преди да сме ги научили какво е лошо поведение. Когато работиш е хора, които 
не знаят много неща (по-рано говорихме за невежеството), можеш да започнеш да ги учиш как да се 
държат правилно. Същото се отнася и за децата. Можеш да започнеш да учиш децата на правилните 
неща в живота от най-ранно детство, за да не бъдат невежи за тях, когато пораснат. Но когато хората 
са вършили години наред всичко неправилно, има огромно количество неща, които първо трябва да 
научат, преди да дойде ред на новите уроци по правилно поведение. Затова моят подход е различен от 
този на повечето лектори. Първо ти показвам, че това, което правиш, не ти носи резултатите, които 
искаш, а после идва ред и на правилния начин, по който трябва да постъпваш. Повечето лектори и 
консултанти правят обратното и те учат как да правиш нещата, без да са ти доказали, че първо трябва 
да изоставиш и забравиш погрешното си поведение, което те е довело до това положение. 

Това се случва често, когато става дума за пари. Финансовите гурута се опитват да научат хората 
как да станат богати. Има толкова начини да станеш богат, колкото са и богатите хора. Няма един- 
единствен начин за забогатяване. Независимо кой начин ще избереш, за да забогатееш, това никога 
няма да стане, ако не спреш да вършиш нещата, които са те докарали до банкрут. Наскоро говорих 
пред доста голяма публика на тема „благосъстояние“. Това беше един „Уикенд на благосъстоянието“, 
на който различни финансови експерти се опитваха да убедят хората, че могат да забогатеят, като 
продават боклуци по Интернет, като купуват чужди домове е просрочени ипотеки и по всякакви други 
начини. „Ти също можеш да бъдеш милионер - лесно и бързо!“ - това беше основната идея. Аз бях 
закриващият лектор. Казах им, че макар да съществува някаква вероятност да станеш богат и 
милионер, следвайки описаните методи, все пак тази вероятност е доста нищожна. После ги попитах: 
„Да предположим, че направите каквото е нужно и станете богати. Какво ще правите е тези пари? 
Имате ли план? Или просто искате пари?“ Тези хора искаха да имат пари, но нямаха никакви планове 
какво да правят е тях, как да ги похарчат, как да ги инвестират или как да ги използват. Те все още 
имаха навиците на разорени хора. Просто щяха да станат разорени хора е пари. За известно време. Аз 
не уча хората как да забогатяват. Уча ги как да престанат да бъдат разорени и разораващи се личности. 
Те трябва да знаят как да престанат да живеят като безпарични пройдохи и да започнат да живеят като 
богати личности, преди да се появят парите. Тази теория работи във всяка сфера на живота. 

Не можеш да научиш хората как да бъдат здрави, докато не им помогнеш да разберат какво 
правят, за да са болни. 

Не можеш да научиш хората как да бъдат добри родители, докато не им покажеш кои от нещата, 
които правят, са причината да бъдат лоши родители. Не можеш да научиш хората да вършат 
правилните неща, докато не ги накараш да спрат да вършат неправилните. Те няма да разберат, че 
действията им са погрешни, докато не видят негативните последствия от тях. Когато видят тези 
негативни последствия и осъзнаят, че техните действия са причината за тях, тогава ще започнат да 
разбират кое действие е погрешно и ще имат повече желание да се променят. Образованието обаче е 
ефективно в постигането на целите ти само когато наистина искаш да се научиш. Хората искат да 
знаят повече, когато залогът е голям. 

Имаше време, когато бях успешен собственик на малък бизнес в сферата на 
телекомуникационните услуги. Разказвал съм историята подробно в предишните си книги, така че 
няма да ти досаждам отново е нея. Много хора знаят, че се развивах добре, а после загубих всичко 
заради поредица от лоши решения и глупави грешки. Това е следващата част от историята, която 
доказва теорията ми за голямото значение на книгите и научаването на нови неща. 

След като загубих бизнеса си, реших, че това, което наистина искам да правя, е да стана 
професионален лектор. Всичко, което някога съм искал, е да имам публика. Знаех, че имам какво да 
кажа на останалите хора и че го казвам добре. Исках да стана тренинг лектор за продажбите още по 
времето, когато бях написал много образователни материали за това как да се продава и бях обявен за 
най-добър продавач и мениджър по продажбите. Когато казах на жена си, че ще стана професионален 
лектор, тя ме попита следното: „Ти всъщност не знаеш нищо за този бизнес, нали?“ Трябваше да 
призная, че беше права. Знаех много неща за бизнеса и как да се управлява успешно, знаех и как да 
фалираш един успешен бизнес, но си нямах и представа как работи бизнесът на професионалните 
лектори. Затова се хванах за работа. Започнах да изучавам бизнеса на хората, които говореха на 
другите професионално за пари. Разпитах лектори, които бяха натрупали много пари, както и такива, 
които се опитваха упорито, но не бяха спечелили нищо. Реших, че трябва да следвам първите. (Между 
другото, това е доста важно. Винаги следвай пътя на хора, които са спечелили пари, когато искаш да 
успееш в бизнеса. Изумително е колко много хора не го правят.) 

Аз обаче учех много повече неща, освен просто бизнес страната на говоренето. Изучавах това, 
което останалите лектори бяха казали. Исках да разбера за какво говорят „най-добрите“ - не за да ги 
копирам, а за да кажа нещо различно. Освен това исках да разбера как го казват и защо хората плащат 
толкова много пари, за да ги слушат. Станах техен ученик. Гледах и слушах най-великите лектори, 
проповедници, политици и писатели. По едно време имах над 150 часа аудио-записи и много повече 
видеозаписи на почти всичко, което някой известен човек някъде беше казал. Имах цялата продукция 
на „Найтингел-Конант“. Двайсет години по-късно имам собствена поредица, издадена от „Найтингел- 
Конант“ - „ Успехът си е ваш проблем! Целта ми да имам такава образователна поредица стоеше 
записана в списъка ми е цели в продължение на двайсет години. И накрая получих заветното 
телефонно обаждане. 

Слушал съм всяка касета и съм гледал всяко видео поне по двайсет пъти. Не само научих много 
неща за бизнеса на професионалните лектори, но се усъвършенствах лично, което беше допълнителна 
облага. В същото време четях поне по три книги на седмица, развивайки най-добрия навик, който 
някога съм си създавал: ненаситното четене. 

Спомням си първото си посещение на Асоциацията на лекторите в Оклахома. Когато се запознах е 
някои от тях и им казах, че тъкмо започвам и съм готов за големия успех, един от тях сподели е мен: 
„Нужни са поне пет или шест години, за да се постигне някакъв успех в този бизнес.“ Отговорих му, 
че не разполагам е пет или шест години. Нямах дори пет или шест седмици - трябваше да успея 
незабавно. Ако и твоите цели, нужди и изгарящи желания са такива, образованието трябва наистина да 
бъде крайно важно за теб. 

За около пет-шест седмици започнах да изкарвам достатъчно за прилично преживяване. Двайсет 
години по-късно тези момчета, които ми се смееха на онази среща, все още се борят за своя залък 
хляб. 

Искаш ли отчаяно да постигнеш истински успех в живота си? Изгаряш ли вътрешно от желание да 
бъдеш по-щастлив, по-успял и по-проспериращ? Ако е така, идеята да прочетеш няколко книги, да се 

запишеш на няколко курса, да изслушаш няколко касети и да погледаш малко видео не би трябвало да 
ти изглежда като огромна жертва по пътя ти към по-добър живот. 

Образованието убива погрешната информация 

Друго хубаво нещо, свързано е получаването на повече образование, е, че то може да те отърве от 
погрешната информация, която си научил. 

„Не това, което човек знае, го наранява ; наранява го това, което знае, че не знае, 

Марк Твен 

Всички ние сме научили погрешна информация, която влияе върху живота ни. Чуваме я толкова 
често и сме живели е нея толкова дълго, че можем да се закълнем, че е истина. Майка ми винаги ми 
казваше, че ако не нося шапка през зимата и на главата ми стане студено, ще настина. Факт е, че 
неносенето на шапка няма да те простуди. Майка ми не е глупава жена. Тя ме научи на много неща за 
живота, научи ме как да бъда добър човек и ми даде ценни уроци. Но за това грешеше. Беше го 
научила от своята майка и вярваше, че е истина. Нищо не можа да промени мнението й. Беше усвоила 
погрешна информация и не се отказа от нея. Тя вярваше в нея и това беше нейната реалност. Само 
преди няколкостотин години хората вярвали, че земята е плоска. Смятали, че ако се качат на кораб и 
отплават, ще стигнат до края на света. Макар да не е било вярно, това убеждение ограничавало 
действията на всички хора. Едва когато няколко дръзки момчета се осмелили да го оспорят, светът се 
разширил и всичко се променило. 

Ти си научил определени неща и вярваш, че са истина, а фактът е, че някои от тях просто са 
погрешни. Тези неправилни убеждения ограничават твоя успех. Образованието може да ти помогне да 
отстраниш информацията, която мислиш, че е правилна, но всъщност е погрешна. Някои неща не 
трябва да бъдат научавани. 

Образованието само по себе си няма да промени нещата за теб. Също като онези момчета на 
корабите, които оспорили вярванията на учените, че светът е плосък, така и ти трябва да предприемеш 
някакви действия. Трябва да се качиш на собствения си малък кораб и да отплаваш към това, което си 
мислиш, че е краят на света, за да докажеш, че може да отидеш по-далеч. 

Познанието не може само да разшири твоя свят. Трябва да го приложиш. 

ПРИЛАГАНЕ 

По дяволите! Пак се стига до правенето на разни неща, нали? Прилагането може да се нарече и 
„предприемане на действие“. Известно е още и като „добрата стара работа“. Ако кажеш, че ти се 
налага да приложиш познанията си, хората ще ти се усмихнат и ще закимат е глава в знак на съгласие. 
Ако кажеш, че трябва да предприемеш действия въз основа на наученото, хората ще ти отговорят е 
„Разбира се!“. Но когато го наречеш „работа“, събеседниците ти ще се намръщят. Независимо от това, 
което казват, хората предпочитат да правят каквото и да е, само да не е работа. 

Разбира се, имаме си ново поколение идиоти, което казва, че работата не е работа, стига да обичаш 
това, което правиш. Само че това, приятели, е пълна глупост! Всеки, който ви казва, че единственото, 
което трябва да направите, е да обичате работата си и тя няма да ви изглежда като работа, е пълен и 
завършен идиот. Харесвам това, което правя, в голяма степен, и все пак през повечето дни все още го 
възприемам като работа. Дори обичам много от нещата, които правя през повечето време, и все пак 
още си е работа. Това за мен не е проблем, защото осъзнавам истината за работата: Работата си е 
работа! Не се нарича „игра“. Не се нарича „сплотяване на екипа“. Дори написах книга - „Не се 
скатавай! Работи! - в която обсъждах точно тази тема и много други проблеми, засягащи работата. 

Важната стъпка към предприемането на действие, известна още и като „работа“, е нещо, което 
обикновено се пропуска. Всъщност има цяла школа, която казва, че няма нужда да работиш, защото 
можеш със силата на мисълта си да откриеш своя път към успеха! Бил ли си на подобни семинари? 
Честно казано, това са школи за наивници! Техните възпитаници завършват е диплома по 
разочарование. Не можеш да създадеш собствения си път към успеха по този начин. 

Самозалъгването и мисленето на дивана не са стратегия за успех. 

Искаш да си по-слаб и 24 часа на ден, седем дни в седмицата се надяваш, че ще постигнеш 
идеалното си тегло, но докато не си вдигнеш тлъстия задник от дивана и не предприемеш нещо, ще си 
останеш дебел. 

Може да имаш най-добрия в света план за повече продажби, но докато не започнеш да говориш е 
купувачите, нищо няма да се случи. 

Може да имаш най-добрите намерения да прекарваш повече време със семейството си, но докато 
не започнеш в действителност да се прибираш вкъщи навреме и да се занимаваш е децата си, 
намеренията ти са просто празни думи. 

Не ми казвай какви са плановете ти. Не ми губи времето или своето време, пълнейки ушите ми е 
подробната си стратегия за успех. Просто ми покажи какво правиш, за да успееш. Действията ти ще ми 
покажат всичко, което имам нужда да знам. Прекрасно е да имаш подробен стратегически план, но 
докато не си предприел действия по него, това са просто думи. 

Ако ми кажеш, че ставаш трийсет минути по-рано, за да почетеш малко преди останалата част от 
семейството ти да се събуди, ще повярвам, че си сериозен. Забележи: „Ставам трийсет минути по- 
рано“, а не „Възнамерявам да ставам трийсет минути по-рано“. Искам да знам какво правиш, а не 
какво възнамеряваш да правиш. 

Ако ми кажеш, че тичаш всеки ден по трийсет минути или се качваш по стълбите, вместо да 
вземеш асансьора, или си спрял да ядеш пържени картофки, защото си загрижен за здравето си, то аз 
напълно те подкрепям. 

Покажи ми какво правиш. Не ми говори за това, което смяташ или се надяваш да направиш, а за 
това, което наистина правиш. 

Съжалявам, но още не знаеш достатъчно 

Искам да разбереш нещо още сега. Вероятно и ти си мислиш същото, така че нека го кажем 
открито. Независимо колко много си учил и колко много знаеш, сигурно си наясно, че още не знаеш 
достатъчно, за да постигнеш целите си. Прав си. Не знаеш. Обаче знаеш достатъчно, за да започнеш да 
работиш в тази посока. Това е всичко, което трябва да знаеш: достатъчно, за да започнеш. 

„Не трябва да си добър в нещо, за да започнеш, но трябва да започнеш, за да станеш добър." 
Неизвестен 

Преструвай се, докато успееш 

Изненадан ли си от това, което казах? Изглежда сякаш те карам да лъжеш, макар че непрекъснато 
говоря за искреност и естественост. Не, не те карам да лъжеш, карам те да действаш е увереност, дори 
когато не се чувстваш съвсем уверен. Преструвай се, че си уверен, докато постепенно - правейки това 
— наистина станеш такъв. 

Можеш да работиш за своята увереност по различни начини, които имат много малко общо е 
истинската ти способност да изпълниш задачата си. 

Научи „ езика който ти е нужен за дадена задача. Да знаеш как да говориш при всеки различен 
случай, е важна стъпка към научаването как да действаш във всякакви ситуации. Искаш да играеш 
тенис? По-добре започни, като научиш термините от тениса - линия на сервиса, ничия земя, мач пойнт 
и пасингшот, - за да не изглеждаш като идиот, когато отидеш да играеш. Най-малкото, което може да 
направиш, е да научиш подходящата терминология. Да не знаеш тези неща, е признак на неуважение 
към задачата. А сега, грабни бейзболната бата и отивай да сриташ нечий задник! 

Обличай се, сякаш знаеш какво правиш. Това е като в първите класове на гимназията: трябва да 
паснеш на средата, за да оцелееш. Полицаите нямаше да бъдат толкова уважавани, ако не бяха 
униформите. Униформата вдъхва респект. Униформата символизира обвързване със задълженията. 
Мисля, че затова реферите носят раирани екипи. Затова военните носят ордени и медали на 
униформите си, за да покажат какво са извършили. Това е част от образа. Трябва да създадеш 
правилния образ, докато по своя уникален начин изпълняваш задачата. 

Когато се учех за първи път да играя голф, си купих подходящите за тази игра дрехи, за да не 
приличам на загубеняк, когато отида на игрището. Дали това ми помогна да играя по-добре? Не, но 
поне не изглеждах като идиот в допълнение към факта, че играех като такъв. 

Дръж се така, сякаш знаеш какво правиш. Помня първия път, когато отидох в Ню Йорк. Заедно е 
един приятел бяхме там за бизнес среща - аз бях двайсет и няколко годишен. Пълен селяндур. Селско 
момче от Оклахома, което никога не беше стъпвало в големия град. Ходех е глава, вирната към 
небостъргачите, и изглеждах като Гомър Пайл от „Шоуто на Анди Грифит“, когато виках: „Леле! Виж 
колко са високи тези сгради!“ Една вечер е приятеля ми се разхождахме по улиците и изведнъж един 

полицай ни спря и ни попита откъде сме. След като му казахме, че сме от Оклахома, той кимна е 
разбиране и ни накара да си вземем такси и да се приберем в хотела си. Попитахме го защо, а полицаят 
отговори, че ще си навлечем неприятности, ако продължим да се разхождаме в този район късно 
вечерта. Бяхме слисани. Казах му: „Ама огледайте се! Тук има дребнички възрастни жени, които се 
разхождат сами. Защо ние двамата да не можем?“ Той ни отговори, че тези дребнички възрастни жени 
изглеждат така, сякаш знаят какво правят. По вида им личало, че принадлежат на това място и никой 
нямало да ги закачи. За нас обаче било очевидно, че не сме част от средата и че не знаем какво правим, 
а това ни правело мишена за всякакви престъпления. Послушно си взехме такси и се прибрахме в 
хотела. Научих ценен урок. Трябва да изглежда, че принадлежиш на мястото, където си, и че знаеш 
какво правиш, дори когато това не е така. 

Набави си подходящата екипировка. Когато отиваш в боулинг залата, там ти дават специални 
боулинг обувки и топка. Освен ако не си маниак и си нямаш собствени, разбира се. Но дори и да си, 
все пак първия път, когато си влязъл в залата, са ти дали необходимия екип. Още не си знаел как да 
играеш боулинг, но вече си бил екипиран. Можел си най-малкото да се опитваш да се преструваш, че 
играеш, докато не си се научил наистина. Ако не си бил с правилния екип, сигурно си щял да 
изглеждаш като пълен идиот с официалните си обувки или със сандалите на високи токчета. 

Защо снабдяването е подходящата екипировка е важно? В боулинг залите изискват правилните 
обувки, за да не паднеш по хлъзгавия под и да не нараниш дупето си. Освен това е необходима и 
топка, за да се свалят кеглите. Трудно е да се търкаля парче дърво или железен лост, затова се 
използва топка. Но да не се разсейваме. Идеята е, че имаш подходящата екипировка. Същото е и при 
голфа. Както и при всяка друга професия и занимание. Строителите не строят къщи е лепило. 
Полицаите не гонят престъпниците без пистолетите си - освен ако не си в Англия, където полицаите 
(наричани „бобита“) предпочитат палките си. 

Животът също изисква да имаш подходящата екипировка. Огледай дома си и прецени дали имаш 
нужните неща за постигане на успех. Имаш ли книги за успеха? Имаш поне една - в момента я 
държиш. Имаш ли други? Искаш да бъдеш по-прозорлив по отношение на финансите си. Четеш ли 
икономическите страници на вестниците? Посещаваш ли такива сайтове? Гледаш ли някое от 
икономическите телевизионни предавания? Реши какво искаш да правиш и какъв искаш да бъдеш и си 
набави подходящата екипировка, за да стане това възможно. 

Открий успял човек и му подражавай. Все още няма да си постигнал целта си, но поне ще следваш 
примера на някого, който знае какво прави. 

Приятелят ми Брад е първокласен играч на голф. Казвал ми е, че когато започвал, отишъл при 
един от своите познати, който бил наистина добър играч, и го помолил да върви заедно с него и да го 
наблюдава. Той се съгласил. Брад дори не си носел стиковете. Просто гледал как другият човек правел 
всичко. Изучавал как приближава топката, поставена на тий бокса, как подрежда топката си на грийна, 
кой стик използва и кога. Брад го разпитвал защо прави всяко едно от тези движения и си водел 
записки. След това започнал да играе според тях. След доста практика, започнал да играе добре. Как? 
Открил правилния човек, на когото да подражава, изучил как и какво прави той и започнал да действа 
въз основа на наученото. 

Когато откриеш успял човек, на когото искаш да подражаваш, не спори с него. Нищо не е по- 
дразнещо за успелите хора от човек, който не е успял, но въпреки това спори какво е нужно да се 
направи, за да успееш. Покажи малко уважение. Този човек има желание да сподели опита и мнението 
си с теб. Бъди благодарен. 

Преструването върши ли работа? 

Предишната вечер гледах епизод от едно от любимите ми телевизионни предавания - „Следващата 
звезда на Фууд Нетуърк“. Да, харесвам този кулинарен канал. Бих искал някой ден да имам собствено 
кулинарно шоу. Аз съм дяволски добър готвач! Идеята на предаването е как група начинаещи готвачи 
се опитват да впечатлят известни кулинарни специалисти, за да докажат, че могат да водят собствено 
шоу по „Фууд Нетуърк“. Очевидно те трябва да могат да готвят, но трябва и да са атрактивни, защото 
това все пак е телевизия. Задачата им беше да „продадат“ определени кулинарни техники на 
аудиторията си. Трябваше да покажат как се отваря стрида, как се завързва пиле при печене, как се 
бели ананас и други подобни. На един от участниците му се падна да отвори кокосов орех. Той застана 
пред камерата е пирон и чук в ръка и започна да обяснява как точно трябва да се направи. Хареса ми. 

Всъщност бях толкова убеден от демонстрацията му, че просто знаех, че следващия път, когато ми се 
наложи да отворя кокосов орех, ще мога да го направя. Когато дойде време експертите да коментират, 
се оказа, че той въобще не го е направил както трябва. Те обаче заявиха, че участникът е бил толкова 
убедителен в представянето си, че е успял да „продаде“ техниката си на зрителите. А това е важното. 
Той спечели състезанието. Човекът се преструваше. Но победи. 

Преструването работи само за известно време 

Рано или късно обаче ще се наложи да правиш нещата наистина. Позволено ти е да се преструваш 
само докато си в началния етап на натрупване на умения. Трябва да действаш като успял човек, докато 
си на път да станеш наистина такъв. Трябва да имаш маниерите на богат човек, докато все още се 
бориш да забогатееш. Трябва да се преструваш, че си здрав, докато се опитваш да подобриш здравето 
си. Правейки това, ще придобиеш навиците на успял, богат и здрав човек. Кой има навиците на успял 
човек? Успелият човек. Виждаш ли как действа този принцип? Готино, нали? Като се преструваш, 
докато наистина го постигнеш, постепенно ще се придвижиш от преструвката към действителността. 

НАЙ-ЛЕСНИЯТ ПЛАН ЗА ДЕЙСТВИЕ 

Направи нещо по различен начин от начина, по който си го правил досега. Прочети това изречение 
отново, защото е важно. Направи нещо по различен начин от начина, по който си го правил досега. 
Имам предвид нещо, каквото и да е. Ако животът ти не върви така, както искаш, всяка промяна ще 
бъде положителна. Всяка промяна в действията ти ще доведе до промяна в резултатите ти. 

Твоите резултати са следствие от действията ти. Ако не харесваш резултатите си, трябва да 
промениш действията си. Тази простичка малка идея е ключът към новия ти живот. Промени това, 
което правиш, и ще промениш това, което получаваш. 

„Какво да променя?“ Отново - промени каквото и да е. Може да промениш всичко. Когато не ми 
върви, променям страната, на която спя в леглото си. Това ще свърши ли работа? Може би не, но няма 
да навреди. Може да ми стане толкова неудобно, че да се събудя по-рано и да започна деня си по-рано. 
Това със сигурност няма да навреди. 

Всяка промяна в поведението води до промяна в резултатите. 

Всяко ново действие е правилното действие 

Не се тревожи дали ще предприемеш правилното действие. Дори ако се подведеш и сбъркаш в 
началото, бързо ще откриеш, че си направил грешна стъпка. После ще я поправиш и ще вземеш 
правилното решение. 

Действието е като топка, търкаляща се надолу по хълма. Инерцията се увеличава. След като 
започнеш, едно действие ще води до друго, а то до следващо и преди дори да осъзнаеш ще си 
постигнал нещо значително. 

„Страх ме е да започна." 

Преди години прочетох страхотна малка книжка, наречена ,,Почувствай страха и въпреки това го 
направи“ от Сюзън Джефърс. Когато можеш, прочети тази книга, но за момента просто обърни 
внимание на заглавието. Ти ще се страхуваш. Няма начин да ти се размине. И аз се страхувам доста 
често. Да, дори и аз. Когато гостувах в предаването „Милионерът в нас“ по Си Ен Би Си като един от 
водещите в света лектори в областта на финансите заедно е Дейвид Бах, Дженифър Опеншоу, Кейт 
Фераци и Робърт Киосаки, изпитвах известен страх. Аз съм напълно уверен, когато излизам да говоря 
пред публика, независимо каква е тя или каква е темата, която ще коментирам. Когато снимах 
предаването си „Големият прахосник“, винаги бях уверен в това, което правя, и никога не ми беше 
избивала пот от притеснение. Този път обаче беше различно. Бях в чужда обстановка с прочути и 
уважавани финансови експерти и трябваше да разсъждавам заедно с тях за пари. Сърцето ми биеше 
по-учестено от нормално. Въпреки вътрешните си съмнения относно способностите си, излязох на 
сцената уверено, метнах се на един стол и се справих доста добре. Всъщност като погледна сега назад, 
направо си беше прекрасно. Бях уплашен, но се опълчих на страха и овладях ситуацията. Почувствах 
страха, но въпреки това го направих. 

Макар често да се страхувам от това, което трябва да направя, повече ме е страх да не го направя. 
Малко по-рано писах за десетте причини, поради които хората провалят живота си - една от тях е 
неспособността да осъзнаеш последствията от действията си. Ако няма незабавни външни последствия 
от неправенето на нещо, аз си създавам мои. Не, не се самобичувам или наказвам в ъгъла, ако не съм 

направил нещо. Просто съм разочарован. Разочаровам се, когато не съм постигнал това, което съм 
искал да постигна. Не го правя, ако съм дал най-доброто от себе си. Разочаровам се от себе си само 
когато съм направил по-малко от най-доброто, на което съм способен. По-разочарован съм обаче, 
когато не съм постигнал нещо просто, защото съм бил прекадено уплашен дори да се пробвам да го 
направя. 

Да започнеш пътуването си и да не го довършиш е простимо. 

Да не започнеш пътуването си въобще това не може да се прости. 

Кое е най-лошото, което може да се случи? 

Това е въпросът, който винаги си задавам, когато се страхувам да направя нещо. Ако най-лошото е 
„Мога да умра“, тогава не предприемам нищо. Но това рядко е отговорът на нещата, които 
възнамерявам да направя. Обикновено най-лошото, което може да се случи, е да не се представя 
толкова добре, колкото съм се надявал. Или да се изложа. Това наистина ли е толкова лошо? Дори ако 
го направя, и то лошо, пак е по-добре, отколкото ако никога не опитам. Затова го правя. Няма да 
умреш, ако се опитваш да спечелиш повече пари, щастие и просперитет. Запитай се: „Кое е най- 
лошото, което може да се случи?“ И после действай. Освен това най-лошото, което може да се случи, 
рядко въобще се случва. 

Плувкинята Дара Торес спечели три златни медала на Олимпийските игри в Пекин през 2008 г., 
когато беше на 41 години. Гледах интервюто й е Мат Лауер, в което основната тема беше възрастта й - 
доста сериозна в сравнение е възрастта на останалите олимпийски състезатели. Тя каза: „Водата не се 
интересува на колко години си, така че просто скачаш вътре и плуваш.“ Същото се отнася и за теб. 
Животът не се интересува и не знае на колко години си или какви са другите ти извинения, така че 
просто скачай и действай. 

Не се притеснявай, че не знаеш всичко. Не се тормози какво би могло или не би могло да се случи. 
Не се парализирай от страх. Не се интересувай какво мислят другите. Всъщност не премисляй отново 
и отново решенията си. Когато антилопата чуе лъва да се приближава, тя не продължава да пасе и да 
си мисли трябва ли да бяга, или не. Тя бяга. Няма мисъл в действията й. Движи я инстинктът. Стани 
като антилопата, защото лъвът се движи към теб. Движи се. Превърни действията си в инстинкт. 

„Начинът да се правят нещата е да се започнат." 

Хорас Грийли 

Кога да започна? 

Един човек отишъл на партито по повод пенсионирането си. Приятелите му обсъждали е него 
плановете му за живота оттук нататък. Той казал, че иска да пътува повече е жена си, да играе голф и 
да прекарва време е внуците си. Година по-късно всички се събрали отново и заговорили за това как се 
забавлява техният приятел след пенсионирането си. Той им разказал, че е жена му пътували из цялата 
страна, ходили до Мексико и Канада и дори планирали дълго пътуване до Европа. Казал им също, че 
играе много голф и значително е подобрил уменията си. Само едно нещо не успял да изпълни от 
планираните неща и то било да играе е внуците си. Кога-то приятелите му го попитали защо, човекът 
отговорил, че всъщност няма внуци. „А защо?“, продължили да питат те. Човекът казал, че няма 
никаква идея - имал трима големи, напълно здрави синове е прекрасни бракове. 

Тогава на ш ият герой замислил план как да накара децата си да му дадат внуци. Събрал ги заедно 
със съпругите им в къщата си на Деня на благодарността. Всички застанали около масата и той се 
обърнал към тях: „Преди да кажа молитвата, ще направя кратко изявление. Днес откривам фонд със 
сто хиляди долара на името на първия си внук. И така, да сведем глави.“ Казал молитвата и когато 
вдигнал глава, там били само той и съпругата му. 

Поуката? Ако възнамеряваш въобще някога да започваш нещо, трябва да започнеш веднага. 

ЧАСТ ВТОРА 

ИДИОТЪТ СЕ ПОПРАВЯ 

ГЛАВА ЧЕТВЪРТА 

СТЪПКИ КЪМ УСПЕХА 

Действията променят нещата. Май постоянно дрънкам за това, нали? А може би не е достатъчно, 
защото независимо колко пъти го казвам, продължава да има хора, които все още вярват, че могат 
просто да си мечтаят за своя успех и той ще потропа на вратата им. 

Може би е време да спра да говоря за нуждата от действия и да ти предложа реални стъпки, които 
можеш да предприемеш. В тази част ще ти покажа няколко области от живота, в които хората най- 
често имат проблеми. След това ще ти дам списък е конкретни стъпки, които може да следваш, за да 
промениш нещата. Някои от тях са изключително прости. Други са по-сложни. Някои ще са 
подходящи за теб и твоето положение. Други не. Вземи това, което ти трябва, и го използвай. Остави 
настрана другото, докато не ти се наложи да прибегнеш и до него. 

НЕ СЕ ИЗКУШАВАЙ ДА ПРАВИШ ПРЕКАДЕНО МНОГО 

Може би сериозността на положението, в което се намираш, те смазва тотално. Не го допускай! 
Опитай се да останеш в разумните граници на объркването. Избери няколко проблемни области от 
живота си и започни. Откъде да знаеш е какво да започнеш ли? Лесно е. Какво е най-важно за теб? 
Финансите ти? Семейството ти? Здравето ти? Определи първо най-значимите си ценности и 
предприеми действие в областта, в която имаш нужда да направиш промени още днес. 

„Но какво да правя, ако всичко е в този списък и нищо не работи?“ 

Според мен това не е възможно. Просто не виждам как би могло да се случи подобно нещо. Всяка 
точка от всеки списък е положителна стъпка, която правиш в живота си. Направи поне едно нещо от 
списъците си и животът ти ще бъде малко по-добър. Заеми се е всичките заедно и ще имаш 
удивителни резултати. 

Ако трябва, подходи към списъците ми е нужната доза скептицизъм. Това не е лош начин за 
запознаване е която и да е област от самоусъвършенстването. Но въпреки скептицизма ти, искам и се 
надявам да дадеш шанс поне на няколко от предложенията ми. Довери ми се! Дали ще се провалиш? 
Възможно е. Но по-добре е да се провалиш, докато се опитваш да подобриш живота си, отколкото да 
гарантираш провала си, без да си опитал въобще да промениш нещо. 

ПЪРВИЯТ СПИСЪК, С КОЙТО ЗАПОЧВА ВСЕКИ ДРУГ списък 

1. Реши, че искаш промяна. 

След като в началото на гимназията се чувствах напълно унизен, защото имах само един чифт 
дънки, реших да стана богат. Това решение сложи началото на всички останали решения, които щях да 
вземам оттук нататък в живота си. 

Когато фалирах и изгубих телекомуникационната си компания, реших да стана професионален 
лектор. Това решение е причината сега да четеш тази книга. 

Когато със съпругата ми имахме проблеми, двамата решихме все пак да останем заедно. Беше 
трудно и понякога направо невъзможно, но взехме това решение и го следвахме, без да се 
разколебаем. В резултат направихме на ш ия брак поздрав и по-успешен. 

Когато реших да напиша първата си книга и да я продам на някой издател, същевременно взех 
решението и да направя всичко по силите си, за да стане тя бестселър. Книгата влезе в списъка е 
бестселъри на „ Уолстрийт Джърнал “ 

Всяко добро нещо, което се е случило в живота ми, е следствие от решението ми да го осъществя. 
Същото се отнася и за теб, и за твоя живот. Твоите решения създават твоето бъдеще. Докато 
преминаваш през стъпките, които ще ти начертая, за да направиш повече, да бъдеш повече и да имаш 
повече в живота си, ще разбереш, че един списък не е достатъчен, за да се променят нещата. Трябва да 
решиш, че искаш да направиш всичко, което се налага, за да живееш живота, който искаш и който 
заслужаваш. 

„ Винаги помнете, че вашето решение да успеете е по-важно от всичко друго." 

Ейбрахам Линкълн 

2. Разбери защо за теб е важно да се промениш. 

Днес много лесно може да намериш обяснения как да направиш почти абсолютно всичко. Влез в 
Гугъл и напиши „Как да (попълни това, от което се интересуваш) и ще получиш стотици отговори 
как да го направиш. И то е подробности, примери и картинки. Как да се направи нещо, вече не е 
никаква мистерия. Но това „ как “ не е чак толкова важно, колкото защо искаш да направиш 
въпросното нещо. 

Има буквално хиляди книги, които описват как може да забогатееш. Аз пък ти казвам, че няма 
никакво значение как ще го направиш, а защо го правиш. Ако си решил да станеш богат, защото 
смяташ, че го заслужаваш, това е доста силен аргумент. Ако го правиш заради семейството си, защото 
смяташ, че семейството ти заслужава най-доброто, това е още по-убедително. 

В шоуто ми „Големият прахосник“ имаше една участничка, която ми каза, че единствената 
причина да поиска да промени живота си, да спре да пазарува така безразборно и да започне да 
спестява е, защото иска да бъде пример за своята единайсетгодишна дъщеря. Искаше дъщеря й да се 
гордее е нея. Това беше нейното „защо“. Това я крепеше, когато й беше трудно. Тя просто 
продължаваше да си напомня колко е важно да научи дъщеря си какво да прави е парите си и да й 
покаже, че трябва да поема отговорност. 

Срещнах се е много хора, които се провалиха в опитите си да променят отношението си към 
парите, докато правех шоуто си. Това бяха хората, които нямаха достатъчно силна причина зад 
действията си. Те нямаха убедително „защо“, което да им помогне и да ги мотивира. 

Когато те помоля да отделиш една минута и да си помислиш защо искаш да отслабнеш, направи 
го. Това е доста лесно: Искаш да изглеждаш по-добре, искаш да се чувстваш по-добре и искаш да 
живееш по-дълго. Някои от другите решения ще изискват повечко мислене. Можеш да се изкушиш да 
го пропуснеш. Моля те, не го прави. Трябва да се запиташ защо искаш да се забавляваш повече или да 
бъдеш по-добър служител, или по-щастлив, или по-отговорен. Този едничък въпрос „Защо?“ ще ти 
помогне да решиш дори дали искаш въобще да започваш тази задача. Да разбереш „защо“ е искрата, 
която ще подпали началото на твоите действия и ще подклажда огъня, когато ентусиазмът ти започне 
да затихва. 

Ще ти дам няколко списъка за това как да бъдеш по-успешен в различни области. Мога да ти 
покажа как. Ти просто трябва да добавиш своето защо. При всеки от следващите списъци ще имаш по 
няколко допълнителни реда, където можеш да напишеш защо постигането на въпросното нещо е 
важно за теб. Не ми върти очи и не казвай: „О, Господи, още списъци!“ Те са важни, защото ще ти 
помогнат да определиш защо искаш да направиш нещо. Когато се забатачиш в процеса на постигане 
на заветното „повече“, именно тези отговори ще продължат да те мотивират. 

3. Бъди готов да направиш всичко необходим, за да се промениш. 

Преди много години прочетох една велика книга от Майк Хернаки, наречена ,, Последната тайна, 
с която ще получите абсолютно всичко, което искате Добре е да я прочетеш. Нека ти преразкажа е 
няколко изречения основната й идея. Според Майк последната тайна е, че трябва да пожелаем да 
направим каквото е необходимо, за да получим всичко, което искаме. Звучи ли ти смислено? Според 
мен, да. 

Той казва още нещо в книгата, което е дори по-мъдро. Майк твърди, че животът всъщност доста 
рядко ни кара да правим каквото е необходимо, но винаги иска от нас да имаме желание за това. 

Когато правех снимката за корицата на тази книга, фотографката ми разказа, че преди години 
бизнесът й бил за известно време в застой. За да изкара някакви пари, започнала да прави снимки на 
участници в курсове по танци. Тя била свикнала да снима известни хора и знаела, че това е под нивото 
й, но трябвало някак да си плаща сметките. Странното било, че скоро след като приела тази 
„унизителна“ работа, бизнесът й отново се възродил и поръчките заваляли. 

Тя показала желание да направи всичко необходимо. Това била причината отново да се отвори 
шансът за по-престижните поръчки, е които била свикнала. 

Знам, че това ти звучи като някакви нелепи космични дрънканици и вероятно си казваш „Да бе, 
точно така“. Би трябвало да си разбрал досега, че не си падам по обясненията тип „Вселената ми 
проговори“. Макар идеята да звучи така, резултатите са съвсем реални. Желанието да направиш 
каквото е необходимо те отваря към възможността да получиш повече. 

Имаше време в кариерата ми, когато бях известен най-вече като мотивационен лектор. Дори 
изглеждах като мотивационен лектор. Носех костюми, вратовръзки и остри обувки. Имах обикновена 
брадичка и не си слагах никакви бижута освен часовник и халка. Дори си махах обиците. Можеш ли да 
произнесеш думата „ скучно “? Можех да дудна е часове за нещата, които караха хората да се чувстват 
щастливи, и получавах овации от публиката. Можех със замах да издухам мръсотията и да ги накарам 
да заобичат жалкия си, разпокъсан на парчета живот. Правех го години наред, бях наистина добър и 
изкарах много пари от това. Проблемът беше, че не беше истинското нещо за мен, не го чувствах. След 

добрата стара криза на средната възраст спрях да бъда мотивационен лектор и станах истинският Лари 
- дразнещ лектор. Трябваше да пожелая да напусна една наистина добра и престижна кариера - нещо, е 
което си бях спечелил репутация, - да се обърна срещу течението и да стана напълно нов и различен в 
очите на хората. Нямах никаква идея дали някой ще наеме този нов човек (истинския Лари). Не знаех 
какво ще се получи, но трябваше да го направя, иначе щях да полудея. Бях готов да загубя всичко, но 
да бъда истински. Е, не загубих всичко. Всъщност желанието да бъда честен със себе си и е другите ме 
направи още по-успешен. Донесе ми повече пари. И най-вече - бях щастлив. Не се наложи да жертвам 
всичко, но бях готов за това. 

Повечето хора не желаят да направят това, което е нужно. Както казва Джон Уейн във филма 
„Стрелецът“: „Не винаги е от значение да си бърз или точен. Важното е да искаш да го направиш... 
Повечето хора, независимо от причината или нуждата, не го искат.“ Той говори за стрелбата. Винаги 
съм харесвал този цитат, защото може да го приложиш към всичко останало в живота. Най-важната 
част от него е последната фраза, където се казва „независимо от причината или нуждата“. 

Работил съм е хора, които имат отчайваща нужда от пари. В шоуто ми имаше една жена, която 
отказваше да си намери работа, защото в миналото си била работила на няколко места и не се 
чувствала удовлетворена. Тя живееше е приятеля си, двете им деца и едно куче в двустаен апартамент, 
собственост на баща й, който работеше на три места, за да издържа всички. Въпреки това жената не 
желаеше да направи необходимото, за да осигури децата си. (Дори няма да коментирам мързеливия й 
приятел, който смяташе, че почасовата му работа — 9 часа на седмица! — е достатъчен принос към 
семейния бюджет.) Рядко оставам без думи, но когато тя ми разказа историята и мотивите си, успях 
само да я погледна изумено и да поклатя глава. После все пак й казах, че не мога да разбера позицията 
й. Ако нямах работа и децата ми имаха нужда от храна и дом, щях да направя всичко необходимо, за 
да им ги осигуря. Надявам се, че и ти ще направиш същото. Никоя работа нямаше да ми се стори 
недостойна. Думата „ не-удовлетворителна “ дори нямаше да се появи в ума ми. 

Може това да ти се струва краен и изолиран случай, но уверявам те, че не е така. Всеки ден 
виждам способни хора, които просто не желаят да направят това, което е необходимо, за да осигурят 
себе си и семейството си. И ти ги виждаш. По улиците е пълно е хора, които държат надписи „Работим 
срещу храна“, но въпреки това те не желаят да си намерят работа, която ще им осигури парите, е които 
да си купят сами храна. 

Виждал съм хора, пушещи цигари през дупката от трахеотомията в гърлото си, защото не искат да 
се откажат от пушенето. 

Виждал съм хора, които веднага след като им е сложен байпас, се запътват към бюфета, за да се 
натъпчат е мазните гадости, които са запушили артериите им, защото не желаят да се откажат от 
храната, която харесват и която ги убива. 

Мислите ли, че тези хора не знаят, че са идиоти? Разбира се, че го знаят. Те са наясно какво трябва 
да направят, за да променят живота си, но не желаят да го направят. Желанието да направиш това, 
което трябва, ще те преведе към следващата стъпка. 

Животът не се прави от богатите или от бедните. Животът се прави от желаещите и 

НЕЖЕЛАЕЩИТЕ. 

4 . Направи каквото е необходимо за промяната. 

Да проявиш желание да направиш това, което трябва, е голяма стъпка. Само желанието обаче няма 
да те отведе много далече. Трябва и да го направиш. Да, да, знам - пак ти говоря за предприемането на 
действия. 

„Не съм в настроение да започна днес. Ще изчакам, до-като се почувствам готов да започна.“ И 
двамата знаем, че това са пълни глупости. Няма да си в по-подходящо настроение от днес нито утре, 
нито другата седмица. 

Част от това, е което си изкарвам хляба, е писането на книги. Честно ти казвам, в много от дните 
нямам никакво вдъхновение. Ей така, не ми идва. Не съм в настроение. Понякога просто не го искам. 
Казвам си, че ще изчакам, докато се вдъхновя. Кого заблуждавам? Мързи ме, това е. За щастие се 
познавам достатъчно добре, за да го осъзная, да се стегна и да си седна на задника, за да пиша. 
Странно е, че когато започна, вдъхновението сякаш се появява отникъде и всичко си идва на мястото. 

„ Трябва да се научим да не чакаме вдъхновението, за да започнем нещо. 

Действието винаги ражда вдъхновение. Вдъхновението рядко ражда действие." 

Франк Тиболт 

Добрите идеи не стават по-добри с времето. Ако знаеш със сигурност, че някоя от идеите в тази 
книга може да ти спечели милион долара, кога ще бъде подходящото време да започнеш? Какво ще 
кажеш за следващата година? Струва ли ти се, че е добро време да започнеш да правиш милиона си? 
Знам, че точно сега си разорен, но защо не изчакаш една година, докато се вдъхновиш и се почувстваш 
готов да започнеш? Звучи ли ти смислено? Да бе, сигурно. 

5. Когато паднеш, изтупай прахта от себе си и започни наново. 

Не си мисли, че пътят ти към успеха в която и да е област ще бъде напълно безпроблемен. Няма да 
бъде. Почти изпитвам съжаление към хората, които вярват, че след като започнат, всичко ще върви 
гладко. Тези хорица са доста наивни. Ще правиш грешки. Ще се спъваш. Ще изпадаш от играта. Ще 
срещаш сериозни пречки, ще имаш големи провали. Добре дошъл в света на възрастните. Случва се. 
Вместо да очакваш това да не се случи и да бъдеш разбит, когато стане, подготви се. 

Много хора се провалят в началото 

Първият роман на прочутия писател Джон Гришам, „Време за убиване", е бил отказан от 12 
издателства и 16 агенти, преди най-накрая да бъде публикуван. 

Майкъл Джордан, най-великият баскетболист на всички времена, не е бил приет в баскетболния 
отбор на гимназията. 

Уди Алън, продуцентът-режисьор-актьор, носител на Оскар, бил изритан от филмовото училище 
заради лошо поведение и ниски оценки. 

Елвис, Краля на рокендрола, бил уволнен след първата си изява по време на фестивала Гранд Оле 
Опри и му било казано, че няма да постигне нищо в музикалния бизнес, така че по-добре да се върне 
да си кара камиона. 

Легендарният бейзболист Бейб Рут, който някога държал рекорд за бягство от вкъщи, по-късно в 
продължение на десетилетия държи рекорда и за хоумръни. 

Някога провалял ли си се като родител? Разбира се, че ти се е случвало. Аз съм го правил много 
пъти. Нима си изоставял децата си и си се предавал? Глупава идея, нали? Не, просто отново си 
започвал да вършиш задълженията си на родител и си се опитвал да бъдеш по-добър при следващия 
случай. 

Когато синът ми Патрик се учеше да паркира странично, се провали поне стотина пъти. Беше 
толкова отчаян, че заяви, че просто няма да кара повече кола. Е, беше само момент. Спря ли да кара? 
Не. Продължи да се опитва, до като го направи както трябва. 

Това, че понякога се проваляш, има много малко значение в голямата схема на нещата. И 
определено не означава, че си загубеняк, а просто, че този път не си успял. Продължи напред и 
следващия път може да сътвориш история. 

Игнорирай болката 

Тайгър Удс спечели 180-ия открит турнир по голф на САЩ. Беше очевидно, че изпитва огромна 
болка в коленете вследствие на операцията, която му беше направена само осем седмици преди това, 
но стисна зъби и постигна изключителна победа. Тогава един професионален голфър заяви, че 
вероятно не го е боляло чак толкова много, колкото изглеждало. Човекът намекваше, че Тайгър се е 
преструвал, че го боли, за да спечели симпатията на публиката и да има извинение в случай, че не 
спечели. За някои да критикуват победителите, е единственият начин да бъдат забелязани. Няколко 
дни след турнира стана ясно, че Тайгър е играл със скъсани връзки в коляното си, а освен това кракът 
му е бил счупен на две места. Наложи се да претърпи нова операция и беше на легло до края на сезона. 
Май не се е преструвал, нали? Тайгър изпитваше болка. Истинска болка. Но победата беше важна за 
него. Той не се възползва от проблема си и не изтъкна никакво извинение. Стисна зъби, хвана стика и 
спечели турнира. По-късно прочетох интервю е приятеля на Тайгър, който го е придружавал на 
прегледа при лекаря точно преди състезанието. Лекарят естествено му казал, че не бива да играе. 
Тайгър отговорил: „Ще играя и ще спечеля.“ По-късно заяви, че това е най-важната победа в живота 
му. Удс можеше да пропусне турнира и всички щяха да го разберат. Можеше да напусне по средата на 
играта и никой нямаше да го обвини. Вместо това той пренебрегна болката, игра и сътвори история. 

Провали се случват. Понякога по пътя ти ще ти се наложи да играеш, независимо от болката. 
Важно е да не спреш, когато това се случи. Изтупай прахта от себе си и започни отново. Престрой се. 


и/ууц/лр/га/аШ.пе? 45 



Смени нагласата си. Не хленчи. Помисли какво се е объркало и защо. Но не губи много време в 
анализиране на случилото се. Преглътни го и се хвани отново на работа. Така ще успееш. 

Философията ми за този процес е следната: 

Очаквай най-доброто. Бъди готов за най-лошото. Приемай всичко с благодарност! 

Което ме води до следващата стъпка: 

6. Когато стигнеш там, където искаш, празнувай! 

Направи си малък купон в своя чест. Не е нужно да бъде купон е други хора и хартиени шапки, 
освен ако не искаш точно това или постижението ти не е огромно. (Аз лично бих пропуснал шапките.) 
Просто мислено се върни за малко назад, за да си дадеш сметка какво си постигнал. 

7. Продължи нататък. 

Когато забъркаш някоя каша, е важно да не се въргаляш прекадено дълго в собственото си 
нещастие. Оближи раните си и го преодолей. Трябва да продължиш. Същото се отнася и за успехите 
ти. И в тях не се въргаляй дълго. Прекадено много хора постигат някакъв успех и след това започват 
да разчитат единствено на старите си лаври, празнувайки толкова дълго, че другите вече не помнят 
какъв е бил поводът. Най-доброто време да започнеш нов проект е, когато във въздуха още се носи 
мирисът на победата ти от предишния. 

8. Отдай се напълно. 

Защо започна задачата, която си избра? За да я завършиш. 

Дали ще бъде трудно? Разбира се, че ще бъде. 

Ще ти се иска ли да се откажеш? О, да. 

Ще стигнеш ли до края? Ако го искаш до болка. 

Как? Чрез обвързване. 

Когато поема ангажимента да направя нещо, винаги го правя. Точка. Няма никакво оправдание, 
което може да ми попречи. Няма значение дали съм се обвързал е друг човек, или съм го обещал само 
на себе си. Казал съм, че ще го направя, значи така ще бъде. Може да не спя, докато стане, може да ми 
струва доста пари, може да ме постави в неудобна ситуация или дори да е последното нещо на света, 
което би ми се искало да направя. Въпреки това няма да се откажа, защо-то съм дал дума. Това е 
смисълът на обвързването, на посвещаването на една задача. 

Така постигам целите си, независимо какви са те. Отдавам им се. Не позволявам нищо да застане 
на пътя ми. Нещата, които ме възпират понякога, са най-често мои малки лични проблеми. В такива 
моменти трябва да се сритам сам по задника и да направя необходимото въпреки себе си. Трябва да 
изследвам десетте причини за самопрецакващо поведение, за да се уверя, че съм ги преодолял и мога 
да постигна целите си. 

Точно това искам да направиш и ти. Искам да се отдадеш на задачата си. Да се обвържеш така, че 
да нямаш никакво извинение. Да й се посветиш толкова пълно, че нищо да не ти се стори 
непреодолимо. Трябва да дадеш дума и да я спазиш, независимо от всичко! Когато се обвържеш по 
този начин, ще откриеш, че си способен на почти всичко! 

„Е, добре, Лари, ще опитам!" 

Хм, това не е достатъчно. Не си напълно отдаден, ако само ще опитваш. И двамата знаем, че 
когато кажеш на някого, че ще опиташ, ти си даваш отсрочка да не го направиш. Когато на теб някой 
ти каже „О, да, ще се постарая да...“, очакваш ли наистина да свърши работата? Не. Знаеш, че човекът 
ще демонстрира някакво малко усилие - колкото да те убеди, че е опитал, - но си наясно, че резултатът 
ще бъде нулев. 

Когато каниш някого на гости и той ти каже, че „ще се опита да дойде“, какво правиш? Директно 
отписваш един гост от бройката. Така че не прави същото и със себе си, когато искаш да постигнеш 
нещо важно. 

Докато работиш със списъците по различните теми от тази част на книгата, не забравяй осемте 
стъпки и ги използвай, когато се налага. 

Помни: Всеки от списъците за успех започва е тези стъпки: 

1. Реши, че искаш промяна. 

2. Разбери защо за теб е важно да се промениш. 

3. Бъди готов да направиш всичко необходимо, за да се промениш. 

4. Направи каквото е необходимо за промяната. 

5. Когато паднеш, изтупай прахта от себе си и започни отново. 

6. Когато стигнеш там, където искаш, празнувай! 

7. Продължи нататък. 

8. Отдай се напълно. 

ГЛАВА ПЕТА 

СПИСЪЦИТЕ НА УСПЕХА 

СПИСЪЦИ С ДЕЙСТВИЯ ЗА УСПЕШЕН ЖИВОТ 

За да поемаш отговорност 

Поемането на отговорност е най-важната стъпка към успеха, която някога ще направиш за всяко 
свое начинание, било то професионално, или в личен план. Способността да поемаш отговорност за 
всичко, което правиш, и всичко, което си, е най-голямото предизвикателство, е което някога ще се 
сблъскаш в живота си. Първо трябва да изминеш този етап, за да поемеш след това към своите цели. 

Как да поемаш отговорност 

1. Направи отделни списъци е нещата, които пречат на успеха ти във всички области на живота ти: 
защо нямаш пари, защо си дебел, защо си нещастен, защо взаимоотношенията ти куцат и все в този 
дух, за всяка област, която искаш да подобриш. Давай смело и изплюй всичко, което искаш. Впиши 
всяка причина и извинение, които можеш да измислиш. Не пропускай тази стъпка. Направи си 
списъци! 

2. Върни се при списъците си и напиши името си в началото на всеки от тях. Ти си единствената 
причина животът ти да е такъв, какъвто е. Нищо друго в списъците ти няма значение. Има хора, които 
са изправени пред много по-го-леми предизвикателства от теб и все пак се справят. Хвърли 
извиненията си през прозореца. Остави така наречените „причини“ пред вратата. Погледни 
проблемите си в лицето и им изкрещи: „Ей, вие!“ Вероятно ще откриеш, че списъците ти са абсолютно 
еднакви. Във всяка област на живота си си изправен пред едни и същи предизвикателства. Някои хора 
си правят списъци и стават богати. Други правят същото и остават безпарични. Вината не е в 
списъците. А в теб. 

3. Застани пред огледалото, погледни се в очите и поговори откровено със себе си. Кажи тези 
думи: „Мислите ми, думите ми и действията ми са създали живота, който живея. Поемам пълна 
отговорност за всичко случващо се в живота ми. Ще спра да обвинявам другите. Никога повече няма 
да си намирам оправдания. От този момент нататък аз отговарям за живота си и за резултатите, които 
получавам. Сега аз поемам контрола!“ 

4. Повтаряй това твърдение всеки ден, докато най-накрая стане част от твоята психика. Да, всеки 
ден. Повторението на нещо позитивно помага за позитивните резултати, към които се стремиш. 

5. Не забравяй обаче следното: Повторение без осъществяване е самозаблуда. Какво означава 
това? Да казваш думи не е достатъчно само по себе си. Твърдението е напомняне, че си отговорен. 
Сега трябва да го докажеш, като предприемеш действия, за да създадеш живота, който искаш, на 
мястото на този, който имаш. 

6. Живей по това правило: 

ПРАВИЛО НОМЕР 1 НА ЛАРИ ЗА ЖИВОТА И БИЗНЕСА: Прави каквото си казал, че ще 
направиш, когато си казал, че ще го направиш, по начина, по които си казал, че ще го направиш. 

Това просто изявление е в основата на личната отговорност. Изпълнявай го и всеки, който си има 
работа е теб по какъвто и да е повод, ще те уважава. Всеки път, когато се изкушиш да се отпуснеш, да 
направиш по-малко или да бъдеш по-малко, отколкото би могъл, припомни си, че си достоен, честен 
човек, който живее живота си е това просто верую. 

За да свършваш повече работа 

Е Фокусирай се върху постиженията, не върху дейността. Не бъркай факта, че си зает, е това да 
бъдеш продуктивен. Тези две неща нямат почти нищо общо. Рядко има значение е какво се занимаваш 
и запълваш времето си. Важно е какво си свършил. 

2. Направи си писмен план какво трябва да свършиш. Работи по него е факти, а не според мислите 
си. Направи плана си реален, веществен, като го напишеш на белия лист. 

3. Отказвай да се занимаваш с неща, които не те приближават към заветната ти цел. Това само по 
себе си може да е предизвикателство, но трябва да устоиш. Просто си задай следния въпрос: „Това ще 
ме приближи ли до целта ми, до мястото, където искам да бъда, или ще ме отдалечи?“ Отговори си 
честно и прави само тези неща, които ще ти помогнат да осъществиш целите си. 

4. Разпределяй времето си добре. Това означава, че трябва да се научиш да казваш „не“. Когато 
някой те помоли да направиш нещо, което не влиза в твоите планове, кажи „не“. Когато някой иска да 
изгуби времето ти с нещо, с което не искаш да се занимаваш, кажи „не“. Това са простички действия, 
но знам, че понякога отнема много време, докато се научиш. 

5. Внимавай със срещите. Срещите са най-големият убиец на време в бизнеса. Прави всичко 
възможно да ги избягваш. Ето правилата ми за срещи: 

а/ Ако не си получил дневен ред на срещата, не отивай на нея. 

б/ Прави срещите си на крак, не в удобен ресторант. Така няма да продължават дълго. 

в/ Когато си постигнал целта на срещата си, завърши я и не протакай е любезности - на практика 
никой няма нужда от тях. 

6. Приключвай нещата, преди да се заемеш с нещо друго. Не бива да имаш четири или пет 
проекта, по които работиш едновременно. Завърши едно нещо, преди да преминеш към следващото. 
Малцина са хората, които могат успешно да носят няколко дини под една мишница. Да се правиш на 
Су-пермен е поемането на няколко задачи едновременно, рядко завършва добре. 

7. Внимавай с телефоните. Не допускай някакви обаждания постоянно да прекъсват това, с което 
се занимаваш. Няма никакъв проблем да не отговориш или да включиш гласовата поща, стига след 
това своевременно да върнеш обаждане. Ако водиш разговор, който се проточва прекадено дълго, най- 
добрият начин да го прекратиш е да кажеш: „Знам, че сте зает, така че ще ви оставя да си вършите 
работата.“ Никой няма да признае, че не е зает. Кажи го по този начин и събеседникът ти ще трябва да 
те остави на мира. 

8. Внимавай с имейлите. Не позволявай да контролират живота ти. Не са чак толкова много 
нещата, които трябва да бъдат свършени незабавно. Отделяй си специално време за преглеждане на 
пощата и за отговаряне на спешните и важни имейли. 

9. Хлопни вратата си. Следващия път, когато отседнеш в хотел, открадни табелката „Не 
безпокойте!“ и я използвай в офиса си. Ако работиш в помещение без врата, сложи от онези ленти, 
дето ги използват за заграждения в полицейските филми. А бе, просто пусни в ход въображението си и 
хлопни вратата! Политиката на „отворени врати“, с която някои толкова се фукат, е глупава. Хората 
имат навика да възприемат отворената врата като покана да влязат и да си побъбрят. Ако вратата е 
затворена, може би ще се поколебаят малко, преди да я отворят. 

10. Работи, когато около теб няма други хора: през обедната почивка, преди другите да са дошли 
или след като вече са си тръгнали. Хората разсейват - избягвай ги, когато имаш нещо много важно за 
свършване. 

11. За да свършиш повече работа у дома: 

а/ Стани. Ще свършиш много малко неща, ако кротко седиш на задника си. Това е доста 
елементарно предложение и вероятно в момента ми се присмиваш, но трябва да ми се довериш. Стани 
и се разходи из дома си. Ще видиш списание, което трябва да бъде вдигнато от пода, или възглавница, 
която трябва да бъде изтупана, или маса, която трябва да се разчисти, или дрехи, които трябва да се 
изперат или сгънат. Няма да ги видиш, ако си седиш пред телевизора. Стани и се разходи наоколо. 

б/ Изключи телевизора си. Закълни се да изкараш няколко часа без него. Споко, само няколко 
часа! Трудно е да се разсейваш от черен екран. Може би си мислиш, че ще полудееш, но ти обещавам, 
че ще ти се размине. Може в крайна сметка да успееш да свършиш нещо, да се поупражняваш малко, 
да проведеш нетипично дълъг разговор е близките си или дори - Боже, колко дръзко от моя страна, че 
го допускам! - да прочетеш книга. 

12. Бъди зает. Направил съм повече неща по случайност, отколкото повечето хора целенасочено. 
Как? Просто бях непрекъснато зает. 

Действието води до повече действия. Ако само седиш на задника си, това ще доведе единствено 
до повече седене на задника. 

За да си поставяш цели и да ги постигаш 

1. Напиши целите си. По-малко от три процента от хората записват целите си на лист. Не е чудно, 
че не стигат там, където биха искали. Това е като да тръгнеш на някакво пътувате, без да знаеш къде 
точно искаш да стигнеш и без карта, за да разбереш къде се намираш. Тогава най-вероятно ще стигнеш 
до място, на което не би искал да бъдеш. 

2. Избери си големи и предизвикателни цели. Никой не сяда и не започва да си прави план как да 
има посредствен живот. И без това такъв живот ти е гарантиран, ако нямаш план. Целите ти трябва да 
те предизвикват да бъдеш нещо повече, да правиш повече и да имаш повече. Трябва да те мотивират за 
големи неща. Задай си въпроса какво би се опитал да направиш, ако знаеше, че няма начин да се 
провалиш. 

3. Подбери си цели във всяка област на живота си. Нека да имаш цели за физически, духовни, 
умствени, човешки, семейни, професионални и финансови постижения. Така ще бъдеш по-балансиран. 

4. Бъди конкретен. Не пиши, че просто искаш да имаш „повече“. Дефинирай съвсем точно това 
„повече“. Колко „повече“? Заставам пред слушателите си и ги питам: „Кой от вас има за цел да има 
повече пари?“ Разбира се, всички вдигат ръце. След това извиквам на сцената някой от тези 
въодушевени хорица и му давам четвърт долар. После моля останалите да аплодират шумно човека, 
който току-що е постигнал целта си да има повече пари. Всички започват да ме гледат доста объркано. 
Напомням им, че целта му беше да има повече пари и сега той наистина има повече пари, отколкото 
преди малко. Човекът има двайсет и пет цента повече, отколкото преди секунди. Въпреки че едва ли е 
имал точно това количество пари предвид, той все пак е постигнал целта си. Не си губи времето е 
общи фантазии. Искам да отслабна. Голяма работа. Колко килограма? Искам повече пари. Колко? 
Искам по-голяма къща в по-хубав квартал. Колко по-голяма всъщност и в кой квартал? Очертавай 
целите си от гледна точка на минути, часове, дни, месеци, години, килограми, цветове, размери, места, 
суми и квадратни метри. Конкретно! 

5. Приеми го лично. Увери се, че целта ти е наистина твоята цел. Няма да работиш истински 
всеотдайно за цел, която всъщност не е твоя, дори да е поставена от шефа, съпруга/съпругата или 
лекаря ти. Жена ти иска да отслабнеш е осем килограма. Ще го направиш ли? Не. Ще се отървеш от 
тези осем килограма, когато ти сам го пожелаеш и нито ден преди това. Получавам безброй писма от 
хора, които търсят помощ за сина си, за дъщеря си или за друг член на семейството си, защото виждат, 
че са поели по грешния път и искат да им отворят очите. Винаги им отговарям, че е невъзможно да 
накараш някого да промени посоката, в която е поел. Не можеш да помогнеш на някого да се промени, 
ако той самият не го пожелае или не види причина да го направи. Хората се променят, когато поискат. 
Променят се, когато нещата засягат лично тях, не другите. И при теб положението е същото. Целите ти 
трябва да са си твоите цели. 

6. Определи от каква информация имаш нужда, за да постигнеш целите си. Имаш ли нужда от 
допълнително образование? Трябва ли да се запознаеш е повече хора? Трябва ли ти повече свободно 
време? Тази стъпка беше обсъдена по-рано в книгата. Ако не си изпълнил задачата, върни се назад и 
попълни списъка. Нужното образование обаче е различно за различните цели, така че бъди готов да 
научиш повече във всяка област от своите цели. 

7. Определи е какво ще започнеш още днес. Обърни внимание - не казах „е какво би могъл да 
започнеш“. Добавих думичката, която убива повечето резултати - казах „днес". Винаги си напомняй 
фразата „Днес-не-утре“ („Тос1ау-Уо1-Тотогго\у“ - Т-БГ-Т). Татуирай си я в мозъка. Не протакай. 
Действай незабавно. 

По-добре е да погледнеш към вчерашния ден с възхищение за това, което си постигнал, дори да е 
съвсем дребно нещо, отколкото да гледаш към настоящия миг със съжаление, че не си направил 
повече. 

8. Не мисли прекадено много за това как ще постигнеш целите си. Прекаденото анализиране води 
до парализа. Прекаденото мислене предизвиква притеснение и подхранва страха и съмненията. Не се 
тревожи излишно за това как ще свършиш всичко. Просто започни и се учи в движение. Действието 
поражда смелост, а инерцията, получена от него, ще ти помогне да продължиш. 

"Отделете време да се поколебаете малко, но когато настъпи моментът за действие, спрете да 
мислите и просто действайте" Наполеон Бонапарт 

9. Трябва да имаш краен срок в ума си. Кога искаш да постигнеш целта си? Някои цели нямат 
такива срокове, за-щото са цели за цял живот. Например да бъдеш здрав и проспериращ не са цели е 

краен срок, а са начин на живот. Други обаче могат да имат съвсем конкретни времеви граници. 
„Целта ми е да си изплатя кредитната карта до юни.“ „Ще отслабна четири килограма за два месеца.“ 
Има много други подобни цели, на които можеш и трябва да поставиш краен срок. 

10. Фокусирай се върху изпълнението на целта си, не върху дейността. Постигането на желаното 
ще те кара да се питаш постоянно: „Какво постигнах? Какво свърших?“, до-като действието ще те 
„пита“: „Какво правя?“ Какво правиш има много малко последствия, освен ако не влияе на това, което 
си свършил. Мисли за резултатите! 

11. Трябва да повярваш, че това може да се случи. Няма да постигнеш целите си, ако постоянно си 
казваш: „Няма начин да го направя!“ Повярвай, че си способен да го направиш. Помни, че това, което 
получаваш, когато постигаш целите си, не е толкова важно, колкото това какъв човек ще станеш ти 
самият, постигайки целите си. 

12. Когато постигнеш целите си, празнувай. Не позволявай обаче радостта ти да се конфронтира е 
целите ти. Например не празнувай загубата на омразните килограми със „заслуженото“ похапване на 
парче торта. Така само за пореден път ще докажеш, че си идиот. Поздрави се за отслабването е нова 
рокля или нови панталони - нещо, което не би могъл да си позволиш да облечеш е предишния си дебел 
задник. Понякога е от помощ да знаеш предварително е какво ще се наградиш, след като постигнеш 
целта си. Хубавата награда може да бъде силен мотиватор. 

ИСТОРИЯ ЗА ЕДНО УДИВИТЕЛНО ПОСТИЖЕНИЕ 

Историята на каубоя 

Няколко години работех за телекомуникационната компания АТ&Т. Когато през 1981 г. 
компанията претърпя известни реорганизации, аз предпочетох да си взема дължимите компенсации и 
да си бия камшика сам, без да чакам да ме уволнят. 

Напуснах АТ&Т и основах собствена телекомуникационна компания. Знаех, че ще ми трябват 
добри търговци, за да започна и да разширя бизнеса си. Имах предвид един човек е опит в 
телекомуникациите, който познаваше местния пазар и телефонните апарати. Беше много инициативен 
и е изрядно професионално поведение. Разполагах е малко време, за да обуча търговците си, така че се 
нуждаех от хора, на които можех да разчитам, че ще дадат ударно начало на бизнеса. 

По време на досадния процес на интервюиране на кандидатите, един ден в офиса ми влезе някакъв 
каубой. Личеше, че е такъв по облеклото му. Носеше джинсови панталони и яке, което не пасваше на 
панталоните; риза е къси ръкави и тик-так копчета; вратовръзка, която стигаше до средата на гърдите 
му, е възел по-голям от юмрука ми; каубойски ботуши и баскетболна шапка. Помислих си: „Не е точно 
от типа хора, които си представям, че ще работят за мен.“ 

Той седна срещу мен и ми каза: „Господине, много мерси за шанса да постигна успех в телефонна 
фирма кат‘ твой-та.“ Точно така го каза - „кат‘ твойта“. 

Докато се чудех как любезно да му кажа, че не си представям човек като него да работи в нашия 
бизнес, му зададох няколко въпроса за досегашния му опит. Той каза, че е завършил агрономия в 
Държавния университет в Оклахома и че е работил в ранчо през последните няколко лета. Но вече бил 
приключил е това и сега искал шанс „да успее“ във фирма „кат‘ мойта“. 

Продължихме да си говорим. Постепенно аз бях впечатлен от неговата твърда решимост да 
постигне успех - той беше изцяло фокусиран върху това. Реших да дам на този млад каубой шанс. 
Казах му, че ще му отделя два дни и ще го науча на всичко, което според мен трябва да знае, за да 
продава един от видовете малки телефонни апарати. След това щях да го оставя да се оправя сам. 

Той ме попита колко пари може да спечели според мен от тази работа. Казах му, че по начина, по 
който изглежда, и е познанията, които има, може да прави най-много по хиляда долара месечно. 
Работата беше само на процент и средното възнаграждение за типа апарати, които той щеше да 
продава, беше двеста и петдесет долара. Ако се срещнеше със сто евентуални клиенти за месеца, 
можеше да продаде поне четири апарата, което за него означаваше хиляда долара печалба. Каубоят 
каза, че това му звучи добре, защото досега в ранчото бил изкарвал най-много четиристотин долара 
месечно и вече бил готов да прави истински пари. В началото на осемдесетте, за него хиляда долара 
бяха истински пари. 

На следващата сутрин се заех да натъпча колкото се може повече информация за работата на 
„напГта фирма“ в главата на това двайсет и две годишно момче, което нямаше никакъв бизнес опит, 
никакви познания за телефоните и никакви търговски умения. Той изглеждаше като всичко друго, но 

не и като експерт търговец в телекомуникационната сфера. Не притежаваше нито едно от качествата, 
които исках да имат моите служители. Но имаше нещо изключително важно: беше фокусиран върху 
успеха си. 

В края на тези два дни Каубоя (така го наричах тогава, така го наричам и до днес) влезе в своята 
кабинка, взе един лист и написа следните четири неща: 

1. Ще успея в този бизнес. 

2. Ще се срещам със сто души всеки месец. 

3. Ще продавам четири телефонни апарата на месец. 

4. Ще печеля по хиляда долара на месец. 

После закачи листа на стената срещу себе си и се хвана на работа. 

В края на първия месец Каубоя не беше продал четири телефонни апарата. В края на първите си 
десет дни беше продал седем! В края на първата си година не беше спечелил 12 000 долара, колкото 
му бях казал, че може да изкара, а над 60 000. 

Той беше наистина изумителен. Един ден влезе в офиса ми е договора и парите за един апарат и аз 
го попитах как е успял да го продаде. Момчето ми отговори: „Ами, просто й казах: „Госпожо, дори ако 
това не прави нищо друго освен да звъни, а вие просто отговаряте на обаждането, пак ще имате повече 
компания, отколкото сега.“ И тя го купи.“ 

Жената му беше написала чек, но той не бил сигурен, че приемам чекове, затова я беше замъкнал 
до банката, за да осребрят заедно чека и тя да му даде парите кеш. Каубоят донесе в офиса ми 
доларите и ме попита плахо: „Лари, добре ли се справих?“ Уверих го, че се справя! 

В края на третата година той притежаваше половината от моята компания. След още една година 
вече беше собственик на други три. По времето, когато се разделихме като партньори, караше джип за 
60 000 долара, носеше каубойски костюм за 1000 долара, ботушите му струваха 1500, а на ръката му 
имаше пръстен е трикаратов диамант във формата на конска глава. Каубоят наистина беше постигнал 
целта си и постигна успех в „наш‘та“ сфера. 

Как стана толкова успешен търговец? Дали защото работеше по-упорито от останалите? Това със 
сигурност помогна. Дали защото беше по-умен от другите? Мога да ви уверя, че случаят не е такъв. 
Какво тогава? Вярвам, че причината е в следните няколко неща: 

1. Той се фокусира върху успеха. Знаеше какво иска и го преследваше упорито. 

2. Той пое отговорност. Пое отговорност, даде си сметка къде се намира и след това предприе 
действия, за да промени това. 

3. Имаше визия и цели. Той се виждаше като успял човек. Имаше конкретни, записани на лист 
цели. Гледаше ги всеки ден пред себе си и ги преследваше, без да спира. 

4. Беше упорит. Не се отказа, дори когато нещата изглеждаха трудни. Никога не допусна 
затръшнатите пред него врати да го отчаят. Просто продължаваше да чука на следващите, докато 
някоя не се отвореше. 

Каубоят спечели милиони долари. После загуби всичко, само за да го спечели отново. Падаше на 
земята и пак се изправяше. В неговия живот, както и в моя, принципите на успеха работеха отново и 
отново. Каубоят е доказателство, че не средата или образованието, или пък техническите познания те 
правят успял човек. У сиял си когато имаш цели и предприемаш действия те да станат реалност. 

За да бъдеш по-умен 

1. Чети. Нищо не помага повече за натрупване на познания от четенето. Не ми обяснявай, че 
нямаш време - просто го направи. Тъжното е, че един нормален човек прекарва двайсет часа седмично 
пред телевизора и по-малко от два часа в четене. 48 % от американците не четат никаква 
нехудожествена литература след като завършат училище. 42 % от колежаните не прочитат нито една 
книга след завършването си. Само 20 % от хората ще си купят или прочетат книга тази година. 70 % не 
са били в библиотека или книжарница през последните пет години. Предполагам, тези хора смятат, че 
имат цялата информация, която им е нужна, за да бъдат успешни, проспериращи и здрави. Работех е 
една бизнес дама, чийто бизнес беше в сериозна криза. Попитах я какво е направила, преди да започне 
сама да развива компанията си, как се е подготвила за тази сериозна отговорност. Тя ми отговори, че 
вярвала на продукта си и това й било достатъчно. Казах й: „Добре де, ами образованието? Не трябва ли 
да сте подготвена, да знаете какво ще правите?“ Не, това не беше важно за нея. Тя вярваше! Сигурен 
съм, че е била убедена в достойнствата на своя продукт, но тя беше некомпетентна вярваща. А сега 

беше отчаяна и молеше за помощ. Подарих й десет книги, които да прочете, за да се подготви как да 
ръководи бизнеса си. Казах й да ги прочете и да ми се обади след месец, за да ми разкаже какво е 
научила. Никога повече не чух нищо за нея. 

2. Снабди се с книги по темата, от която се интересуваш. Искаш да разбереш как да отслабнеш? 
Купи си книга за физически упражнения и за правилно хранене. Искаш да знаеш как да оправиш 
финансовите си бъкии? Купи си книга с полезни финансови съвети. Знай, че в която и област да искаш 
да станеш по-добър, някой вече е написал книга за това. И тя може да ти помогне. Подреди си рафтове 
с книгите, които трябва да прочетеш. Ако все още се чудиш какво да четеш, спомни си това: Разбери 
какво четат успелите хора и го прочети и ти. Как да го направиш? Открий успял човек и го попитай. 
Искаш да знаеш какво чета аз? Влез в сайта ми и провери в блога ми. Винаги пиша рецензии на 
книгите, които чета. Имам дори блог, наречен „Петте книги, които промениха живота ми“. 

3. Отделяй малко време всеки ден за допълнително образование. Не казвай нещо глупаво от рода 
на „Нямам време за четене“. Това е обидно за интелекта на тези от нас, които намират време да четат. 
Имаш достатъчно време. Ако е достатъчно важно за теб, ще намериш време за това. Този принцип 
работи във всяко отношение. Човек винаги намира време за това, което е важно за него. Започни с 
петнайсет минути. Всеки може да отдели петнайсет минути, за да почете. Започни с тези петнайсет 
минути и надграждай върху тях. 

4. Използвай времето, през което пътуваш, за да слушаш т.нар. класически книги. Почти всички 
книги на класиците вече могат да бъдат намерени на аудиокасета или на диск. 

Може да слушаш и подходящи радиопредавания. Музикалните станции няма да те направят по- 
добър родител, съпруг или професионалист. Хауърд Стърн със сигурност също няма да ти помогне да 
усъвършенстваш тези качества. Ако ти се налага да слушаш радио, избери програми, от които може да 
научиш нещо. Има множество предавания, в които се излъчват интервюта с известни и успели 
личности и експерти. 

5. Гледай качествена телевизия. Аз обичам телевизията. Опитвам се да не гледам сериали и други 
подобни лиготии, макар някои да са наистина забавни. И аз се треса от смях както всички хора. Но 
предпочитам „Хистъри Ченъл“, „Фууд Нетуорк“, А&Е, „Дискавъри Ченъл“, Ти Ел Си, „Нешълън 
Джеографик“ и други прекрасни канали, от които можеш да научиш нещо. Хвърли един поглед и на 
Пи Би Ес, където може да видиш и мен да ти говоря за успеха в шоуто си „Успехът си е ваш проблем“. 

Синът ми Тайлър, който не си пада много по четенето, има страхотни познания, защото „убива“ 
времето си, като гледа образователни програми. Той не може да ти каже кой е спечелил в „Мюзик 
Айдъл“ или „Да танцуваш със звездите“, но знае невероятни неща за живота, здравето, храната, 
историята и природата и всичко това само от гледане на добри и качествени предавания. Телевизията 
не може да замести книгите, но е приятно допълнение. 

6. Общувай с умни хора. Твоите доходи вероятно са сходни с тези на петима от най-близките ти 
приятели. Това е факт. Помисли за петимата си най-близки приятели и прецени какви са техните 
доходи. Обзалагам се, че ще бъдат еднакви с твоите, плюс-минус пет процента. Не си доволен от 
доходите си? Намери си по-богати приятели. Принципът работи и по отношение на интелекта и 
познанията. Умните хора рядко се занимават с глупаци, освен ако не са им роднини. Същото се отнася 
и за това колко си здрав и колко си щастлив. Дебелите хора обикновено се движат с други дебели хора. 
Щастливите хора са приятели с други щастливи хора - именно затова са и такива! Трудно е да бъдеш 
щастлив, ако общуваш непрекъснато с хленчещи, тъжни и сърдити хора. Схвана ли картинката? 
Общуваш ли с такъв тип хора, какъвто би искал да бъдеш? Ако отговорът е „не“, зарежи ги и си 
намери нови другарчета. Между другото, ако твоите приятели започнат да се отдръпват от теб, това е 
може би, защото са прочели този пасаж и вече не искат да се мотаеш около тях. 

„Кажи ми какви са приятелите ти и ще ти кажа какъв си ти." 

Мигел де Сервантес, „Дон Кихот " 

" Човекът, който не чете хубави книги, няма никакво предимство пред човек, който не може да 
чете " 

Марк Твен 

За да водиш добър разговор 

Бил ли си на събиране, където си чувствал, че просто няма какво да си кажеш с никого? Напускал 
ли си парти, след което си мисли ш : „Господи, тези хора сигурно смятат, че съм пълен глупак!“ 
Сигурен съм, че всеки е попадал в ситуации, в които се е чувствал глупав, загцото не е имал какво да 
каже на другите. Ето няколко безпогрешни начина, за да водиш по-уверено разговор във всякаква 
ситуация. 

1. Прочети основните заглавия в днешните вестници и сайтове - новини, спорт, забавления, 
финанси. 

2. Провери в литературните класации кои книги са бестселъри и прочети рецензиите за три или 
четири от тях. Дори ако не си чел книгите, ще изглеждаш малко по-умен, защото ще знаеш за какво 
става дума и няма да се чувстваш неловко. 

3. Прочети коментарите за някои от най-новите филми. Винаги може да си признаеш, че не си ги 
гледал, ако разговорът задълбае, но поне ще знаеш за какво говорят другите. 

4. Гледай телевизионни канали, по които редовно излъчват новини. 

5. Гледай поне една телевизионна програма, в която съобщават новини от света на шоубизнеса, за 
да си запознат със събитията и от света на развлекателната индустрия. Дори нищо от тези клюки да не 
ти бъде от полза, може поне да се позабавляваш, като гледаш какви глупости вършат някои от тези 
„звезди“. 

6. Влизай редовно в някой интернет ежедневник - те винаги показват най-важното в различните 
области. 

7. Каквото и да се обсъжда, просто попитай събеседника си: „А ти какво мислиш по въпроса?“ 
Хората обичат да споделят какво мислят, а после ти можеш да реагираш на казаното от тях. 

8. „Да сте чели някоя интересна книга наскоро?“, „Гледали ли сте хубав филм?“, „Видяхте ли по 
новините, че...“, „Прочетох във вестника, че...“ Задавай въпроси - по-лесно е, отколкото да отговаряш. 

9. Времето, храната и мястото, където се намираш, са винаги добра тема за разговор. 

10. Когато се озовеш в наистина неудобно положение по време на разговора, извини се и се 
оттегли в тоалетната или в друго закътано местенце. 

За да управляваш времето си по-добре 

1. Използвай кошчето за боклук по-често. Изхвърляй повече неща. Вероятно пазиш и се затрупваш 
е прекадено много боклуци. Ако някаква информация може да бъде намерена някъде другаде, няма 
нужда да я пазиш на хартия. В службата си използвай машина за унищожаване на документите - така 
ще си се отървал от ненужните хартийки завинаги. 

2. Работи върху всеки лист хартия само веднъж. 

3. В края на всеки ден си прави списък със задачите за следващия ден. 

4. Изхвърли списъка „Какво имам да правя“. Имаш си достатъчно работа и без това. 

5. Концентрирай се върху това, което задължително трябва да се свърши, вместо върху това, което 
желаеш и евентуално някога би направил. Фокусирай се върху резултати, а не върху дейности. 

6. Разчисти бюрото си и работи само по една задача, до-като я свършиш. Чак след това започни 
следващата. 

7. Винаги имай под ръка лист хартия и нещо за писане. Не разчитай на паметта си. Води си 
бележки. 

8 . Отдели си едно чекмедже за боклуци. Ако се колебаеш дали нещо ще ти свърши работа или не, 
сложи го вътре и веднъж месечно разчиствай това чекмедже. Ако нещо престои вътре повече от месец, 
без да си му намерил някакво приложение, значи наистина е боклук и трябва да го изхвърлиш. 

9. Събирай всички рекламни листовки от пощенската си кутия в продължение на един месец. В 
края на месеца се свържи е всяка от компаниите и ги помоли да махнат името ти от списъка с 
получателите на рекламите им. 

10. Отдели си специално време, за да провериш телефонните обаждания и имейлите си, на които 
не си имал време да отговориш, и наистина върни отговор на тези хора. 

За да разрешаваш проблемите си 

1. Не отричай съществуването на проблема. Хората, които казват „Аз нямам проблеми, това са 
само възможности“, са идиоти. Някои проблеми не са възможности - те са си просто проблеми. 
Разпознавай ги като такива и се справяй е тях своевременно. Отричането е глупаво и не върши нищо, 
освен да удължава агонията от проблема. 

2. Разбери, че проблемите те карат да съзрееш и да израснеш, а всяко нещо, което предизвиква 
това, е добро нещо. Израстването със сигурност е болезнено. Да не научиш уроците си обаче, е още 
по-болезнено. 

3. Погледни отвъд проблема. Доста е трудно, но се опитай да видиш през него какъв ще бъде 
животът ти, след като го преодолееш. Това понякога може да ти помогне да издържиш трудностите, 
през които трябва да преминеш. Добрата новина е, че има живот след всяка трудност - представи си го. 

4. Разбий проблема на малки парченца и се справи с всяко едно поотделно. Проблемите изглеждат 
смазващи, защо-то са прекадено големи, за да се пребориш с тях наведнъж. Натроши ги на по-малки, 
по-податливи на влияние части. Ако имаш дългове например, общата сума може да бъде невъзможна 
за погасяване. Но ако я разпределиш на по-малки суми, може да атакуваш всяка една поотделно много 
по-лесно. Фокусирай се върху тази кредитна карта, която още не е изтекла, или върху вноската за 
ипотеката, или върху спестяването на сто долара. Така пак ще си атакувал целия проблем, но той няма 
да ти изглежда толкова голям. Спомни си онзи лаф: „Как да изядеш слон? Лесно. Хапка по хапка.“ По 
същия начин трябва да се справиш и с проблемите си. 

5. Спри да драматизираш. Повечето от проблемите ти не са чак такива катастрофи, каквито си 
представяш. Възприемай проблемите такива, каквито са, а не такива, каквито стресираното ти 
въображение ги рисува. Най-лошото, което може да се случи, се случва много рядко. Малкият ми 
френски булдог Бътър наскоро се разболя. Заведохме го на ветеринар, който му направи хиляда теста 
и нищо не откри. Каза ни, че единственият вариант е да го оперира, за да открие какво му е. 
Съгласихме се и понеже се притеснявахме за Бътър, в главите ни идваха само мисли за най-лошото, 
което можеше да се случи. С жена ми бяхме дотолкова отчаяни, че видяхме Бътър мъртва и дори я 
оплакахме. Операцията откри, че Бътър е глътнала малка гумена играчка, която не се виждаше на 
рентгена. Лекарите я извадиха и три дни по-късно нашата любимка отново се умилкваше покрай нас. 
Ако бяхме запазили самообладание и се бяхме концентрирали върху реалния проблем, вместо да 
драматизираме ситуацията, щяхме да си спестим много тревоги и да пролеем по-малко сълзи. И все 
пак аз наруших собственото си правило и страдах, без изобщо да имаше нужда да преминавам през 
такава агония. Справи се с проблема си такъв, какъвто е в действителност, а не какъвто е във 
въображението ти. 

6. Опиши проблема си подробно. Когато видиш проблемите си, написани черно на бяло, те рядко 
изглеждат толкова страшни. Също както в предишната стъпка, това е напомняне да се справяш с 
трудностите такива, каквито са, а не такива, каквито си ги въобразяваш. 

7. Фокусирай се върху решението. Не е толкова важно какъв е всъщност проблемът. Важно е какво 
ще направиш, за да го разрешиш. И така, какво ще правиш? Насочи енергията си към това. 

8. Потърси помощ. Намери някого, който знае повече за решаването на дадения проблем и го 
помоли за помощ. Разбира се, това трябва да стане едва след като ти самият си опитал да направиш 
всичко по силите си. Ако дойдеш при мен и ме помолиш за помощ, първото нещо, което ще направя, е 
да те попитам какво си опитал да направиш сам. Всеки подходящ човек, който би могъл да ти помогне, 
ще те попита същото. 

За да общуваш по-добре 

1. Бъди добър слушател. Голяма част от общуването се състои в умението да изслушваш. 
Всъщност повечето хора са по-добри в говоренето за сметка на умението да слушат. Обръщай 
внимание на това, което казват другите. Преструвай се, че те интересува, дори ако не даваш пукната 
пара за това. 

2. Установявай контакт с очи и го поддържай. Нищо не ме отблъсква повече от човек, който не 
желае да ме погледне в очите. Контактът с очи не само показва интерес, но и създава доверие. 

3. Задавай много въпроси. Това е най-добрият начин да получиш информация от някого. Хората 
ще ти кажат почти всичко, което те интересува - само трябва да ги попиташ. 

4. Създавай добра обратна връзка. Кимай с глава и казвай неща, които ще убедят събеседника ти, 
че го слушаш внимателно. Това е особено важно при телефонни разговори, когато другият човек не 
може да те види и трябва да разчита само на устните реплики, за да разбере дали внимаваш в 
разговора. 

5. Реагирай така, сякаш това, което казва събеседникът ти, е най-интересното нещо, което си 
чувал. Това може да е доста трудничко. Понякога съм усещал, че очите ми стават безжизнени, когато 

слушам някой тъпанар да ми говори неща, за които изобщо не ми пука. Но се сдържам и продължавам 
да слушам, защото в дадения момент така е правилно. Освен това този човек вероятно ми дава пари, 
така че съм задължен да го правя. 

6. Не прекъсвай. Нека събеседникът ти изложи свободно гледната си точка. След това вече 
коментирай. Знам, че това може да е голямо предизвикателство. Има хора, които не могат да изложат 
гледната си точка, дори да разполагат е цялото време на света. Ако случаят е такъв и усещаш, че 
продължиш ли да слушаш, просто ще полудееш, тогава вежливо напусни компанията и се присъедини 
към друг разговор. 

7. Научи се да не се притесняваш от мълчанието. Мълчанието не е нещо лошо по време на 
разговор. Дай на хората време да помислят и да поразсъждават. Повярвай, те не са свикнали чак 
толкова много да мислят и да разсъждават, така че, когато лично преживяваш подобно нещо, се 
наследи пълноценно на случващото се - може би ставаш свидетел на историческо събитие. 

8. Ако няма нищо подходящо, което да кажеш, тогава моля те, запази спокойствие и мълчание. Не 
дрънкай глупости само защото ти харесва да слушаш гласа си. Познавам професионални оратори, 
които страдат от този синдром. Те са толкова влюбени в звученето на собствения си глас, че публиката 
спира да ги слуша, много преди да спрат да говорят. 

СПИСЪЦИ С ДЕЙСТВИЯ ЗА ПО-ЩАСТЛИВ ЖИВОТ 

Как да бъдеш щастлив и да се радваш на живота 

1. Давай го по-леко! Не се дръж сякаш са ти потънали гемиите. 

2. Забрави обвиненията. Може да се занимаваш е тях или пък да се захванеш е проблемите си. 
Дали не е по-добре да запазиш времето си за проблемите, а? Аз самият се хващам в капана на упреците 
от време на време. Харесва ми да соча е пръст и да укорявам. Добър съм в това. По-добре от всеки 
друг мога да открия кой е виновен в някаква ситуация. След като изхабя достатъчно енергия в това да 
обвинявам някой друг, се чувствам малко по-добре, но... само временно. А проблемът все още е 
неразрешен. Открих, че е по-смислено да пропусна упреците - и към другите, и към себе си - и да се 
заема със самия проблем. 

3. Забрави вината. Вината има съвсем нищожно предназначение. Не можеш да се върнеш назад и 
да промениш случилото се. Ако си забъркал някаква каша, извини се и продължи напред. Вината сама 
по себе си няма да те накара да се почувстваш по-добре или да те освободи. Ще се почувстваш по- 
добре едва когато изкупиш грешката си и продължиш напред. 

4. Забрави късмета. Някои разчитат, че именно той ще им донесе щастие и успех. Аз вярвам в 
късмета: Вярвам, че късметът идва, когато подготовката се срещне е възможността. Късметлиите са 
тези, които са добре подготвени, разпознават възможностите, когато се появят, и се възползват от тях. 
Вместо да разчиташ, че ще имаш късмет, фокусирай се върху подготовката си във всяка област на 
живота. 

5. Създай собствена верига от обстоятелства. Ако не харесваш начина, по който се случват нещата, 
промени посоката, в която са поели. Ти ги контролираш. Не се примирявай със сегашното положение 
и се хвани на работа, за да си създадеш ново. 

6. Фокусирай се върху това, което трябва да направиш в момента. Прекадено много време се губи 
в оплакване на неща, случили се в миналото, или в притеснения за такива, които биха могли 
евентуално да се случат в бъдеще. Миналото е точно това - минало. Бъдещето вероятно няма да бъде 
толкова лошо, колкото си го представяш. Фокусирай се върху настоящето. То е единственото, е което 
трябва да се занимаваш. 

7. Спри да искаш винаги да си прав. Това е едно от най-големите предизвикателства пред мен 
самия. Аз обичам да съм прав. И не мисля, че е така само при мен - на всички ни харесва, когато се 
окажем прави. Избирай битките си. Понякога не си струва да се биеш. Всъщност в повечето случаи е 
така. 

8. Бъди широко скроен. Откажи се от дребнавостта на всяко ниво. Наистина ли е важно за теб дали 
пастата за зъби се изстисква от края, или от средата? Когато си в ресторанта е компания, има ли 
значение кой е ял десерт и кой не - просто си поделете сметката и се преместете в бара. Не бъди 
дребнав - това е изключително непривлекателно. 

9. Бъди колкото може по-здрав. Трудно е да бъдеш щастлив, когато си болен. Не е удобно да си 
болен. Това ти краде от времето. Както казва Том Хопкинс: „Да бъдеш богат и болен е глупаво“. 

10. Хвали другите. Отнема само секунда да бъдеш мил е някого. „Добро утро.“ „Хубава рокля.“ 
„Днес изглеждаш чудесно.“ „Добра работа.“ Толкова е лесно да кажеш нещо такова. На теб ще ти 
струва съвсем малко време, а за човека, който получава комплимента, приятното усещане ще остане в 
продължение на седмици. 

11. Продължавай да учиш. Ум, който е изправен пред предизвикателства и е постоянно 
упражняван, е по-щастлив от отегчения ум. Чети. Ходи на семинари и курсове. Гледай образователни 
програми. Посещавай музеи. Запиши се в някой клуб по интереси. 

12. Преодолей нуждата от чуждото одобрение. Развий отношението „Това, което си мислите за 
мен, не е моя работа“. Знам го от личен опит и мога да ти обещая, че ще се почувстваш много по- 
щастлив. 

13. Запълни живота си е дейности, които ти доставят удоволствие. Знам, че това е трудно, когато 
се чувстваш сякаш всичко около теб е само работа, работа, работа. Ако обаче измислиш как всеки ден 
да правиш дори само едно нещо, което наистина ти харесва, и след това постепенно увеличиш 
времето, през което се занимаваш е него, ще бъдеш много по-щастлив. 

14. Научи се да си почиваш. Няма да ти отнеме много време. Не ти е нужна цяла ваканция, за да си 
починеш. Трябва да намериш някакъв момент всеки ден, когато можеш да дадеш почивка на ума и 
тялото си. 

15. Овладей умението да прощаваш. Не можеш да бъдеш щастлив, когато таиш неприязън или 
лоши чувства в сърцето си. Няма как да си сърдит на някого и да си щастлив. Преодолей го. По- 
нататък в книгата ще ти покажа конкретни хватки, за да се научиш как да прощаваш на хората, но 
междувременно осъзнай поне това, че не можеш да бъдеш щастлив, докато не простиш. 

16. Бъди щедър. И е пари, и е време. Давай на тези хора, които имат повече нужда от теб самия. И 
никога не си мисли, че имаш прекадено малко, за да раздаваш на другите. Винаги имаш достатъчно, за 
да го споделиш е някого. 

17. Забавлявай се е парите си. Написах цяла книга, посветена на това как да печелим повече, да 
спестяваме повече и да инвестираме повече. Също толкова важно е и да знаеш как да се забавляваш е 
парите си. Това не означава да харчиш повече, отколкото можеш да си позволиш. Не съм феи на 
живеенето над възможностите си. Феи съм обаче на това да живееш в границите на възможностите си 
и да се научиш как да си доставяш удоволствия е това, е което разполагаш. Да станеш богат и да 
живееш като бедняк е глупаво. 

18. Не търси щастие в неща извън теб. Щастието идва отвътре. 

Имах добър приятел, който отчаяно искаше да си купи каравана. Имаше десетки брошури е 
каравани, а телефонът му беше препълнен със снимки на тази, която си беше избрал. Постоянно 
разказваше как ще може просто да се качи в нея и да отиде където си поиска. Имаше достатъчно пари, 
за да си я купи. Имаше и желанието да го направи. Просто никой не го подкрепяше. Жена му не беше 
много въодушевена от идеята, аз също не го подкрепях, защото не можех да си представя нищо по- 
мъчително от това да караш до някъде, за да спиш пак на същото място и след това дори да трябва да 
си го почистиш сам. Не, за мен е прекадено. С течение на времето обстановката в работата на приятеля 
ми започна да го побърква. Той мразеше да ходи на работа. Мразеше срещите, на които трябваше да 
ходи. Не можеше да понася повечето хора, е които работеше. Мразеше да се събужда сутрин, тъй като 
знаеше какво му предстои. Най-накрая нещата стигнаха връхната си точка и той реши, че е време да 
напусне. Приятелят ми беше късметлия, защото имаше много други възможности и не му се налагаше 
да гладува и да няма е какво да си плаща сметките. Разбирам, че не всички са в такова положение и не 
могат просто да напуснат работата си, когато не са щастливи. Определено не ти предлагам да го 
правиш просто така. Напусни, но когато можеш да си го позволиш. Както и да е, моят приятел имаше 
финансовата възможност да зареже работата си. Видях го само седмица, след като напусна. Беше 
просто нов човек. Изглеждаше освежен, отпочинал и готов да покори света. Лицето му беше спокойно. 
Попитах го за караваната. Каза ми, че напоследък не се е сещал за нея. Според мен за него тя беше вид 
бягство от работата, която мразеше. Той мислеше, че караваната ще го направи щастлив. Нямаше. 
Работата му го правеше нещастен и караваната в най-добрия случай щеше да бъде само временно 
бягство от нея. Напускането на омразната работа го направи щастлив и той вече нямаше нужда от 
други бягства, затова вече не мислеше за караваната си. 

Често се вкопчваме в неща извън нас, които смятаме, че ще ни донесат щастие. Някои хора 
пазаруват. Някои ядат. Някои правят и двете. Те са дебели, но със сигурност се обличат в хубави дрехи 
(доколкото това е възможно, като се има предвид размера им). Докато не им посочиш, обясниш и 
набиеш в главите, че външните неща няма да им донесат нищо друго освен временно бягство от 
проблемите, те ще продължат да харчат и да пазаруват в преследване на щастието си. Когато осъзнаят, 
че щастието идва отвътре, вече няма да имат нужда да търсят нещо извън себе. 

Има дори двойки, които смятат, че още едно дете ще ги сближи и ще закрепи брака им. Бебетата 
са нещо прекрасно в едно семейство, но те не сближават партньорите. Те носят повече напрежение, 
струват повече пари (които някои хора нямат), отнемат време, през което мама и татко биха могли да 
правят разни неща като истинска двойка, за да се сближат. Да имаш поредното дете не е решение. 
Бебето е външно средство за решаване на вътрешен проблем. 

Не търси външни средства, за да решаваш проблемите си. Твоето щастие си е твоя лична работа. 

За да бъдеш по-благодарен 

1. Направи си списък на всичко, за което трябва да си благодарен. Включи неща като семейството 
си, работата си, дома си, колата си, приятелите си, уменията си, вещите си. Включи и неща, за които 
обикновено не се сещаш - здравето си, това, което знаеш, това, което си научил. 

2. Не забравяй, че независимо в какво положение се намираш, имаш много неща, за които да си 
благодарен. Помни, винаги може да стане по-лошо! 

3. Започвай всеки ден е малко мисловно упражнение за благодарност. Просто отвори очите си и 
бъди благодарен, че си оживял през нощта - мнозина не са. Бъди доволен, че имаш какво да вършиш и 
хора, е които да го вършиш. Момент! В момента нямаш какво да вършиш и хора, е които да го 
вършиш? Бягай да си намериш някакво занимание и хора, които да ти се връзват на акъла, и после 
кажи едно „благодаря“ за това. 

4. Запомни, че всичко, което ти се случва, ти помага да израснеш по някакъв начин. Дори лошите 
неща. Всъщност именно те носят поука в себе си. Дори когато ти е трудно да изпитваш благодарност 
към лошите преживявания, бъди благодарен за урока. 

5. Спомни си хората, които са преживели нещо наистина лошо. Ако направиш сравнение, ще 
видиш, че всъщност положението ти е доста добро. (И между другото, докато си мислиш за тези хора, 
които наистина са зле, защо не се сетиш за някакви начини да им помогнеш?) 

"Колкото по-благодарни сте за това, което имате, толкова повече неща ще имате, за които да 
сте благодарни ” 

Зиг Зиглър 

За да бъдеш по-добра личност 

1. Продължи да учиш. Ако не си в крак със случващото се в твоята сфера, ще изостанеш и ще се 
провалиш. 

2. Бъди щедър. 

3. Винаги се занимавай е нещо. Стани известен като зает човек. Свикнали сме да разчитаме на 
такива хора - щом някой непрекъснато прави нещо, значи може да го прави и то сигурно добре. 

4. Нека животът ти бъде основан на честността. Когато даваш думата си, дръж на нея. Когато 
сключваш сделка, направи всичко необходимо, за да я изпълниш. Когато подписваш договор, спазвай 
го. 

5. Бъди себе си. Не се опитвай да бъдеш някой, който не си. Ще се намразиш за това, а усилието да 
поддържаш фалшивата фасада, ще те изтощи. Бъди такъв, какъвто си. Мнозина няма да харесат 
истинското ти „аз“, но това е по-добре, отколкото да общуваш е хора, които се възхищават на някакъв 
чужд човек и въобще не те познават. 

6. Не се оплаквай и не хленчи. Така или иначе никой не иска да слуша досадното ти мрънкане, 
хората си имат собствени проблеми за разрешаване. Написах цяла книга за това: „ Спри да хленчиш! 
Размърдай си задника. 

7. Бъди отговорен, адаптивен, точен, винаги на разположение и решителен. 

8. Застани зад нещо, избери си някаква кауза. Остави повече следи след себе си в този живот. Бъди 
безкомпромисен в очакванията си, в стандартите си и в ценностите си. 

За да ти е по-забавно 

1. Разведри се! Давай по-леко! Така или иначе никой от нас няма да си тръгне жив от тук. 

2. Бъди готов понякога да се почувстваш като глупак. Способността да се пошегуваш със себе си е 
изключително важна, за да може да се забавляваш. Приемай работата си сериозно, приемай здравето 
си сериозно, приемай семейството и финансите си сериозно, но не вземай себе си много на сериозно. 

3. Направи си списък с нещата, които смяташ за забавни. Аз обичам да гледам комедии, да чета 
книги с много хумор, да играя голф, да излизам да пийна бира с момчетата си, да се обаждам на един 
мой приятел, който винаги ме разсмива, да мия колата си и да обикалям търговския център. На теб 
може да не ти се струват забавни, но за мен са такива. Опитвам се винаги да намеря време в седмичния 
си график за някои от тях. Погледни в своя списък със забавните неща и измисли как да ги включиш в 
дневния си или поне в седмичния си график. 

4. Заделяй част от доходите си за забавления. Естествено, трябва преди това да си отделил 
достатъчна сума за задълженията и спестяванията си. 

5. Купи си играчка. Не скъпа, а такава, каквато си имал като дете. Пробвай с йо-йо, кубче Рубик, 
,Дерен Петър“. Не е важно колко пари ще похарчиш, а какво удоволствие ти е доставило, колко си се 
забавлявал. Когато синът ми Тайлър беше в Ирак, му изпратих в един колет купища играчки. Изпратих 
му в Багдад от онези малки войници, които се хвърлят във въздуха и те се приземяват с парашут, 
малки дървени самолети и йо-йо, от онези гумени разпльокващи се джаджи и всякакви други 
глупости, за които може да се сетите. Синът ми каза, че той и приятелите му се смели седмици наред 
на тези играчки и че именно тези „глупости“ са ги развеселявали, когато се прибирали посред нощ в 
бараките си след дългия, изтощителен и опасен ден. 

6. Купи си пърдяща възглавничка и червени чорапи. Тези неща са по-подходящи за мъжете. Ние 
смятаме, че пръдните са най-забавното нещо на света. Пълен асансьор и пърдяща възглавничка са 
гарантирана рецепта за смях. По въпроса с червените чорапи: обуй ги поне веднъж, само веднъж, и ти 
обещавам, че повече никога няма да се вземеш прекалено на сериозно. От години казвам, че на 
надгробния ми камък сигурно ще пише: „В света на кафявите чорапи той беше човекът с червените.“ 

7. Попитай малките деца как да се позабавляваш... Те знаят! Всъщност, ако наистина попиташ 
малките деца как се забавляват, обзалагам се, че ще ти отговорят: „Ами, не знаем, просто ни е 
забавно.“ Именно. Малките деца не предъвкват много нещата. Понякога просто трябва да ти е забавно, 
без много да му мислиш. 

,,Понякога смехът е единственото оръжие, което имаме." 

Заекът Роджър 

За да овладееш стреса 

1. Спри да се опитваш да овладяваш стреса. Защо искаш да овладяваш нещо, което не искаш 
въобще да имаш? Организирането на проблема по някакъв начин няма да ти помогне да се справиш с 
него или да се отървеш от него. 

2. Определи причината за стреса си. Ето какво съм научил за стреса и за причините му: 

Стресът се предизвиква от факта, че знаем какво е правилно и въпреки това постъпваме 

погрешно. 

Направи бързичко следващото упражнение. Отбележи едно-единствено нещо в живота ти, което 
според теб е най-голямата причина за твоя стрес. 

Видя ли? (Между другото, ако възнамеряваш да дадеш книгата на някой друг, трябва да внимаваш 
какво пишеш тук. Може би току-що написа името на съпруга си и когато той види това, със сигурност 
ще се стресира!) 

Прекрасно знаеш какво трябва да направиш по отношение на това, което написа по-горе. Просто 
не го правиш. Което означава, че то въобще не е причината за твоя стрес. Това, че не правиш нещата, 
които би трябвало да направиш за разрешаване на проблема, е истинската причина за твоя стрес. 

3. Трябва да пожелаеш да постъпиш правилно. Отдели си минута и нахвърляй правилните неща, 
които трябва да направиш за причината на стреса си. 

4. Спри да правиш погрешните неща. Отдели минутка, за да запишеш какво си направил за 
проблема от списъка си. 

Това, че правиш неправилното нещо, е причина за стреса ти. Спри да го правиш. 

5. Вземи си домашен любимец. Научно е доказано, че домашният любимец намалява 
сърцебиенето и безпокойството. Когато прекарам пет минути с английския си булдог Ралфи, седнал в 

скута ми, животът започва да ми се струва много по-добър. Безпокойството ми изтича от мен като 
потта в горещ ден. 

6 . Научи се да медитираш. Не е нужно да посещаваш курсове по медитация или да станеш йога 
майстор, за да го правиш. Не се притеснявай и от думата медитация. Ако тя е прекадено отнесена за 
теб, не я използвай. Просто се научи как да се отпускаш и да успокояваш ума си. Аз го правя, като 
седя в двора на къщата си е кучетата си. Мога да го правя и докато се разхождам по оживените улици 
на Манхатън. Това е умението да прочистваш ума си за няколко минути, което добавя нова 
перспектива към живота или конкретната ситуация. През тези минути човек е съсредоточен в 
настоящето, оставя миналото да си отиде и забравя за бъдещето. 

7. Раздвижи се. Научно доказано е, че физическото натоварване намалява безпокойството. Не 
казвам, че трябва да почнеш да тичаш или да ходиш във фитнеса, защото е по-вероятно да не го 
направиш. Не казвам да зарежеш всичко и да хукнеш към магазина, за да си купиш дрехи за 
тренировки и нови гуменки. Казвам само, че трябва да направиш нещо, каквото и да е, за да накараш 
сърцето си да забие малко по-учестено от физическото усилие. Може да пробваш е нещо съвсем 
просто: излез на разходка. 

8. Спри да се тревожиш за това, което би могло да се случи. То рядко се случва наистина, така че 
защо да се измъчваш? 

9. Откажи се от желанието да контролираш всеки детайл от живота си. Има една стара мъдрост: 
„Бог е в подробностите.“ Добре, тогава остави подробностите на Бог. Щастието е в умението да 
надраснеш необходимостта да контролираш всичко в живота си. 

10. Гледай по пет минути от всеки епизод на „Шоуто на Джери Спрингър“. Ако смяташ, че 
животът ти е гаден, виж тези идиоти! В сравнение е тях вероятно ти се справяш доста добре. 

СПИСЪК С ДЕЙСТВИЯ ЗА ПО-ЗДРАВОСЛОВЕН ЖИВОТ 

За да бъдеш по-здрав 

1. Чети етикетите. Откажи се от мазнините, солта, калориите и продуктите, в които има имена, 
които не можеш да произнесеш. 

2. Прави редовно физически упражнения. Знам, че говоря за това често, но никога не е достатъчно. 
Прави всеки ден нещо, което гори калории и повишава сърдечния ти ритъм. Помни, че трябва да 
изгаряш поне толкова калории, колкото поемаш, иначе ще свършиш като търкалящо се буре. 

3. Поне три пъти на ден си поемай десет дълбоки вдишвания. Вкарвай кислород в организма си. 
Има много медицински причини за това, които няма да ти обяснявам, тъй като не съм специалист. 
Просто знам, че е добре за теб. 

4. Стани ТРП. Не знаеш какво е това? Добре. Това означава, че не висиш йон стоп в сайтовете за 
запознанства и не четеш личните обяви във вестниците. (Ъъъ, да не си помислиш, че аз го правя, след 
като го знам?) Това означава „тегло и ръст пропорционални“. Такава трябва да е целта ти във 
физическо отношение за теб. Не е необходимо да приличаш на моделите от кориците. 

5. Отпусни се. Открий нещо, което ти доставя удоволствие и те кара да се чувстваш добре, и след 
това отдели време, за да го правиш. Ще живееш по-дълго и по-щастливо. 

6. Не пуши. Нямам какво повече да кажа по въпроса. 

7. Пий умерено. Чаша вино или две е доказано, че са полезни за здравето ти. Тези, които са 
избрали да не пият въобще, имат правото на това, но нека запазят мнението за себе си и да не ни съдят. 
Ако пиеш, не пий чак до напиване. Може да си мислиш, че си забавен в това състояние, но останалата 
част от компанията те смята за досаден. Ти си идиотът в случая. И колкото повече остаряваш, толкова 
повече време ще ти отнема възстановяването на другата сутрин. 

8. Практикувай превенция вместо да търсиш лечение. Отдели време и пари, за да се поддържаш 
здрав и да не се разболяваш, вместо да се тормозиш след това. Повечето хора харчат всичките си пари, 
опитвайки се да бъдат добре, след като вече са се разболели. Това е не само напълно погрешно, просто 
е... глупаво! 

9. Ходи само при здрави, стройни лекари, които не пушат и не ти предписват машинално 
лекарства за всичко, което те притеснява и боли. 

За да отслабнеш 

Един по-обстоен списък по темата има в книгата ми „ Спри да хленчиш. Размърдай си задника 

Ако си като повечето хора, вероятно правиш опити да отслабнеш. Знам го, защото и аз опитвам. 
Ти и аз допринасяме за тези 33 милиарда долара, които се дават всяка година за продукти за 
отслабване. Писна ми от всичко това. Диетите не вършат работа. Хапчетата не помагат. Тези идеи 
обаче ще са ти от полза: 

1. Ти се убиваш чрез преяждане. Разбери тази проста истина и не я забравяй. Обществото ни не 
приема самоубийството, защото човек отнема живота си внезапно. Никой обаче не обръща внимание, 
когато човек се самоубива в продължение на трийсет години ден след ден, хапка след хапка. Скоро 
говорих с мой приятел за лицемерието на един дебел телевизионен проповедник, който с всеки ден 
става все по-огромен. Приятелят ми каза: „Сигурно, за да не лъже, яде със затворени очи.“ Смешно е, 
нали? 

2. Престани да пъхаш толкова много храна в устата си. Точно така - спри да ядеш толкова много. 
Макар това, което ядеш, да е важно, също толкова важно е колко ядеш. Яж по-малко. Не ме 
интересува колко здравословна е диетата ти -ако ядеш прекадено много, пак ще бъдеш е наднормено 
тегло. Намали количеството манджа! С други думи: по-малки порции. Тази сутрин отидох в един 
ресторант да закуся. Поръчах си двойна палачинка. Тя беше нормална по размер, но на дебелина беше 
два пъти колкото самата чиния. По нея имаше толкова масло, че щеше да стигне да се намаже някое 
дебеличко момченце на плажа, за да не изгори от слънцето. Повечето хора в ресторанта охкаха и 
ахкаха при вида на палачинките си и говореха колко добър бил ресторантът именно заради това. Той 
има репутацията на едно от най-добрите места за закуска в Сан Диего. Винаги съм се чудел дали 
ресторантът е хвален толкова много заради качеството на храната си или заради количеството. 
Изглежда, че за да бъде сметнат един ресторант за добър в Америка, в него трябва да се сервират 
огромни порции. А качеството? Да върви по дяволите. 

С жена ми наскоро ядохме в един италиански ресторант, за който всички казваха, че е най-добрият 
на всички времена! Когато ни донесоха храната, видяхме срещу себе си поне 10 000 калории. 
Сериозно, в чиниите ни имаше храна, достатъчна за шестима възрастни. Порцията ми лазаня можеше 
да нахрани поне четирима. Бях потресен. Беше вкусна, признавам, но, по дяволите, никой няма нужда 
от толкова много храна! Ако обаче ресторантът предлага порции, достатъчни, за да заситят човек 
напълно и същевременно в здравословни количества, сигурно ще трябва да напуснат бизнеса, защото 
ще ги обвинят, че са скръндзи. Затова те тъпчат клиентите е посредствената си храна, но ги 
зашеметяват е количеството й. Имал съм щастието да пътувам по целия свят - никъде не съм виждал 
подобно нещо, освен в Америка. В Европа се фокусират върху качеството на храната, върху вкуса й, а 
не върху това каква част от чинията ще запълни. Европейците не са вманиачени на тема калории и 
въпреки това не са толкова дебели, колкото американците. Защо? Контрол върху порциите! Те просто 
не слагат толкова много храна в стомасите си. 

3. Заведенията за бързо хранене. Какво ни продават? Не е удобство, нито пък изгодна цена, защото 
тези заведения рядко са наистина бързи и определено не са чак толкова евтини. Знам, че не ги 
посещаваш и заради „изумителното им, направо невероятно“ обслужване. Те обещават именно това, 
но всъщност ни дават нещо различно. Ти плащаш за мазнина. Защо ли? Защото е вкусна. Не ми говори 
за салатите и за нискокалоричното меню. Почти никой не поглежда тази страна на менюто, когато 
отива в заведение за бързо хранене. Повечето хора си поръчват всичко това, от което се дебелее, 
наблъскано с колкото се може повече калории. Евтино? Кого заблуждават е това! Не се хващай на 
въдицата е видовете менюта, завършващи на 99. Когато си купуваш „два хамбургера на цената на един 
за по-малко от долар“, не си даваш сметка, че те ще ти струват многократно повече, защото ще дойде 
време да смъкваш тези килограми. Всички похапваме в тези заведения от време на време. Аз го правя. 
Просто не бива да ходиш често и да ядеш най-вредните неща! И не се прави на интересен, много добре 
знаеш кои са те. Искаш да ти подскажа? Добре: пърженото е едно от тях. 

4. Пържените картофки: вкусни, апетитни, изкусителни малки пържени пръчици. Пържените 
картофки нямат хранителна стойност. Откажи се от тях напълно. Не ги яж. И моля те, не ги купувай за 
децата си! Какъв ужасен навик възпитаваш в тях! Ако обичаш вкуса на пържено, както го обичам и аз, 
просто се прибери у дома, нарежи няколко картофа, сложи ги в тавата е малко сол и червен пипер и ги 
постави на скарата за няколко минути. Няма никаква мазнина, а вкусът е абсолютно същият. 

5. Разхождай се. Безплатно е. Може да го правиш и е други хора. Не е нужно да имаш членство в 
някой клуб. Не ти трябва специална екипировка. Може да го правиш при всякакво време. Няма 
възрастови ограничения. Изгарят се калории. Може да вземеш със себе си децата или кучето си. Може 

да разговаряш, докато го правиш. Полезно е за теб. 

6. Не се тегли на кантара прекадено често. Веднъж на две-три седмици е повече от достатъчно. 
Ако се мериш всеки ден, със сигурност ще бъдеш обезкуражен, защото килограмите ти не се смъкват 
всекидневно. Нещо повече, теглото ти може лесно да варира е няколко килограма в зависимост от 
водата, която поемаш, и много други неща. Дай си малко време. Не си станал дебел за една нощ и няма 
да отслабнеш за една нощ. 

7. Ще изпитваш изкушения. Поддай им се. Да, наистина. Знам, че повечето консултанти и лектори 
няма да ти кажат това. Но аз не съм повечето. Ако просто умираш за парче пица, ако сънуваш аромата 
й, хапни си. Обаче не прекалявай: само едно парче! Наслади му се пълноценно. Не е страшно да 
прегрешаваш понякога, но не го прави всеки ден. И не забравяй: утре ще трябва да наваксаш. 

8. Силата на волята е надценявана. Много е трудно да се лишиш от нещо, което е точно пред теб. 
Ако някъде в дома ми има бонбонки „ММ“, аз ще ги открия. Мога да усетя тяхното присъствие. Мога 
да ги надуша още в пакетчето, а ако съм в настроение, ще изтърбуша къщата, за да стигна до тях. Как 
се справям с манията си по „ММ“? Не ги държа в къщата. Вместо да разчитам на волята си, за да устоя 
на изкушението, ограничавам достъпа си до тях. Звучи логично, нали? Алкохолиците не бива да ходят 
в барове, защото е прекадено изкушаващо. Дебелаците не бива да ходят в сладоледени къщи. „ММ“ 
бонбонките не бива да стигат до къщата ми. 

9. Общувай с хора, които имат правилен хранителен режим. Вече говорих за това. Ако се движиш 
е дебели хора, ще бъдеш склонен да правиш това, което правят и те. Какво правят дебелите хора? Ядат 
прекадено много и то лоши неща. Намери си слаби, здрави приятели, които ще те подтикнат да се 
храниш правилно. 

10. Пий много вода. Литри. Добре е за теб по много причини - освен това ще ти напълни стомаха, 
докато междувременно пречиства организма ти. 

11. Помни, че няма здравословен, лишен от рискове светкавичен начин, за да отслабнеш. Няма 
хапчета, нито операция, които хем да са здравословни, хем безрискови. 

Въпрос: Вземал ли си хапче, правил ли си операция, за да надебелееш? 

Отговор: Не. 

Станал си дебел, защото си ял прекадено много вредни храни, без да си изгарял повече калории, 
отколкото си приемал. Ще отслабнеш, когато обърнеш процеса. Това е единственият здравословен, 
лишен от рискове начин, за да го направиш. Всичко останало си има определена цена. 

12. Когато отслабнеш успешно, възнагради се е нова дреха от новия си размер. Занеси старите си 
дрехи на шивач и го накарай да ги преправи. Или просто се отърви от „дебелите“ си дрехи. Дай ги на 
други дебели хора, които не са пожелали да минат през това, което ти си избрал да преживееш. Не си 
мисли: „Ще запазя тези дрехи в случай, че отново напълнея.“ Трябва да премахнеш тази възможност 
от живота си. Няма да се връщаш отново там, където си бил, защото вече знаеш какво е по-добро за 
теб! 

СПИСЪЦИ ЗА ВЗАИМООТНОШЕНИЯТА И СЕМЕЙСТВОТО 

За да имаш по-добър брак 

1. Направи списък е всичко, което харесваш в съпруга/ съпругата си. Бъди много конкретен. Така 
ще си припомниш човека, в когото си се влюбил първоначално. 

2. Постарай се да казваш на партньора си всеки ден някое от нещата в този списък. Това ще има 
изумителен ефект върху вашите взаимоотношения. А ето и най-готината част: когато напомняш на 
партньора си какво конкретно харесваш в него, ще виждаш как той ще го проявява все повече. Когато 
казвам на жена си, че ми харесва да ме целува и да ми прави кафе рано сутрин, тя го прави много по- 
често. Когато тя ми казва, колко й е приятно да я посрещам на вратата, след като е била на пазар, 
започвам да се ослушвам много по-внимателно, за да не пропусна шума от колата й докато паркира. И 
когато го чуя, се втурвам по-бързо, за да й помогна. Напомнянето на хората какво харесваш у тях е 
сигурна гаранция за повтаряне на въпросното поведение. 

3. Направи друг списък с нещата, които не харесваш в партньора си. След това го изхвърли. Така 
или иначе не можеш да направиш нищо особено по въпроса, така че не се побърквай, като се 
фокусираш излишно върху нещата, които не харесваш. 

4. Оставяй на партньора си малки бележки, в които казваш колко много го/я обичаш. 

5. Често се смейте заедно. С жена ми винаги сме можели да се смеем заедно. Това е един от 
ключовете за успешния ни брак. Не винаги сме били щастливи един е друг, понякога сме били жестоко 
скарани за нещо, но все още можем да се смеем заедно. 

6. Извърви повече от половината път. Тази стара поговорка - „Ще се срещнем по средата на пътя“ 
- може да върши работа в бизнес преговорите, но не работи при браковете. Трябва да минеш отвъд 
средата на пътя, за да запазиш брака си. Даже трябва да изминеш повече от целия път. Трябва да 
вървиш толкова далече, колкото е нужно, за да стигнеш до края сам и след това да продължиш още 
малко. 

7. Бъди по-добър слушател. Хей, момчета, хич не ви бива в тая работа. Жените също искат да 
бъдат изслушвани. И мъжете го искат, но изглежда за жените това е по-важно. Направи го. Животът ти 
ще бъде много по-лесен, ако просто слушаш какво ти говори партньорът ти. 

8. Прегръщай повече. Притискай по-малко. Това е един от онези кратки, прости уроци, които 
дават огромни резултати. Ако утре това няма да има значение, то тогава направи го днес. Прегърни 
любимите си хора! 

9. Бори се честно. Когато спориш, се придържай към предмета на несъгласието и не преминавай 
към лични нападки. Личните обиди не са честни. Спори само по темета и не използвай като аргументи 
събития от миналото, които нямат нищо общо е настоящия ти проблем. И в най-добрите бракове се 
случват спорове, те са основата на здравите взаимоотношения. Трябва да можеш да изказваш 
несъгласието си открито, да имаш различни мнения. Всички, които казват, че никога не са спорили със 
съпруга/съпругата си, вероятно не са имали пълноценен брак. 

10. Прави много секс. Когато сексът спре, спира и интимността между партньорите, а това води до 
влошаване на отношенията. (Бележка за жените: Мъжете са свине. Правете секс е нас и ние ще ви 
дадем каквото искате. Ще говорим, ще ви слушаме, ще изхвърляме боклука. Не правете секс е нас и 
ние пак ще си намерим начин да го получим — само че няма да бъде е вас. Такъв е законът на 
джунглата. Мъжете искат секс, сандвич и малко сън. Не сме чак толкова сложни. През повечето време 
даже можем да пропуснем съня и всъщност не ни пука чак толкова за сандвича. Дами, възползвайте се 
от тази информация.) 

11. Изглеждай добре и ухай приятно за своя партньор. Вземи си душ преди лягане. Никой не иска 
да се сгуши до миризлив пор. 

12. Не противопоставяй децата на брака си. Не полагай толкова много усилия да ги отгледаш, 
пренебрегвайки нуждите на съпруга/та си. Да отгледаш децата си ще е най-важното нещо, което ще 
направиш в живота си. Но след това те ще пораснат и ще поемат по своя път, а ти ще се обърнеш и ще 
погледнеш човека, е когото живееш. Постарай се този човек да не ти е напълно чужд. 

13. За мъжете: Сваляй обратно капака на тоалетната чиния. 

За да намериш точния човек 

1. Разбери какво всъщност търсиш. Направи списък с качествата, които искаш да притежава твоят 
партньор. Опиши идеалния за теб човек. 

2. Стани такъв човек, от когото твоят идеален обект би бил привлечен. Чувал ли си фразата 
„Противоположностите се привличат“? Със сигурност. Лъжа е. Момчета, ако сте дебели, безпарични и 
невежи простаци, не очаквайте на вратата ви да потропа някой супермодел. 

3. Помисли за места, които би посещавал твоят идеал и започни да ходиш там. Може би си 
мечтаеш за силно духовна личност, с дълбока вяра в Бога? Значи барът не е най-подходящото място, 
където да го търсиш. Пробвай в църквата. Търсиш образован и културен човек е вкус към изящните 
изкуства? А защо тогава висиш във фитнеса, а не в галериите? Ако пък идеалът ти е атлетичен и 
мускулест мъжага, добре, стой си там. 

4. Бъди уверен. Няма човек, който да не бъде привлечен от увереността. Жените си падат. Мъжете 
я обожават. Увереността добавя коса, заличава поне пет килограма и изтрива десет години от лицето 
ви. 

5. Не давай прекадено много прекадено бързо. Независимо дали говорим за информация или за 
секс, оставяй си нещо в резерв. Хората желаят най-много това, което не могат да имат. Освен това, 
така ще бъдеш по-интересен. 

6. Научи се да общуваш. Елементарното умение да водиш разговор е изключително важно, за да 
привлечеш друго човешко същество в живота си. Постарай се да развиеш това умение - как да 
говориш и как да слушаш събеседника си. Вече говорихме как може да си намериш теми за разговор. 

7. Не се страхувай да преследваш това, което искаш. Ако срещнеш страхотен мъж и си сигурна, че 
искаш да го видиш отново, но той не отговаря на сигналите ти, изрази е думи интереса си и инициирай 
нова среща. Ако ти откаже, ще знаеш, че интуицията те е подвела, но поне ще си наясно и няма да се 
тормозиш излишно. И, дами, не се притеснявайте - на мъжете им отказват често, на жените това се 
случва рядко. 

8. Не си мисли, че можеш да превърнеш някого в човека, който ти би искал да бъде. Хората се 
променят - но не много често. Почти е невъзможно да промениш някого. А и предизвикателството 
рядко си струва усилията. Спести си времето: просто намери правилния човек от самото начало. 

9. Понякога трябва да правиш компромиси. Не ги прави е големите неща, но дреболиите не са чак 
толкова важни. Значи, ти си падаш по високи блондинки, а тя е ниска брюнетка? Чудо голямо. Всичко 
останало наред ли е? Имате ли едни и същи интереси? Близки цели? Еднаква ценностна система? 
Тогава забрави ръста и цвета на косата! Никой не е съвършен. Ти също не си съвършен в нейните очи. 

10. Трябва да имаш дисквалифициращи въпроси. За мен един такъв е: „Какви са любимите ти 
обувки?“ При определени отговори знам, че просто е безсмислено да продължаваме да водим разговор 
и да търсим някаква връзка. Например: „Харесвам спортни обувки, ниски сандали, джапанки или нещо 
удобно.“ Ако каже „остри е висок ток“ или още по-добре, спомене името на някой дизайнер като 
Маноло Бланик, може и да си паснем. С други думи, аз не съм спортен тип, не ходя на много места, 
където може да се мотаеш по джапанки, а ниските обувки са за по-земен тип жени (а аз не си падам по 
тях). Обичам да ходя на места, където трябва да си издокаран и да изглеждаш „убийствено“. Обичам 
високи токчета, това за мен е правилният отговор. 

11. Трябва да знаеш кои са твоите „убийци“ на отношения. Всички имаме нещо, което не можем 
да понасяме. За мен глупостта убива всякаква идея за връзка. Лошите маниери на маса също. 
Противно високият смях ми оказва подобен ефект. Казвал съм това на някои мои приятели и те са ме 
питали: „Искаш да кажеш, че ако намериш сродната си душа, която е убийствено красива, но има 
пронизителен смях, не може да говори правилно граматически и примлясква, докато яде, няма да 
бъдеш е нея?“ Абсолютно! Защото, ако притежава и едно от тези качества, тя не е моята сродна душа. 

За да се научиш да прощаваш 

1. Направи списък е имената на всички, които чувстваш, че са те наранили. Напиши всяко име, 
което ти дойде наум, независимо колко голяма или незначителна е била постъпката му. 

2. Увери се, че си включил и своето име. Човек прощава на другите по същия начин, както 
прощава и на себе си. 

3. Разгледай списъка и обърни внимание на всяка постъпка. Не съживявай болката, която си 
изпитал. Погледни случилото се отстрани, доколкото ти е възможно. Отговори си на следния въпрос: 
Случилото се наистина ли е толкова важно от настоящата ти гледна точка? Има шанс вече да не 
възприемаш нещата толкова фатално. Осъзнай го и продължи нататък. 

4. Освободи се от властта, която тези хора и събития имат над теб. Отдели колкото време ти е 
нужно за това. Кога-то усетиш, че си готов да простиш, задраскай името в списъка и мини към 
следващото. 

5. Ако смяташ, че имаш нужда да се свържеш лично е човека, който те е наранил, помисли 
внимателно за това. Може би за никого няма да бъде от полза да се отварят старите рани. Прощаването 
е личен процес, който касае много повече теб самия, отколкото другите. Ако обаче си напълно убеден, 
че трябва да се свържеш е някого, бъди внимателен. Този човек може въобще да не си спомня 
случилото се или пък да го е преживял преди години. Отварянето на зарасналите рани рядко е добра 
идея. 

За да бъдеш по-добър родител 

1. Бъди постоянен. Ако днес кажеш на децата си, че нещо е лошо, то трябва да бъде лошо и утре, 
трябва да е било лошо и вчера. Правилата не бива да се променят според настроението ти, според това 

къде се намираш или за какво имаш време. Правилата нямат изключения. Ако има някакво 
изключение от правилото, то това не е правилото, е което трябва да започнеш да възпитаваш децата 
си. 

2. Наказанието трябва да съответства на „престъплението“. Наказанието за излизане без 
разрешение на улицата трябва да е различно от наказанието за разхвърляните играчки. 

3. Когато стаята на твоя тийнейджър е разхвърляна, затвори вратата и не поглеждай вътре. Спести 
досадата и за двама ви - ти да обясняваш за пореден път, че стаята трябва да бъде почистена, а той да 
слуша. Когато за детето ти това стане достатъчно важно, то ще го направи. Засега просто затвори 
вратата. 

4. Не отпускай юздите на децата си прекадено много. Правиш им лоша услуга, когато си 
снизходителен към постъпките им. 

5. Не бъди прекадено грижовен. Нека децата ти научат собствените си уроци — за целта трябва да 
изтърпят болката от своите грешки. Всички сме научили своите уроци, след като сме понесли 
болезнените последствия от постъпките си. 

6. Ако имаш малки деца, често сядай на пода. Общувай физически на тяхното ниво. Те ще се 
забавляват, а ти също ще си изкараш добре. 

7. Не очаквай съвършенството - особено когато става дума за оценки. Искай от децата си да правят 
най-доброто, на което са способни, независимо какво точно е то, и бъди доволен, когато го постигнат. 
Учи децата си също да са доволни от своите постижения - когато са направили най-доброто, на което 
са способни. Да бъдеш най-добрият във всичко, не е важно. Но да постигнеш предела на своите 
възможности — ето това е истински важно. 

8. Учи ги на истински значимите неща: доброта, щедрост, любов, състрадание, уважение, 
честност. Учи ги как да поемат отговорност и как да се забавляват. 

9. Образовай децата си по отношение на парите. Как да ги печелят, спестяват, инвестират и харчат. 
Помни, децата учат най-добре от примерите, така че да бъдеш добър учител означава да дадеш добър 
пример. 

10. Играй е децата си при всяка възможност. Когато пораснат, именно за тези мигове ще си 
спомняш най-често. 

11. Слушай ги. Децата спират да говорят е родителите си, защото родителите спират да ги слушат. 

12. Питай повече, критикувай по-малко. Питай децата си какво правят, къде ходят и е кого. Стани 
част от живота им, като задаваш въпроси, като разговаряш. Децата ти не винаги ще споделят охотно 
информацията, която искаш да научиш. Трябва да питаш. 

13. Повече прегръдки. Прегръщай децата си, дори когато те си мислят, че са прекадено големи за 
прегръдки. 

14. Уважавай личното пространство на децата си. Да, ти имаш право като техен родител да знаеш 
всичко, което се случва в живота им. Ако те правят нещо, което изисква контрол, тогава контролирай. 
Но им дай известна свобода и лично време. Всеки има нужда от тях. 

15. Окуражавай децата си да развият уникалността си. Не се опитвай да ги вкарваш в определени 
шаблони. Остави ги да бъдат такива, каквито са, а не такива, каквито ти искаш да бъдат. 

16. Не се дръж като задник по време на спортните изяви на децата си. Ако се проявяваш като 
суперфен със свирка и знаменца и крещиш името им е пълен глас, това е доста притеснително за тях, 
срамно за теб и досадно за публиката. Което означава да не ставаш омразен на другите от отбора, на 
треньорите, на останалите родители и на съдиите. 

17. Твоите деца ще поискат да се обличат странно. Ще носят странни прически. Ще се опитат да 
открият истинската си същност и да бъдат уникални. Не се тревожи прекадено много за това. Зелената 
коса отново ще израсне. Чудатостите им ще изчезнат, когато пораснат. А те ще пораснат. 

18. Познавай приятелите на децата си и ги приемай в дома си. По-добре къщата ти да е пълна е 
крещящи деца, от-колкото да се чудиш къде са твоите деца. 

За да се оправяш с тъпанарите 

1. Гледай нещата в перспектива. Помни, че и ти понякога се държиш като тъпанар. 

2. Не можеш да промениш хората. Можеш да промениш единствено начина, по който ги 
възприемаш. Защо да се побъркваш? Давай го по-леко. 

3. Знай, че в нещата, които ти се случват, рядко има личен момент. В повечето случаи няма да си 
направил нищо, което да предизвика поведението на един тъпанар. 

4. Прости им - те не могат да бъдат други. Повечето тъпанари са се „обучавали“ години наред, за 
да станат добри в това. 

5. Проявявай повече разбиране, може би те просто са имали лош ден. Разбери дали това е лош ден 
или системно повтарящо се поведение. 

6. Не им позволявай да ти съсипят деня. Те са тъпанари, спомняш ли си? Не слизай на тяхното 
ниво. 

7. Бъди мил. Тъпанарите мразят това и ще спрат да се държат така, само за да ти направят напук. 

8. Разбери, че повечето хора не са тъпанари, просто се държат като такива. Аз вярвам, че дълбоко 
в себе си те са добри, но полагат сериозни усилия, за да го прикрият. Действията им може да те 
накарат да си помислиш, че са тъпанари, но всъщност не са. Атакувай тяхното идиотско поведение, но 
им дай шанс като на личности. 

За да бъдеш по-добър приятел и да имаш по-добри приятели 

1. Не се притеснявай колко приятели имаш. По-добре е да имаш малко истински приятели, но 
такива, на които можеш да разчиташ, отколкото купища мижитурки, които са е теб само заради 
някаква изгода и които няма да бъдат насреща, когато имаш нужда от тях. Търси качество, не 
количество. 

2. Направи един специален списък на приятелите си - аз го наричам „Приятели за мексиканския 
затвор“. Това са хората, които ще дойдат да те спасят, ако някога те вкарат в мексикански затвор. И не 
казвай: „Това никога няма да се случи на мен!“ О, не, може да се случи! Аз знам отлично на кого ще се 
обадя. Първо на сина си Тайлър, ченгето. Той ще цъфне веднага е неколцина свои колеги полицаи е 
димящи дула! Приятелят ми и мой мениджър, Вик, ще организира цялата операция, ще проверява 
ресурсите и ще координира действията, за да бъде сигурен, че бягството от затвора ще мине по план. 
Някои от колегите ми ще бъдат също там, ще напият пазачите, ще ги заглавикват е шеги и глупави 
истории, дока-то някой друг върши през това време практическата работа. Приятелят ми Брад, 
известен и като „Проклетия канадец“, вероятно ще бъде е мен в затвора, така че от него няма да има 
никаква ползва, освен като компания. Кой ще измъкне теб? Тези хора са истинските ти приятели. 
Съветът ми е да бъдеш подготвен. 

3. Не би трябвало да работиш за приятелството си. То трябва да е лесно. Ако трябва да работиш 
упорито, за да го поддържаш, сигурно в него няма много истинско приятелство. Приятелите те 
приемат такъв, какъвто си, и те оставят да си вееш коня. Позволяват ти да имаш своите добри и лоши 
дни. Оставят те да бъдеш идиот и да се държиш като задник. Дори ще те оставят да си хленчиш. Но 
няма да го правят много дълго. 

4. Бъди добър слушател. Най-добрият приятел, който някога ще имаш, е този, който просто ще те 
изслуша. Сложи ударението върху просто. Затова моят булдог Ралф е най-добрият ми приятел. Той не 
ме съди, а спокойно приема това, което казвам. Не разбира нито дума, но ме обича достатъчно, просто 
за да ме слуша. Бъди като Ралф. 

5. Приятелите понякога ще бъдат груби е теб. Нека. Мнозина смятат, че приятелите трябва да те 
прегърнат и да ти кажат, че животът е несправедлив към теб. Грешка. Истинските приятели ще сложат 
ръце на раменете ти и ще ти кажат, че си идиот, който сам прецаква живота си. Ще ти кажат, че 
можеш да се справиш и по-добре. Ще ти кажат да спреш да постъпваш глупаво и да се заемеш е 
правилните неща. Те няма да те пипат е меки ръкавици, защото знаят, че можеш повече, отколкото 
показваш е поведението си. Когато го направят, трябва да ги обичаш заради това. 

6. Когато сгафиш (а ти ще го направиш), побързай да се извиниш. Приятели трудно се намират, 
така че направи всичко възможно, за да ги задържиш. 

7. Прощавай бързо. Твоите приятели също ще правят гафове, затова им прости и продължете 
заедно напред. 

8. Постарай се да имаш само такива приятели, които ще те окуражават да бъдеш повече, да 
правиш повече и да имаш повече. 

За да се отървеш от глупавите хора 

Ти си отражение на хората, е които общуваш. Ако не се справяш толкова добре, колкото би ти се 
искало, трябва да погледнеш хората около себе си. 

„ Който ходи с мъдри, ще бъде мъдър." 

Притчи 13:20 

„Който ходи с тъпи задници, също ще бъде известен като тъп задник ." 

Притчите на Лари 1:08 

1. Запитай се: Дали тези хора ме приближават към целта ми? Не се заблуждавай по този въпрос. 
Това е област само в черно-бяло. Хората или ще те приближават към целта, или ще те отдалечават. Е, в 
каква посока те водят? 

2. Задай си следните въпроси: Какво правят тези хора за мен? Накъде ме водят? В какво ме 
подтикват да вярвам за света? В какво ме подтикват да вярвам за самия мен? За какво ми говорят? 
Какво ми предлагат да чета? Те самите доволни ли са от съдбата, която имат? 

3. Отговорите на тези въпроси накараха ли те да се почувстваш добре по отношение на тези хора, 
или поставиха под съмнение качеството на вашите взаимоотношения? 

4. Ако решиш, че това не са правилните хора, които искаш да присъстват в живота ти, ето какво ти 
предлагам: купи копие от тази книга и им прочети на глас точно този пасаж. 

5. Бъди честен. Кажи им, че си готов да преминеш към нов етап от живота си, че се стремиш към 
повече успех, и те могат или да се присъединят към теб, или ти просто ще продължиш напред без тях. 
Да, това ще бъде тежък разговор. Ако смяташ, че не си готов за него, премини към следващата точка. 

6. Научи се да казваш „не“. Спри да излизаш е тях. След време най-вероятно ще схванат намека. 

„Можеш да разбереш какъв е един човек, съдейки по хората, които избягва." 

Неизвестен 

7. Стани нещо повече, отколкото си бил досега. Кога-то го постигнеш, старите ти приятели няма 
да знаят как да се държат е новото ти „аз“. Няма да се чувстват удобно от факта, че вече очакваш 
повече от себе си, печелиш повече, работиш по-упорито и си станал по-умен. Ще си кажат, че си 
прекадено добър за тях. И ще бъдат прави. 

8. Не губи много време да се взираш в миналото. Безсърдечно ли ти се струва? Не е. Трябва да си 
верен на истинските си мечти и цели и да правиш най-доброто за семейството си и за себе си. Някои 
приятели са като колани: в крайна сметка трябва да ги свалиш. 

9. Радвай се на новите си приятели, които ще си създадеш, когато станеш повече, отколкото си 
сега. Със сигурност ще привлечеш към себе си нови хора. Не се притеснявай за това. 

10. Не забравяй, че това е постоянен процес, който продължава през целия ти живот. Винаги ще 
казваш „сбогом“ на един и „здравей“ на друг. Това е част от живота и доказателство, че се развиваш. 

Добре, бъди честен и напиши имената и причините, поради които трябва да се откъснеш от тези 
хора. Едно предупреждение: Ако има вероятност някой от тези, чиито имена смяташ да напишеш, да 
отвори книгата и да види този списък, използвай кодово име. Например Хийтклиф. Когато хората го 
видят, просто ще се зачудят как може да познаваш някой, който се казва така. Освен ако не искаш по 
този начин да се отървеш от въпросните личности. Ако случаят е такъв, моля, действай. Напиши 
истинското име на човека и остави книгата, отворена на тази страница, някъде под носа му. 

СПИСЪЦИ С ФИНАНСОВИ ДЕЙСТВИЯ 

За да престанеш да бъдеш разорен 

Това е една по-съкратена версия на финансовите уроци, които дадох в книгата си „ Разорен си, 
защото искаш да бъдеш такъв: как да спреш да губиш и да започнеш да преуспяваш За по- 
изчерпателна информация и по-сигурно финансово бъдеще прочети тази книга. 

1. Уточни къде се намираш финансово. Това означава да знаеш точно колко пари имаш на ръка и 
колко пари ти остават след данъците. 

2. Трябва винаги да знаеш колко пари ти дължат, колко пари дължиш ти и кога трябва да ги 
върнеш. 

3. Разбери какво те е докарало до тази каша, в която се намираш. Това означава да си дадеш 
сметка как харчиш парите си. Направи си списък на основните разходи. 

4. Помисли от какво си готов да се откажеш, за да получиш това, което искаш. Трябва да си готов 
да направиш някакви жертви в начина си на живот, за да промениш навиците си на харчене. 

5. Опитай се да проследиш всеки долар, който харчиш. Вземи си бележник и записвай къде отиват 
парите ти през деня. 

6. Продай всички вещи, от които нямаш нужда. Гаражни и градински разпродажби, Ибей, битаци - 
използвай всички средства, докато не се отървеш от ненужните си вещи и не събереш известна сума в 
брой, за да покриеш основните си дългове. 

7. Откажи се от картата си за фитнеса, който отдавна не посещаваш. Спри кабелната телевизия. 
Промени месечния план на телефона си. Обади се на застрахователния си агент и намали месечната си 
вноска. 

8. Стой далеч от изкушенията. Не ходи по магазините. Не излизай да се храниш навън. Не 
посещавай никакви места, които могат да те изкушат да харчиш пари. 

9. Откажи се от кредитните си карти. Запази само една за спешни случаи. Под спешни случаи 
имам предвид нещо, в което са замесени кръв и счупени кости. Разпродажбите не се броят за такива. 

10. Общувай открито с кредиторите си. Не се крий и не избягвай телефонните им обаждания. 
Говори с тях. Те искат парите си - ти искаш да им помогнеш да си ги върнат. Работете заедно, за да се 
получи. 

За да спестяваш пари 

1. Не си намирай извинения. Просто реши да спестяваш и го направи. Определи една сума, която 
се равнява приблизително на десет процента от месечните ти приходи и започни да я отделяш за черни 
дни. Такива често се случват, така че е добре да си подготвен. Да имаш пари в брой, е винаги добра 
идея. Всъщност не мисля, че някога ще дойде моментът сумите в брой да не са на мода. 

2. Намери някакъв голям съд, буркан или нещо подобно и всяка вечер пускай вътре всичките 
дребни, които намериш по джобовете си. Сложи съда на някакво по-закътано място, така че да не е 
пред очите ти и да не се изкушаваш да си вземаш пари от там. Ще се изненадаш какви суми се събират 
за изключително кратко време. 

3. Когато имаш да плащаш някакви разходи, закръгляй сумата, която предвиждаш за тях, а 
остатъкът автоматично слагай при спестяванията - така или иначе тези пари си ги отделил от бюджета 
си. Отново ще се изненадаш колко бързо ще спестиш сериозни суми. 

4. Участвай във всички спестовни планове на всякакви компании. Оттук капка, оттам капка — вир. 

За да си намериш финансов съветник / консултант по инвестициите 

Никога не допускай някой аматьор да се занимава с трудно спечелените ти пари. Аз никога не го 
правя и няма да позволя да се случи. Това означава, че ти не би трябвало сам да се занимаваш с 
инвестициите си. Освен ако не си инвеститор по професия, ти си аматьор в този бизнес. Не си мисли, 
че си достатъчно умен, за да се справиш с това само защо-то си прочел бизнес страницата във вестника 
или защото си гледал как костюмарите по телевизията говорят за това къде е най-добре да вложиш 
парите си. Намери истински професионалист да се погрижи за парите ти. Дори и тогава пак има 
елемент на риск, но поне в този хазарт ще имаш професионалист на своя страна. 

1. Посъветвай се е приятели и ги разпитай кого използват те. Ако нямат представа за какво им 
говориш, веднага ги зарежи и си намери по-богати приятели. 

2. Преди да инвестираш парите си в каквото и да било, предложено от твоя финансов съветник, 
увери се, че той самият е вложил лични средства в това. Нека ти го докаже. Ако идеята е добра за 
твоите пари, би трябвало да е добра и за неговите. 

3. Увери се, че взаимоотношенията ти е този човек са добри. Ако имаш някакво съмнение и 
неудобство или чувстваш, че има „нещо гнило в Дания“, вземи си парите и отиди при някой друг. 

4. Инвестициите са почти винаги дългосрочни. Добрият финансов съветник знае това. Ако някой 
ти каже, че ще ти помогне да станеш богат „бързо и лесно“, значи те лъже. Не познавам някой 
милионер, който да е станал такъв бързо и лесно. Процесът на правене на милиони винаги е дълъг и 
бавен. 

СПИСЪЦИ с БИЗНЕС ДЕЙСТВИЯ 

За да управляваш по-добре бизнеса си 

Повече за това как да управляваш бизнеса си може да прочетеш в книгата ми „Не се скатавай! 
Работи!". 

1. Сделката си е сделка. Това е моето правило №1 в бизнеса. Когато сключваш сделка, трябва да я 
изпълниш, независимо от всичко. 

2. Прави каквото си казал, че ще направиш, тогава, когато си казал, че ще го направиш, и по 
начина, по който си казал, че ще го направиш. 

3. Винаги прави правилното нещо. Не евтиното или лесното, а правилното нещо. 

4. Нека фирмата ти бъде такава, че клиентите да могат да разчитат, че ще бъдат обслужени добре 
всеки път, без изключения. Обслужвай ги е точни цени, честност, ефективност и съвършенство. 

5. Клиентът е цар! Отнасяй се е клиентите си според това правило. Всяка фирма може да оцелее 
без който и да е от служителите си. Но не може да оцелее без клиентите си. 

6. Никога не толерирай лошо свършената работа. Направи забележка на служителя, накарай го да 
поправи работата си или го освободи. 

7. Не се притеснявай от конкуренцията. Когато си съвършен във всяко отношение, няма да имаш 
такава. Просто работи по-бързо, по-умно и по-упорито от всеки друг и пазарът ще бъде твой. 

8. Управлявай бизнеса си въз основа на взаимното уважение сред служителите. Няма голямо 
значение дали се харесвате е колегите си, но има значение дали се уважавате. Без взаимно уважение 
относно способностите и таланта на другия, няма да можете да работите ефективно. 

9. Всеки ден измисляй нови начини как да постигаш повече е по-малко. Това означава по-малко от 
всичко, включително хора. Фирмите, които се фокусират върху това да постигат повече е по-малко 
средства и продължават да бъдат съвършени в дейността си, винаги ще оцеляват. 

10. Поддържай работно си място чисто. Изглежда сякаш това не е особено важно нещо, но в очите 
на твоя клиент е. Освен това чистата работна среда води до повече ефективност. 

За да бъда по-добър мениджър 

1. Излагай ясно очакванията си към своите служители. Коментирай ги е всеки един от тях. Как 
можеш да оцениш представянето на служителя си, ако няма предварително поставени летви? 

2. Бъди решителен. Когато дойде време да вземеш решение, вземи го. Няма нищо по-лошо за 
мениджъра от това да е неспособен да взема решения. Почти всяко решение, което вземеш, може да 
проработи, така че не умувай и не се поддавай на колебания. 

3. Не е толкова важно да те харесват, колкото да те уважават. Харесването е просто бонус. Да 
имаш уважението на хората, е които работиш, е най-същественото нещо за твоя успех. 

4. Никога не си играй е парите на хората. Плащай на служителите си добре и навреме, както сте се 
договорили. 

5. Ако някой служител демонстрира неуважението си към теб, незабавно го уволни. 

6 . Както се казва, ако нещо не е повредено, не го поправяй. Но ако има повреда, действай бързо. 
Проблемите нарастват и се разпространяват, ако не им обръщаш внимание. Когато разпознаеш 
проблема, коригирай го незабавно, преди да е станал по-голям. 

7. Сделката си е сделка. Дръж на думата си пред служителите си, както и пред клиентите си. 
Устното обещание трябва да има за теб същата сила като писмения договор. 

8. Когато наемаш хора на работа, пази се от маскираните некадърници, които звучат самонадеяно 
и убедително на думи, но са „гола вода“ в работата. Веднага щом осъзнаеш, че си бил измамен, се 
отърви от тях. 

9. Уволнявай хората, когато трябва да бъдат уволнени. Не правиш услуга на никого, като 
задържаш на работа лоши работници — нито на тях, нито на себе си, нито на клиентите си или на 
компанията си, и определено не на останалите си служители. 

10. Не усложнявай нещата. Ако те започнат да стават прекадено сложни, спри, прецени пак 
ситуацията и започни отново. 

За да бъдеш по-добър служител 

И за това можеш да намериш много подробности в „ Не се скатавай! Работи!“. Книгата съдържа 
много страхотни идеи как да получиш повече от своята работа, как да постигнеш повече успехи в 
бизнеса, но ето есенцията на всичко казано по въпроса: 

1. Фокусирай се върху постиженията, не върху дейността. Стани известен като човека, който 
върши работата, не като човека, който просто изглежда зает. 

2. Трудно е да промениш репутацията си, така че си създай още в началото такава репутация, е 
която да се гордееш. 

3. Бъди достоен за доверие. По-често си дръж устата затворена. Бъди човек, на когото другите 
знаят, че могат да се доверят. 

4. Бъди точен. Бъди там, където и когато си обещал да бъдеш. Без извинения. 

5. Не се хвали. Всички мразят фукльовците. Ако работата ти получи признание, приеми е 
благодарност комплимента. 

6. Не се оплаквай. На никого не му пука и всеки си има собствени проблеми, така че запази своите 
за себе си. 

7. Приятелството между колеги е бонус. Никой не бива да го изисква или очаква. 

8. Разбери кое е единственото най-важно нещо в работата ти и след това се постарай да го 
свършиш. Всеки ден трябва да се фокусираш върху това единствено нещо. Разбира се, това не 
означава, че не трябва да търсиш други неща за вършене, но трябва да си сигурен, че това си го 
направил. 

9. Помни, че работиш за някого. Този човек има право да ти казва какво да правиш, кога да го 
правиш и как да го правиш. Ти имаш право да даваш предложения, но шефът ти има последната дума. 

10. Не толерирай тормоза, неуважението, липсата на етика и почтеност у работодателя по никакъв 
начин. Животът е кратък, има и други работни места. 

СПИСЪЦИ С РАЗУМНИ ДЕЙСТВИЯ 

За да НЕ бъдеш измамен 

1. Когато те помолят да дариш за благотворителност, попитай какъв процент от парите 
действително отива за каузата и какъв за „административните“ разходи. Ако не могат да ти дадат 
отговор на този въпрос, прости си тръгни. Ако за организирането на акцията отиват повече пари, 
отколкото за каузата, това не е благотворителност, в която би искал да участваш. 

2. Ако нещо звучи прекадено добре, за да е истина, то едва ли е. Не се поддавай на неща, които 
звучат прекадено добре. Ти едва ли си специално избран. Не съществува ни-герийски принц, който 
притежава десет милиона в банката и има нужда само от две хиляди долара, за да ги освободи от 
сметката си, и ако му помогнеш, ще ги сподели е теб. Нима хората наистина се връзват на такива 
неща? Защо? Защото искаме да вярваме, че има и други неща, освен работата, които ще ни направят 
богати. 

3. Задавай трудни въпроси. Ти работиш много за парите си. Не се притеснявай да зададеш 
достатъчно въпроси, преди да ги споделиш е някой друг. 

4. Искай всичко черно на бяло. Никога не оставяй просто на „той каза, тя каза“. Паметта ти не е 
чак толкова добра, нито тяхната. Споразумейте се за нещата, напишете ги, сложете подписите си 
отдолу и после действайте според написаното. 

5. Искай препоръки. След това се обаждай на поръчителите. Да имаш препоръки е важно, но да се 
чуеш наистина е хората, които са ги писали, е още по-важно. Изумително е колко много хора никога 
не проверяват препоръките. Един човек позвъни на вратата ми и предложи да подкастри дърветата ми. 
Каза, че е правил същото за съседа ми и той му предложил да дойде и при мен. Не се вързах. Повечето 
съседи дори не ми знаят името и никога няма да изпратят някого при мен: те смятат, че аз хапя! Затова 
го помолих да ми каже кой е съседът, за да проверя дали това, което казва, е истина. Човекът отвърна, 
че има записано името в камиона си и ще отиде да го вземе и се връща веднага. После влезе в камиона 
си, запали и потегли. Както и очаквах! 

6. Не съществува нещо такова като истинска гаранция. В крайна сметка пак ще те мамят. Това е 
реалността. Ще даваш пари за неща, които не работят. Ще те лъжат. Фирмите няма да изпълняват 
обещаното. Ще те прецакват. Просто не позволявай да се случва прекадено често. 

За да се обличаш по-добре 

„Как може зрял мъж, който носи обици, гривни и пръстени на всеки пръст, носи дънки, каубойски 
ризи и каубойски ботуши, да научи някого на нещо за модата?“ 

Признавам, въпросът е логичен. Само че аз не винаги нося дънки и островърхи ботуши. Освен 
това понякога свалям човечето пръстени и нося само една гривна. Обиците обаче остават. Падам си по 
модата. Винаги съм си падал. Може би затова един от синовете ми стана дизайнер. Харесвам дрехите. 
Следя внимателно света на модата. Знам какво става и какво не. Затова слушай внимателно и попивай 
съветите ми. Е, както обикновено, съветите ми и за жените, и за мъжете, са доста сурови. 

Модни съвети за всички 

1. Внимавайте какво носите на обществени места. Помислете си как бихте се почувствали, ако се 
натъкнете на най-важния си клиент, докато сте облечени в потна тениска и безформени панталони е 

дупки на коленете. Доста смущаващо е да си облечен като мърляч и да чуеш как някой зад гърба ти 
казва: „Това не е ли онзи от телевизията?“ Повярвайте ми. 

2. Не прекалявайте е парфюма или одеколона. Не би трябвало да мога да ви подуша от другия край 
на стаята. Парфюмът трябва да е като гела „Брилкрийм“ - слагайте толкова, колкото да предизвикате 
ефекта „Уау!“, а не „Леле-мале!“. 

3. Не ставайте роби на марките. Ще ви струва скъпо и ще ви направи да изглеждате като хора без 
никакъв стил, а не обратното. Ако искате нещо марково, не давайте прекадено много пари за него, 
защото така или иначе скоро ще излезе от мода. 

4. Чантички за кръста? Не, моля ви... Ако пътувате в чужбина и искате всички да знаят, че сте 
туристи, да, тогава си сложете чантичка на кръста и обуйте маратонки. 

5. Когато се колебаете какво да облечете, изберете черно. Черното винаги е подходящо. То ви 
прави да изглеждате по-богати, е повече класа и - най-доброто! - по-слаби. (Между другото, жените 
знаят това от години, но не си направиха труда да го споделят е нас. Те никога не ни казаха, че ако 
сложим черно, ще го направим да изглежда по-малък. Затова нямам черно бельо.) 

6 . Няма проблем да изразявате индивидуалността си. По дяволите, вижте мен! Но понякога трябва 
да омекотите цветовете. Може да се обличате подходящо за всеки конкретен случай и пак да се 
изразявате. 

7. Няма проблем да имате различен стил. Колкото по-различни сте обаче, толкова по-добри трябва 
да бъдете. Повярвайте ми, знам го от личен опит. 

Когато излизате е човека, когото обичате, направете му услуга и бъдете честни е него. Изумен 
съм, когато виждам двойки в ресторант например, и тя изглежда прекрасно - високи токчета, малка 
черна рокля, бижута, всичко пипнато. А той сякаш току-що се е прибрал от дълъг и мъчителен 
автостоп. Дами, кажете нещо. Не излизайте навън е този нещастник, докато не се пооправи малко. 

Модни съвети за мъжете 

1. Когато си слагате вратовръзка, помнете, че краят на вратовръзката - за предпочитане широкият - 
трябва да стига до долната част на колана. Ако сте високи, е дълъг торс или е голямо шкембе, тогава 
си купувайте много дълги вратовръзки, за да могат да стигнат до колана ви. 

2. Вратовръзките не бива да рекламират любимия ви отбор, нито да бъдат покрити е бутилчици 
чили, анимационни герои или мъртви рок музиканти. 

3. Горното се отнася и за чорапите. 

4. Обувките ви винаги трябва да са лъснати. Мокасините не вървят на костюм. А мокасините е 
пискюл според мен вършат работа само ако искате да ви вземат за човек, току-що дошъл от село. 

5. Панталоните трябва да покриват обувките. Да не са чак толкова дълги, че да се спъваш в тях, но 
достатъчно дълги, че да направят една чупка. Ако мога да видя чорапите ви, докато сте прави, значи 
панталоните ви са прекадено къси. 

6. Внимавайте е плетените дрехи. Ако са прекадено тесни, ще изглеждате дебели. Как ще познаете 
дали са тесни? Ако плетката се разтяга, значи са. За всички фитнес маниаци, които обичат да си 
купуват прекадено тесни тениски: Не го правете. Разбрахме - работили сте яко върху себе си; гордеем 
се е вас. Но сега отидете и си купете тениска, която ви става. 

7. На костюмите не вървят ризи е къси ръкави, а на ризите е къси ръкави не подхождат 
вратовръзки. Ризите е копчета на яката не са официални ризи, така че не ги комбинирайте е костюм. 
Тях може да носите по-отворени и със спортни сака. 

Модни съвети за жените 

Какво знам за дамската мода? Много неща. Чета всички модни списания. Гледам „Фешън Чанъл“. 
Знам имената и стила на всички дизайнери и мога да надуша чифт „Маноло“ от другия край на 
препълнена стая. Аз съм мъж, откъдето и да ме погледнеш, но обичам дамската мода и имам мнение. 
Ето го: 

1. Не връзвайте пуловер или яке на кръста си. Ако не сте миньонче или много слаба мацка, 
задникът ви ще изглежда прекадено голям. И не си мислете, че като правите това, прикривате 
голямото си дупе - напротив, подчертавате го. 

2. Не носете бели, прилепнали по тялото панталони, освен ако не работите в болница и това е 
униформата ви на медицинска сестра. 

3. Само защото стои добре на Хайди Клум, това не означава, че ще отива и на вас. На Хайди Клум 
всичко й стои добре. Носете дрехи, които пасват на вашия тип тяло, подчертавайте добрите си 
качества и прикривайте недостатъците. 

4. Търговците лъжат. В работата им влиза задължението да кажат: „Стои ви зашеметяващо!“ 

5. Никакви пуловери с дядо Коледа! Знам, че някои от вас обичат такива неща - преодолейте го! 
Има дори „Грозни коледни пуловери“ и специални партита, на които хората носят подобни грозни 
творения. Ако няма да го носите на майтап, просто не го носете. Това правило се отнася и за 
пуловерите с избродирани пожелания за Великден, Хелоуин, Деня на благодарността и т.н. 

6. Обувките правят целия тоалет! Могат да го съсипят, но могат и да ви направят да изглеждате 
зашеметяващо. Високите токчета може и да са неудобни и дори вредни за вас, но помнете: ние, 
мъжете, сме свине и ги обожаваме! 

7. Мили дами, в повечето случаи шапките ви правят да изглеждате глупаво. Да, има и изключения. 
Ако ще ходите на конните надбягвания в Кентъки Дерби, на великденска литургия или на някоя от 
онези големи, важни английски сватби, може да се поогледате какви са модните насоки за украсата на 
глава. В противен случай оставете шапките на кралица Елизабет. Тя изглежда невероятно, нали? 

8. ВЛБ. Знаете ли какво означава това? Видима линия на бельото. Независимо дали сте с пола или 
с панталони, никой не би трябвало да може да каже какво бельо носите. Нямаме нужда от тази 
информация. Обличайте се подходящо. 

Модни съвети за по-едри хора 

1. Купувайте си по-големи дрехи. Ако месата ви се виждат, значи дрехите ви са прекадено тесни. 
Тесните дрехи само ще ви накарат да изглеждате още по-дебели, отколкото сте всъщност, а повярвайте 
ми, няма нужда да подчертавате това допълнително. 

2. За големите момчета: Дръпнете панталоните до средата на талията. Ако носите панталоните си 
под корема, ще изглеждате по-дебели. Много се забавлявам, когато чуя някой мъж да казва, че все още 
влиза в панталона си от сватбата. Шкембето му виси като за световно, но той закопчава панталоните 
си под него, за да се успокоява с мисълта, че му стават. Дръпнете панталоните, да, точно така! Но не 
чак до гърдите. Прекадено високо е също толкова лошо, колкото прекадено ниско. Търсете средата! 

3. Не се кичете. Едрите хора трябва да се стремят към изчистени тонове и да не акцентират върху 
пълнотата си, освен ако не искат да приличат на клоуни. Карето, цветята и крещящите шарки не са ви 
приятели. 

4. Правилото на Лари за дебели хора: Колкото повече кожа имате, толкова по-малко от нея трябва 
да показвате. 

О, и да не забравя - твърдо НЕ на вечния въпрос: „Този панталон не прави ли задника ми дебел?“ 
Не, не го прави. Задникът ти просто е дебел. Дрехите само ще го докажат на останалия свят. 

Носете си дългите панталони, момчета! 

Тази година бях на едно благотворително събитие в Скотсдейл, Аризона, където живея. Това беше 
наистина доста важно мероприятие, на което имаше поне пет-шестстотин души. В поканата за 
събитието пишеше: „Изискан шик - облечи се, за да впечатлиш!“ Макар това да не е най-типичната 
покана, аз лично разбрах какво имат предвид организаторите, а предполагам и повечето от вас са 
наясно какво означава. Бях шокиран обаче колко много от гостите смятаха, че останалите ще бъдем 
впечатлени от изтънчения шик на техните тениски, къси гащи и сандали. Хайде бе, хора - обличайте се 
подходящо! Какво ли се случва в главата на човек, който отива на събитие (различно от купон на 
плажа), за което дрескодът е „изискан шик“, облечен с тениска и шорти? 

Писнало ми е от липсата на всякакъв вкус и стил, която хората демонстрират, когато излизат 
навън, особено ако са на вечеря в хубав ресторант. Живея в Аризона, където е горещо - дяволски 
горещо през повечето време, — но това не е оправдание да носиш къси панталони 24 часа в 
денонощието. Същото се отнася и за Лае Вегас - Франк Синатра и изисканите му колеги от „Рат Пак“ 
сигурно ще се обърнат в гроба, ако видят тази отвратително облечена тълпа, която влиза в казината. В 
никакъв случай не казвам, че не трябва да се обличате удобно. Но ако всичко е въпрос единствено на 
удобство, защо тогава просто не метнем по една безформена роба? Всички знаят, че са изключително 
удобни. 

Харесвам къси панталони и често ги нося. Обличам ги, когато отивам на плажа, когато играя голф 
при 40-градусови температури, когато ритам футбол или съм навън през целия ден. Нося ги почти 


и/и/и/.зртаШа.пе!: 71 



навсякъде, с изключение на местата, където не е подходящо. Един такъв случай е вечерята в 
ресторант. (Да, знам, има ресторанти, в които няма никакво значение как си облечен. Ясно е, че не 
говоря за „Хутърс“ и „Макдоналдс“.) 

Ето няколко случая, при които задължително трябва да носите дълги панталони: 

Ако там, където ще вечеряте, по масите има платнени салфетки, трябва да носите дълги 
панталони. 

Ако на масата има по две вилици за всеки, трябва да носите дълги панталони. 

Ако жената, с която излизате на вечеря, е с високи обувки, 

трябва да носите дълги панталони. 

Ако сте обули черни чорапи, трябва да носите дълги панталони. 

Ако сервитьорът не ви пита: 

,,Искате ли картофки към това? “, трябва да носите дълги панталони. 

Ако навън вече се е стъмнило, трябва да носите дълги панталони. 

Ако пред ресторанта има портиер, паркиращ колата ви, трябва да носите дълги панталони. 

Ако сервитьорът ви придружава до масата, трябва да носите дълги панталони. 

Ако сметката ви пристига в специална кожена папка, трябва да носите дълги панталони. 

Ако никой друг не е с къси панталони, трябва да носите дълги панталони. 

Ако на поканата ви пише: 

,,Изискан шик - облечи се, за да впечатлиш трябва да носите дълги панталони. 

Пораснете, момчета! Вече не сте малчугани... Време е да облечете дългите си панталони и да се 
почувствате като мъже. 

За да е по-приятно пътуването със самолет 

Сигурно веднага щом си прочел това заглавие, си се разсмял и си помислил: „Що за глупост е 
подобна тема?“ Но това е книга за идиоти, за хора, които могат да оплескат живота си по всевъзможни 
начини, а ако искаш да видиш маса идиоти накуп, отиди на летището - там „работят“ много от тях. 
Освен това аз пътувам близо 250 дни в годината и съм виждал много хора, които са просто ужасни 
пътници. Така че не отхвърляй полезните съвети, които един постоянен клиент на самолетните 
компании може да ти предложи. 

1. Относно ръчния багаж: На летищата има малки кутии, е които може да провериш дали ръчният 
ти багаж ще се вмести в отделението над мястото ти в самолета. Ако се съмняваш, просто провери. 
Няма смисъл да влизаш в самолета и да направиш хубава, малка опашка от хора, чакащи нервно да си 
седнат на местата, докато ти се опитваш да натъпчеш багажа си в това малко пространство над главата 
си. 

2. Когато ходиш по пътеката между седалките, дръж багажа си пред себе си, за да не удариш 
някого по главата. Когато си седнеш на мястото, обърни се и виж каква суматоха създават хората, 
които не спазват това правило. Между другото, раниците са за туристи и ученици. Не ги използвай за 
пътуване, а ако все пак ги предпочиташ, сваляй своята от гърба си, преди да тръгнеш по пътеката към 
мястото си. 

3. Помни, че табличката пред теб е прикрепена към седалката на някой друг човек. Не тропай по 
нея и не позволявай и на детето си да го прави. Всъщност постарай се детето ти да се държи колкото 
се може по-спокойно, за да не досади на останалите пътници. Не забравяй, че самолетът е доста тясно 
пространство, където всички шумове се умножават многократно. Скоро пътувах в самолет, където 
имаше млада двойка с двегодишно дете. То просто побесня, а родителите му не полагаха никакви 
усилия да го укротят. Малкото момче барабанеше по седалката пред него, търчеше надолу-нагоре по 
пътеката и пищеше. Макар че родителите изглеждаха засрамени и отчаяни от поведението на детето 
си, те не правеха нищо по въпроса. Една жена се обърна към тях и им каза: „Не се притеснявайте, 
разбираме ви. Всичко е наред. Всички обичаме децата!“ Не се стърпях и на свой ред аз се обърнах към 
нея: „Ей, Мери Попинз, не всички разбираме. Детето е неконтролируемо и ни побърква.“ Хората ме 
погледнаха сякаш на челото ми поникнаха рога. Но след това родителите измислиха някакъв начин да 
усмирят детето си, за да не тормози злия чичко. Както и останалите 125 пътници. 

4. Не пърди. Не кихай и не кашляй, без да си поставил ръка на устата и носа си. Не яж миризливи 
неща. 

Немного отдавна в самолета до мен седна една огромна жена, която извади голям плик е пържен 
бекон и други два плика е бонбони „ММ“. Не се шегувам. Представи си как замириса в самолета и 
освен това колко полезно беше за нейното здраве. Друга жена зад мен реши да смени мръсния памперс 
на бебето си, без да става от мястото си. Колко съобразително от нейна страна да НЕ занесе бебето си 
до тоалетната да го почисти! Това са неща, които трябва да спазваш, независимо къде се намираш, но 
в самолет е особено важно, защото мястото и въздухът са ограничени; миризмите и микробите се 
разпространяват бързо и просто няма къде да отидат. 

5. Не се чувствай длъжен да говориш със съседа си по място. С други думи, нормално е да бъдеш 
възпитан и любезен, да кажеш „Здравейте!“, но след това обърни внимание дали човекът наистина 
иска да си говорите. Ако веднага забие нос в книгата си или извади лаптопа си, вероятно няма желание 
за общуване. В моя случай постъпвам така, защото искам да си почина. Пътувам постоянно и искам да 
използвам времето на полета, за да си почина и да чета. Трябва да знаеш, че наистина има хора, които 
не искат да си говорят е теб. Те не се интересуват от твоите проблеми, защото си имат собствени. Не 
искат да знаят е какво си изкарваш хляба, нито да ти разкажат коя книга четат. Някои хора просто 
искат да бъдат оставени на мира. Което означава, че не бива да се покашляш шумно и да казваш неща 
като „О, Господи, какъв ден само!“, за да привлечеш вниманието им. 

6. Не стой в чакалнята или в бара, докато се обявява последното повикване за твоя полет, само за 
да се сепнеш в един момент и да се втурнеш в самолета секунда преди излитане, след което да 
започнеш да отваряш шумно всяко багажно отделение в опит да напъхаш багажа си (който разбира се 
е прекадено голям). Да, ама няма място. Защото си дошъл прекадено късно. Не се оплаквай, не моли за 
помощ и не мърмори. Сам си си виновен, така че сядай и напъхай това огромно нещо под седалката си, 
а следващия път се качи навреме. 

7. Не пътувай е възглавница (имам предвид големите, домашни възглавници). Хората, които носят 
собствени възглавници по време на пътуване, са идиоти. Нима там, където отиват, няма възглавници? 
Пътувам почти 250 дни в годината от близо двайсет години. Отсядал съм в хотели по целия свят и 
навсякъде, където съм бил, е имало възглавници. „Но аз не мога да спя без моята си възглавница!“ 
Порасни, голямо бебе такова, не си на две години! Остави парцаливата си стара възглавница в леглото 
си (до плюшеното мече) и пътувай като възрастен. 

8. ТТТттт т! По-кротко, по-тихо! Точно както досаждат миризмите, същото се отнася и за гласовете. 
Ако се чувстваш длъжен да водиш разговор със съседа си, прави го тихичко. Ако слушаш музика със 
слушалки, увери се, че аз не мога да я чувам - това си е твоята музика, не моята. Запази я за себе си. 
Мобилните телефони? По дяволите, не е нужно да крещиш на човека отсреща. Технологиите са се 
развили, той те чува и когато шепнеш. Наскоро пътувах в първа класа. И въпреки че бях на най- 
предните седалки, пак чувах една жена, която се намираше на редица номер 30, някъде отзад. След 
като аз можех да я чувам толкова отдалече, ясно е, че и всички останали в самолета я чуваха. Макар да 
не съм сигурен, че самата тя разбираше, почти съм убеден, че и човекът, е когото говореше, също я 
чуваше. По едно време тя помоли този, е когото говореше, да затвори за малко телефона и после да я 
потърси отново. След което му продиктува номера си. Аз си го записах и веднага й позвъних. Когато 
тя вдигна, й казах, че седя в първа класа на същия самолет, е който пътува, че чувам всяка дума от 
нейния разговор и съм сигурен, че и всички останали я чуват. Помолих я да говори по-тихо, защото ни 
е досадно да я слушаме. Тя започна да крещи: „Кой, по дяволите, си ти? Къде се намираш!?“ Аз се 
изправих и й помахах е ръка, е широка усмивка на лицето. Тя се вцепени. Повече не чухме и звук от 
нея. 

9. Когато помолиш някого да си смените местата, за да седнеш до свой приятел или близък, и той 
ти откаже, приеми го. Някои хора плащат допълнително и планират пътуването си много по-рано, за 
да получат мястото, което искат, така че не се сърди на отказа им. Освен това твоята 
седемнайсетгодишна дъщеря най-вероятно не гори от желание да седи до теб, независимо какво си 
мислиш ти. За нея е досадно да си говори е мама или татко. Затова сядай на мястото си и мирувай. 

10. Техническите проблеми не са по вина на персонала. Лошото време също. Всъщност много 
малко от нещата, които се объркват по време на пътуване, са по вина на стюардесите. Което означава: 
бъди мил е тях! Вината не е тяхна. Те не могат да те закарат там, където искаш да стигнеш по-бързо. 
Те не управляват самолета, нито ръководят трафик контрола. Не закъсняваш заради тях, така че се 
успокой. 

11. Сигурността и Администрацията по сигурността на транспорта. Всички знаем, че е грубо. Онзи 
ден на опашката за летищния контрол бях зад един пилот, който имаше на чантата си огромен стикер е 
надпис: „Ако не си уплашен, то е защото скоро не си летял.“ Успокой се. Това специално за мен е 
доста сериозно предизвикателство, защото знам толкова истории, показващи безумието и глупостта по 
летищата, че мога да напиша цяла книга. Но нито една от ужасните истории, свързани с 
Администрацията и нейните правила, не могат да променят едно нещо. Това е идиотски процес, 
пропит със страх. Тук не става дума за логика. Спести си ядовете и се съблечи, когато те помолят. 
Направи го колкото можеш по-бързо. Не го обсъждай, дори не хаби време да мислиш за това. Премини 
през него и не позволявай главата ти да гръмне от напрежение. Единственото ми разумно предложение 
по този въпрос е да отиваш на летището колкото се може по-рано, за да не прибавяш допълнителен 
стрес към безумието на случващото се. 

Летенето предизвиква достатъчно притеснения само по себе си, не е нужно да утежняваш процеса 
със своите нерви или тези на някой друг. Глътни едно успокоително. Ще стигнеш там, където искаш. 

За да направиш света по-добър 

1. Обичай повече, мрази по-малко. 

2. Рециклирай. 

3. Бъди участник, не само наблюдател на своя и чуждите животи. 

4. Подкрепяй благотворителни организации, които осигуряват дрехи и храна на нуждаещите се. 

5. Грижи се за Земята. 

6. Не прави боклук. 

7. Всеки ден накарай поне един човек да се усмихне. 

8. Купувай разни неща от малките деца. 

9. Не говори в киносалона. 

10. Не мляскай шумно е дъвката си. 

КРАТКИ СПИСЪЦИ 

Да започнеш: 

Просто започни. Не усложнявай повече нещата. 

Да спреш да пушиш: 

Спри да пъхаш цигари в устата си. 

Да се справиш с критиката по свой адрес: 

Зарежи това. Преодолей нуждата от одобрението на околните. 

Да имаш позитивно отношение: 

Не се мъчи. Така или иначе позитивното отношение няма да те направи по-успял човек! 

Да избягваш проблемите: 

Не можеш. Проблемите са част от живота. Единствените хора без проблеми са мъртъвците. 

Да накараш другите да се променят: 

Недей, не можеш. Хората се променят, когато те пожелаят, а не когато ти го искаш от тях. 

Да печелиш всеки спор: 

Не можеш. Понякога ще губиш. Случва се. Преживей го. Освен това, поне в половината случаи, 
когато спориш, заслужаваш да загубиш. Защо? Защото грешиш. Има и спорове, в които никога не би 
трябвало да се забъркваш, и които няма никакво значение дали печелиш или губиш. Побеждавай в 
смислените спорове. 

Да остаряваш елегантно: 

Защо, по дяволите, искаш това? Излез навън, крещи, сбий се е някого. Остаряването не е за 
лигльовци. Бъди във форма, остани забавен и ритай задници, докато умреш. 

ЗА ВСИЧКИ, КОИТО В МОМЕНТА КАЗВАТЕ: „АМА АЗ ИСКАМ ДА ЗНАМ КАК ДА..." 

Не мога да ви кажа как да подобрите отношенията си със своя зет загубеняк или какво да правите, 
когато дъщеря ви се обади, че годеникът й е отменил сватбата, или как да се грижите за кучето, когато 
има температура. Да, наистина съм получавал такива въпроси. И да, някои хора ще разкритикуват 
книгата, защото не съм разяснил достатъчно специфични обстоятелства и не съм обсъдил тяхната 
лична драма. За всички, които мислят по този начин - повярвайте ми, знам, че те са много! - ще кажа 
само: „По дяволите, хора, пораснете най-сетне! Използвайте скапаните си глави! Някои от 
простотиите си трябва да оправите сами!“ 

ЧАСТ ТРЕТА 

ИДИОТИТЕ -ПОСЛЕДНИ ГЛАВИ 

ГЛАВА ШЕ СТА 

ЛЕСНО Е ДА ОСТАНЕШ ИДИОТ! 

„ Това, което е лесно да се направи, е също толкова лесно и да не се направи." 

Джим Рон 

Преди много години, когато започвах за първи път да уча за самоусъвършенстването, открих този 
цитат от Джим Рон. Тази кратка фраза оказа огромно влияние върху начина ми на мислене по онова 
време. И все още е така. Всеки път, когато си помисля колко лесно ще бъде да стана от по-дебелия-си- 
отколкото-ми-се-иска-задник и да изляза на разходка или да направя някакво упражнение, си спомням, 
че е също толкова лесно да не го направя. Всеки път, когато си помисля колко лесно мога да напиша 
нещо в блога си или пък да завърша новата глава на предстоящата ми книга, си спомням, че е също 
толкова лесно да не го направя. Когато си мисля, че е лесно да се обадя на някой приятел, за да 
излезем заедно, знам, че също толкова лесно мога и да не го направя. 

Лесно е да успееш. Лесно е да отслабнеш. Лесно е да имаш по-добри взаимоотношения. Лесно е да 
бъдеш по-добър в работата си. Лесно е да имаш повече пари. Всичко това е лесно. И също толкова 
лесно е да нямаш нито едно от тези неща. 

Не е трудно 

Моля те, не се поддавай на идеята, че успехът е труден за постигане. Тези, които ти казват това, 
подценяват успеха ти и играят върху тънката ти струна. Те се отнасят е теб като слабак. Не бъди 
тяхното бебе. Забрави идеята, че успехът е нещо трудно. Не е. Хората, които вярват, че успехът е 
трудно постижим, искат той да е такъв. Те искат успехът да е труден, за да имат извинение, че не са 
успели. Това е тяхното основно извинение. Ако си живял като един от тези хора, които вярват, че 
успехът е труден, то това е причината досега да не си го постигнал. 

Доказах ти колко лесно постижим е успехът. Всеки един от тези списъци е пълен е неща, които са 
доста лесни за правене. Не може да го оспориш. Няма нито едно трудно нещо. 

Както Шекспир красноречиво отбелязва: „Това е въпросът!“ Проблемът е, че всъщност успехът 
почти винаги е прекадено лесен. Ако беше по-труден, хората щяха да го оценяват повече и щяха да 
работят по-упорито, за да го постигнат. Фактът, че не е труден, кара хората да не уважават успеха, 
както и тези, които го постигат. За тях е по-лесно да го осмеят, отколкото да го постигнат. 

В „Приключенията на Том Сойер“ Марк Твен пише следното за Том: „Той беше открил един 
велик закон, управлявай/ човешките постъпки, а именно, че за да накараш някого - възрастен човек 
или малко момче, да ламти за нещо, нужно е само да направиш това нещо труднодостъпно. 

Това е много важен фактор, обясняващ защо хората не успяват. Успехът не е достатъчно труден, 
за да ламти ттт за него. Ако беше по-труден за постигане, хората щяха да го желаят повече. Макар да 
изглежда, че е трудно постижим, това всъщност е лъжа, повтаряна постоянно от неуспелите хора. Е, 
какъв е изходът? 

Две думи, които казват всичко: защото можеш 

Защото можеш. 

Тези две думи са отговорът на всички твои въпроси и най-вече: защо да успееш. 

Защо да бъдеш богат? Защото можеш. 

Защо да имаш чудесна връзка? Защото можеш. 

Защо да бъдеш здрав и да имаш дълъг живот? Защото можеш. 

Защо да бъдеш по-умен? Защото можеш. 

Защо да успееш във всяка област на живота си? Защото можеш. 

Ти си длъжен да станеш колкото можеш повече, просто защото можеш! 

Въпросът никога не е в това дали можеш да правиш нещата по-добре. Въпросът винаги е дали 
искаш да ги правиш по-добре. Което означава, че успехът е свързан е това, за което говоря през цялото 
време: твоето решение. Ти решаваш дали ще поискаш или не, да успееш. Избери първото. 

Кажи веднага тези думи високо на глас: 

Аз ще успея, защото мога да успея. Знам, че успехът ще дойде, след като призная грешките си и 
поема отговорност за тях. Знам, неуспехът ще дойде, след като се образовам и стана по-умен. Знам, 
неуспехът ще дойде от действията, които предприема въз основа на това, което съм научил, и от 
желанието да направя всичко необходимо, за да превърна целите си в реалност. Ще действам според 
тези принципи, защото го дължа на себе си и на семейството си. Ще направя всичко това, защото 
мога! 

Не ти харесва моето позитивно утвърждение? Добре, напиши си собствено: 

ГЛАВА СЕДМА 
Е, КАКВО МИСЛИШ? 

Време ли е за оценка на книгата? Току-що я завърши. Вече имаш мнение. Какво е то? 

Защо те питам? Повярвай ми, не защото искам да ми пишеш и да ми кажеш. Оценявам, когато 
хората харесат работата ми, но тук не искам личната ти рецензия, така че, моля, никакви имейли или 
хвалебствени писма. Определено не искам да ми пишеш каква загуба на време е било или че не си 
съгласен е тази или онази идея. Ако не харесваш книгата ми или смяташ, че е загуба на време, намери 
някой, на когото да се оплачеш, защото на мен не ми пука. Аз споделих е теб моите мисли, мнение и 
идеи между кориците на тази книга. Свършено е. Прекадено късно е да се направи нещо по въпроса. 
Не мога, а и не искам да променя нито една дума, дори да беше възможно. Моля те да оцениш книгата, 
не мен. Освен това мнението ти за книгата не е от значение за мен, то е важно за теб. 

Казах ти, че целта на тази книга е да привлека вниманието ти. Да направя някои може би нагли 
твърдения, за да те накарам да се вгледаш в живота си и да обмислиш идеята, че може би сам 
саботираш успеха си. Искам да те попитам: Постигнах ли целта си? 

Всяка частичка информация, която получаваш откъдето и да е, те тласка в една или друга посока. 
Няма нищо неутрално. Трябва да започнеш да мислиш за влиянието на информацията, която допускаш 
в живота си. Дали тя те тласка към успеха, или те отдалечава от него? 

Всеки разговор, който водиш, те приближава или отдалечава от целите ти. Както и всяко 
телефонно обаждане. Всеки приятел. Но може би най-голямо влияние ти оказват книгите, които 
четеш. Книгите влияят толкова силно, защото прочитането им отнема време. За разлика от 
телевизионните програми, които траят един час, или телефонния разговор, продължаващ няколко 
минути, за да прочетеш една книга ти е нужно повече време. Ти постигаш определено ниво на 
интимност е книгата: можеш да я четеш, да я оставиш за малко, да обмислиш прочетеното и да 
действаш въз основа на новата информация, която си научил. 

Всичко те приближава или отдалечава от целите ти. А в коя посока те води тази книга? Сега по- 
близо или по-далече от мечтите си се намираш? Имаш ли по-ясна картина на нещата, които трябва да 
направиш, за да постигнеш това, което желаеш? Придоби ли нови „оръжия“, които не си имал преди? 

Как оценявам книгите 

Когато стигна до края на някоя книга, независимо дали е художествена или научна литература, 
обикновено я затварям и след това правя бърза, десетсекундна оценка. 

Най-голямата похвала за една книга е, когато я затворя и си кажа нещо като: „Това беше добро. 
Приятелят ми Марк ще я хареса.“ Когато след като си прочел някоя книга, веднага се сетиш кой от 
твоите познати би я харесал, това означава, че искаш да споделиш преживяното е него. Ти оценяваш 
книгата достатъчно, за да я споделиш е някого, когото също уважаваш. Ако книгата е роман, я давам 
на въпросния човек да си я чете. Ако е някакъв вид нехудожествена литература, купувам друга книга и 
я подарявам на приятеля си, защото имам навика да правя бележки по моите копия. Понякога съм чел 
толкова хубави книги, че съм поръчвал по дузина копия за моите приятели, за да се насладят на 
откритието ми. 

Ако прочета някоя книга и си кажа „Не е зле“ и после я сложа на лавицата, знам, че съдбата й е 
предрешена - ще свърши в кутия, предназначена за следващия благотворителен търг на книги. 

Понякога ми идва следното наум: „По дяволите! Трябва да се хвана на работа! Тук има толкова 
чудесни идеи, че трябва да започна веднага!“ Това чувство е прекрасно, но малко книги са наистина 
толкова добри. Признавам си, че понякога съм толкова превъзбуден, че не правя кой знае какво е 
новата информация, просто защото има прекалено много неща за вършене. Макар да харесвам книги, 

които ме учат на нови неща, невинаги се възползвам от наученото, защото наистина те са безкрайно 
много. 

Има и книги, които са чисто самородно злато. Когато затворя такава книга, си казвам: „О, тук го 
има онова нещо!“ Винаги търся това уникално „нещо“. Разговори, лекции, книги... във всички тях 
може да има от „онова нещо“. Уникалното. Единственото и неповторимото. Онзи първостепенен и 
важен урок, на който трябва да ме научат. 

Откривал съм го в книги, в които няма нищо друго, освен това единствено „нещо“. Всичко 
останало в книгата е пълен боклук. И въпреки това заради „онова нещо“ книгата пак си струва. Мога 
да прочета 250 страници, за да открия едно изречение, което ще ми помогне да спечеля повече пари 
или ще ме научи да живея по-добре. 250 страници за едно изречение. Не е ли загуба на време? Не, 
защото съм открил изречението си! Едно изречение може да промени живота ти. 

Някои автори имат прекадено големи очаквания. Опитват се да научат хората на прекадено много 
неща. Дават ти толкова много неща, които можеш да направиш, че в крайна сметка ти не правиш 
нищо. Моля те, не позволявай това да се случи и е тази книга. Да, предложих ти много неща, но не 
очаквам да изпълниш всичките. Поне в началото. Винаги можеш да се върнеш отново към книгата и да 
започнеш е нещо друго някой следващ път. 

Искам да постигна следното: да си тръгнеш е един добър урок от тази книга. Едно голямо нещо, 
заради което след като я затвориш, ще си кажеш: „Това е! Ето от това се нуждая днес.“ 

Ако съм ти дал парченце самородно злато, което ще те приближи до твоята цел, за теб книгата ще 
си е струвала. 

Намери ли злато? Напиши го. Напиши го черно на бяло, за да му дадеш живот: 

Моето „нещо": 

Вече си готов да затвориш книгата и да започнеш. 

